માસાએ વટાવી ક્રૂરતાની હદ: બળાત્કાર કર્યા બાદ છોકરીને ઉતારી દીધી મોતને ઘાટ - indore minor girl raped and killed by mausa - I am Gujarat\nindore minor girl raped and killed by mausa\nમાસાએ વટાવી ક્રૂરતાની હદ: બળાત્કાર કર્યા બાદ છોકરીને ઉતારી દીધી મોતને ઘાટ\nEdited by Deepak Bhati | Navbharat Times | Updated: Jun 22, 2022, 8:21 PM\nઈન્દોરમાં એક માસાએ સગીર પર બળાત્કાર ગુજાર્યો અને પછી તેની હત્યા કરી નાખી. બાદમાં તેણે પોતાને પણ ઈજા પહોંચાડી હતી. ઘાયલ યુવકને સારવાર માટે હોસ્પિટલમાં દાખલ કરવામાં આવ્યો છે જ્યારે સગીરાની લાશને પોસ્ટમોર્ટમ માટે ખસેડવામાં આવી છે. પોલીસે જણાવ્યું કે, ઈજાગ્રસ્ત યુવક ભાનમાં આવ્યા બાદ વધુ ખુલાસાઓ થાય તેવી અપેક્ષા છે.\n
પોલીસ અને FSLની ટીમ ઘટનાસ્થળે પહોંચી
\nઈન્દોરઃ શહેરના દ્વારકાપુરી પોલીસ સ્ટેશન વિસ્તારના ઋષિ નગરમાં એક હૃદયદ્રાવક ઘટના સામે આવી છે. મૌસાએ પોતાના જ સંબંધમાં રહેલી સગીર છોકરીનું ગળું કાપીને હત્યા કરી છે. બાદમાં તેણે પોતાને ઇજા પહોંચાડી હતી. દ્રવિડ નગરમાં રહેતા પ્રતાપ નામના યુવકે સગીરા સાથે પોતાને રૂમમાં બંધ કરી દીધો હતો. લાંબા સમય સુધી રૂમ ન ખૂલતાં આસપાસના લોકોએ દરવાજો તોડીને અંદર તપાસ કરી હતી.\nત્યારરે સગીર છોકરી રૂમમાં લોહીલુહાણ હાલતમાં પડી હતી. સગીરાને ગળાના ભાગે ધારદાર હથિયાર વડે ઘા ઝીંકવામાં આવ્યા હતા. આ સાથે પ્રતાપ પણ તેની બાજુમાં ઘાયલ અવસ્થામાં પડેલો હતો. સગીરાનું ઘટનાસ્થળે જ મોત નીપજ્યું હતું. આ અંગે પોલીસને જાણ કરવામાં આવી હતી અને આરોપી પ્રતાપને હોસ્પિટલ લઈ જવામાં આવ્યો હતો.\nઘટનાસ્થળે પહોંચેલી એફએસએલ ટીમ અને એડીસીપી પ્રશાંત ચૌબેના જણાવ્યા અનુસાર પ્રાથમિક દૃષ્ટિએ સગીર પર બળાત્કારનો મામલો હોવાનું જણાય છે. પોસ્ટમોર્ટમ રિપોર્ટ આવ્યા બાદ જ સ્પષ્ટ થશે. પોલીસ ઘાયલ યુવકને હત્યાનો આરોપી ગણાવી રહી છે. ઘટનાસ્થળેથી મળેલા પુરાવા સગીર સાથે શારીરિક ત્રાસ દર્શાવે છે. હાલ જિલ્લા હોસ્પિટલમાં આરોપીની સારવાર ચાલી રહી છે. સાથે જ સગીરના મૃતદેહને પોસ્ટમોર્ટમ માટે મોકલી દેવામાં આવ્યો છે.\nપરિવાર વિશે જાણકારી મળી છે કે સગીરા તેની ત્રણ બહેનો સાથે રહેતી હતી. મૃતકના માસા-માસી અને તેમના બાળકો પાડોશમાં રહેતા હતા. પોલીસે કહ્યું છે કે ટૂંક સમયમાં આ ઘટનાક્રમ બહાર આવશે. આરોપી યુવક ભાનમાં આવ્યા બાદ તેની પૂછપરછ કરવામાં આવશે, ત્યારબાદ તેની પાસેથી વધુ માહિતીની અપેક્ષા છે.\nRead Next Storyઘરે એકલી છું અને ઇમરજન્સી છે... મહિલાએ ડૉક્ટરને ઘરે બોલાવીને બનાવ્યો 'DIRTY' વિડીયો\nWeb Title : indore minor girl raped and killed by mausa


Posted on June 17, 2020 Author AryanComments Off on અંમિત સંસ્કારમાંથી આવીને વિવેક ઑબેરૉયે કહ્યું કે- લાડલા ભાઈ સુશાંતની બહેન રોતા રોતા..\nકોરોના મહામારીને લીધે અભિનેતા સુશાંત સિંહના અંતિમ સંસ્કારમાં ખુબ જ ઓછા લોકો શામિલ થઇ શક્યા હતા, જેમાના એક અભિનેતા વિવેક ઓબેરૉય પણ હતા હતા. અંતિમ સંસ્કારમાંથી પરત ફરીને વિવેકે સોશિયલ મીડિયા પર ભાવુક પોસ્ટ લખી હતી.\nવિવેક ઓબેરોયે પોતાની પોસ્ટમા લખ્યું કે,જ્યારે આજે તેના પિતા મુખાગ્નિ આપી રહયા હતા ત્યારે તેની આંખોમાં જે દર્દ હતું તે જીલવી શકાય તેમ ન હતું. તેની બહેન રોતા રોતાં પોતાના ભાઈને પાછો માંગી રહી હતી. હું કહી નથી શક્તો કે તે કેટલું નિરાશાજનક હતું”.\nવિવેકે આગળ કહ્યું કે,”મેં પણ દર્દનો સમય જોયો છે. તે ખુબ જ એકલાપણાથી ભરેલો હોય છે. પણ આત્મહત્યા કોઈપણ સમસ્યાનું નિવારણ નથી. કાશ તે પોતાના પરિવાર, મિત્રો અને લાખો ચાહકો જે તેના નિધનનું શોક મનાવી રહયા છે તેના વિશે વિચાર કરતો”.\nવિવેકે આગળ લખ્યું કે,”તેને ત્યારે અહેસાસ થતો કે લોકો તેનું કેટલું ધ્યાન રાખે છે. મને અપેક્ષા છે કે ઇન્ડસ્ટ્રી પોતાને એક પરિવાર માને છે, ખુબ ગંભીરતાથી પોતાની અંદર જાંકીને જોવે. આપણે એક પોતાની સુધારણા માટે બદલવાનું રહશે”.\n“આપણે પીઠ પાછળ એકબીજાની બુરાઈ ઓછી અને ધ્યાન વધારે રાખવાનું રહેશે. ઓછું ઘમંડ અને જે ટેલેંટેડ છે તેનું સન્માન કરવું જોઈએ. ત્યારે જ આ પરિવાર સાચી રીતે એક પરિવાર ગણી શકાશે. જ્યા એક ટેલેન્ટને બઢાવો અને સાચી દિશા મળે ન કે તેનું અપમાન કરવામાં આવે’.\nભારતની પ્રખ્યાત અભિનેત્રી પ્રિયંકા ચોપરા અને નિક જોનસ આજકાલ ખુબ જ ચર્ચામાં ચાલી રહ્યા છે. પ્રિયંકાએ જે દિવસે નિક સાથે લગ્ન કરવાનો નિર્ણય કર્યો ત્યારથી જ આ કપલ ચર્ચાનો વિષય બન્યું હતું. હાલમાં જ કરવાચોથ ના દિવસે પણ પ્રિયંકાએ પોતાના પતિ નિક માટે વ્રત પણ રાખ્યું હતું જેના ફોટા પણ તેને પોતાના ઇન્સ્ટગ્રામ એકાઉન્ટમાં શૅર Read More…\nPosted on November 3, 2020 Author Gopi\nક્રિષ્ના અભિષેકે પત્નીની એવી એવી બોલ્ડ કાતિલ તસ્વીર શેર કરી કે લોકોના હોંશ ઉડી ગયા, જુઓ અભિનેતા અને કૉમેડિયન ક્રિષ્ના અભિષેક હાલના સમયમાં ધ કપિલ શર્મા શોમાં પોતાની દમદાર કોમેડીથી દર્શકોને હસાવી રહ્યા છે. ક્રિષ્ના અને તેની પત્ની કશ્મીરા શાહની લવ સ્ટોરી ખુબ જ રોમાંચક છે. તાજેતરમાં જ કશ્મીરા શાહે ફોટોશૂટ કરાવ્યું છે જેમાં તેની Read More…\nDecember 10, 2019 Grishma Comments Off on શિયાળાની ઋતુમાં ઘરે ‘વસાણું મેથી પાક’ બનાવવાની પરફેક્ટ રીત, નોંધી લો રેસિપી\nNovember 19, 2019 Grishma Comments Off on વોડાફોન IDEA ના ગ્રાહકો માટે ખરાબ સમાચાર: ખિસ્સું ખાલી કરવા તૈયાર થઇ જાઓ- જાણો વિગત


નવરાત્રિના પાવન પર્વની શુભકામના પાઠવતા વડાપ્રધાન નરેન્દ્ર મોદી – Khabar Gujarat\nવડાપ્રધાન નરેન્દ્ર મોદી એ નવરાત્રિના અવસર પર લોકોને શુભકામનાઓ આપી છે. પ્રધાનમંત્રીએ કહ્યું કે નવરાત્રિના પાવન પર્વ પર ખૂબ-ખૂબ શુભેચ્છાઓ. જગત જનની મા જગદંબા તમારા બધાના જીવનમાં સુખ, શાંતિ અને સમૃદ્ધિનો સંચાર કરે. જય માતાજી!\nવડાપ્રધાને ટ્વીટ કરી કે ॐ देवी शैलपुत्र्यै नमः॥ નવરાત્રીના પહેલાં દિવસે મા શૈલપુત્રીને પ્રણામ. તેમના આશીર્વાદથી, આપણો ગ્રહ સુરક્ષિત, સ્વસ્થ અને સમૃદ્ધ હોઇ શકે છે. તેમના આશીર્વાદથી આપણે ગરીબોના જીવનમાં એક સકરાત્મક બદલાવ લાવવાની શક્તિ મળે છે.\nગૃહમંત્રી અમિત શાહ (Amit Shah) એ પણ લોકોને આ અવસર પર શુભકામનાઓ આપીય તેમણે ટ્વીટ કરી, ‘નવરાત્રિ તપ, સાધના અને શક્તિ ઉપાસનાનું પ્રતીક છે.’ નવરાત્રિના મહાપર્વની સમસ્ત દેશવાસીઓને હાર્દિક શુભકામનાઓ. માતા ભગવતી બધા પર પોતાની કૃપા અને આશીર્વાદ બનાવી રાખે. જય માતાજી!\nસંબંધિત સમાચાર:Jamnagar Newskhabar gujaratnarendra modinationalnavaratrinewsprime minister


ન્યૂયોર્કમાં પોતાના મિસ યૂનિવર્સ એપાર્ટમેંટ પર પહોંચી હરનાજ, એક વર્ષ માટે મળશે આ બધું ફ્રી, જુવો આ એપાર્ટમેંટની અંદરની તસવીરો – Online88Media\nન્યૂયોર્કમાં પોતાના મિસ યૂનિવર્સ એપાર્ટમેંટ પર પહોંચી હરનાજ, એક વર્ષ માટે મળશે આ બધું ફ્રી, જુવો આ એપાર્ટમેંટની અંદરની તસવીરો\nચંદીગઢની રહેવાસી હરનાઝ સંધુએ ડિસેમ્બર 2021માં મિસ યુનિવર્સનો એવોર્ડ પોતાના નામે કર્યો છે. હરનાઝ 21 વર્ષ પછી સૌંદર્ય સ્પર્ધા જીતનાર ત્રીજી ભારતીય મહિલા બની છે. જણાવી દઈએ કે, મિસ યુનિવર્સનો એવોર્ડ જીતનાર સ્પર્ધકને એક વર્ષ માટે ન્યૂયોર્કમાં મિસ યુનિવર્સ એપાર્ટમેન્ટમાં રહેવા માટે આપવામાં આવે છે.\nહરનાઝ4જાન્યુઆરીએ પોતાના નવા ઘરમાં પહોંચી છે. પરંતુ કોરોના ગાઈડલાઈન્સને કારણે તે ક્વોરેન્ટાઈન છે. તેમાં સૌથી ખાસ વાત એ છે કે આ લક્ઝુરિયસ ઘરમાં હરનાઝ એકલી નથી રહેવાની. તેણે આ એપાર્ટમેન્ટ મિસ યુએસએ સાથે શેર કરવાનો છે.\nહરનાઝને મળવાનું છે આ બધું ફ્રી: મિસ યુનિવર્સ એપાર્ટમેન્ટ્સનું મેકઓવર કરવામાં આવ્યું છે. ત્યાર પછી અહીં વર્ષ 2020 માં મિસ યુનિવર્સનો એવોર્ડ જીતી ચુકેલી મેક્સિકોની એન્ડ્રીયા મેઝા અને મિસ યુએસએ અસ્યા બ્રેંચ રહેતી હતી. તમને જાણીને આશ્ચર્ય થશે કે, અહીં ગ્રોસરીઝ થી લઈને કપડાં સુધી એપાર્ટમેંટની દરેક ચીજ હરનાઝ માટે સંપૂર્ણ રીતે ફ્રી છે.\nમિસ યુનિવર્સ ઓર્ગેનાઈઝેશન જ તેને સંપૂર્ણ રીતે મેનેજ કરે છે. હરનાઝે પોતાના નવા ઘર મિસ યુનિવર્સ એપાર્ટમેન્ટ્સમાં એંટ્રીનો વીડિયો સોશિયલ મીડિયા પર પણ શેર કર્યો છે.\nભૂતપૂર્વ મિસ યુનિવર્સ એન્ડ્રીયાએ એક પત્ર પણ લખ્યો: 2020ની મિસ યુનિવર્સ એન્ડ્રીયા એ પોતાની અનુગામી હરનાઝ માટે એક પત્ર પણ લખ્યો. તે પત્રમાં લખ્યું હતું, “નવી મિસ યુનિવર્સ માટે સિસ્ટરહુડ અને તમારું નવા ઘરમાં સ્વાગત છે. મને આજે પણ એપાર્ટમેન્ટમાં મારો પહેલો દિવસ યાદ છે, હું ક્રેઝી અને સુંદર શહેરમાં નવું જીવન શરૂ કરવા માટે તે સમયે ખૂબ જ ઉત્સાહિત હતી.\nહું જાણું છું કે પોતાના પ્રિયજનોથી દૂર રહેવું મુશ્કેલ છે, પરંતુ આ વાત ધ્યાનમાં રાખો કે તમે એકલા નથી. મિસ યુનિવર્સ સંસ્થા તરીકે તમારી પાસે એક અદભૂત સપોર્ટ સિસ્ટમ છે. હું હંમેશા અહીં રહીશ, જો તમારે ક્યારેય કોઈ સાથે વાત કરવાની જરૂર છે, કોઈ મિત્ર અથવા સલાહની જરૂર છે. પ્રેમથી, એંડ્રિયા.”\nએક વર્ષ પહેલા જ થયું છે મેકઓવર: નોંધપાત્ર છે કે મિસ યુનિવર્સ એપાર્ટમેન્ટ્સનું મેકઓવર એક વર્ષ પહેલા જ થયું છે. આ એપાર્ટમેન્ટની બારીમાંથી ન્યૂયોર્કની ગગનચુંબી ઈમારતો પણ સ્પષ્ટ જોવા મળે છે. તેને ઈન્ટિરિયર ડિઝાઈનર વિવિયન ટોરેસ દ્વારા ડિઝાઈન કરવામાં આવી છે.\nતેને ન્યૂડ અને કૂલ કલર પેલેટથી સજાવવામાં આવ્યું છે. ઓફ-વ્હાઇટ દિવાલો, બ્લૂ વેલ્વેટ સોફા, દીવાલ પર લાગેલી આર્ટિસ્ટિક કલ પેંટિંગ છે. તેમાં ભૂતપૂર્વ મિસ યુનિવર્સ વિનર્સની તસવીરો વાળી ખાસ દીવાલ પણ શામેલ છે.\nહરનાઝે હોસ્ટ કર્યું આસ્ક મી સેશન: પોતાના નવા ઘરમાં ગયા પછી જ હરનાઝે આસ્ક મી એનિથિંગ સેશનનું હોસ્ટ કર્યું હતું. આ દરમિયાન તેના ચાહકોએ તેને તેની ફેવરિટ ચીજો વિશે પૂછ્યું. તેમાં હરનાઝે જણાવ્યું કે તેની ફેવરિટ ભારતીય વાનગી રાજમા ચાવલ છે. અગર તુમ સાથ હો… ફેવરિટ સોંગ છે. અને સ્માઈલ ટ્રેન તેમના દિલની નજીકનું કૈમ્પેન છે.\nતેના માટે તે આગળ પણ કામ કરતી રહેશે. આ ઉપરાંત હરનાઝે ન્યૂયોર્કમાં થયેલી બરફવર્ષાનો નજારો પણ પોતાના ઘરની બારીમાંથી શેર કર્યો છે. જણાવી દઈએ કે હરનાઝ સંધુને મિસ યુનિવર્સનો એવોર્ડ જીતવા બદલ 2,50,000 ડોલર એટલે કે 1.89 કરોડ રૂપિયા ઈનામી રકમ તરીકે મળ્યા છે.\nTagged AmericaAPartmentHarnaz SandhuMis Universe\n6 વર્ષથી કોઈ ફિલ્મમાં નથી કર્યું કામ છતાં પણ આટલા અધધ કરોડની માલિક છે બિપાશા, જાણો તેની કુલ સંપત્તિ વિશે\nઆ છે “યે રિશ્તા ક્યા કહલાતા હૈ” શો ના 12 કલાકારના રિયલ લાઈફ પાર્ટનર્સ, જુવો તસવીરો\nધીરુભાઈની પુત્રીએ કર્યા છે લવ મેરેજ, લગ્ન પછી સાસરિયામાં થઈ મુશ્કેલી તો પિતા એ કહ્યું કે….\nJanuary 19, 2022 mansi\nજનરલ બિપિન રાવત ની પુત્રીઓએ નિભાવી પુત્રની ફરજ, માતા-પિતા ની અસ્થિને ગંગામાં કરી વિસર્જિત, જુવો તસવીરો\nએંટીલિયાના 27 મા માળ પર જ શા માટે રહે છે મુકેશ અંબાણીનો પરિવાર, કારણ છે ખૂબ જ રસપ્રદ, જાણો તમે પણ\nNovember 14, 2021 mansi


ગઝલકાર, કવિ અને લેખક ખલીલ ધનતેજવી નું નિધન – Suryakal\n26 in Ahmedabad\nગઝલકાર, કવિ અને લેખક ખલીલ ધનતેજવી નું નિધન\nવિખ્યાત ગુજરાતી તથા ઉર્દૂ ગઝલકાર, કવિ, લેખક પત્રકાર તથા ઝિંદાદિલ ઇન્સાન જનાબ ખલીલ ધનતેજવી આજે ૮૨ વર્ષની વયે વડોદરામાં જન્નતનશીન થયા છે.ખલીલ ધનતેજવીને છેલ્લા કેટશ્વાસની બીમારી હતી અને તેઓ સારવાર પણ લઇ રહ્યા હતા. આજે સવારે તેમણે નમાઝ અદા કર્યા બાદ અંતિમ શ્વાસ લીધા હતા. તેમનો જન્મ ૧૨ ડિસેમ્બર ૧૯૩૯ ના રોજ થયો હ મુશાયરાઓમાં પ્રત્યેક શેર પર જેમને દાદ મળતી હોય તેવા કવિઓની પ્રથમ પંક્તિમાં લેવાતું નામ તે ખલીલ ધનતેજવી છે.\nવડોદરા નજીક આવેેલા ધનતેજ ગામના તેઓ વતની હતા. આ ગામના નામ પરથી તેમણે પોતાના નામની પાછળ ધનતેજવી અટક લગાવી હતી. આમ તો તેમનું મૂળ નામ ખલીલ ઇસ્માઇલ મકરાણી હતું. તેમણે માત્ર ધો.૪ સુધીનું જ શિક્ષણ મેળવ્યું હતું, પણ તેમનામાં સર્જન શક્તિનો આગવો સ્ત્રોત કુદરતે વહાવ્યો હતો.\nમુશાયરાઓમાં પ્રત્યેક શેર પર જેઓ દાદ મેળવતા હતા, તેવા કવિઓની પ્રથમ પંક્તિમાં ખલીલ ધનતેજવીનું નામ અચૂક લેવાતું હતું. સાહિત્યની સાથેસાથે પત્રકારત્વ અને ફિલ્મ નિર્માણ ક્ષેત્રે પણ તેઓ સંકળાયેલ હતા. વડાપ્રધાન નરેન્દ્ર મોદીએ પણ ખલીલભાઇના નિધન બદલ દુઃખ વ્યક્ત કરતા કહ્યું છે કે ગુજરાતી ગઝલને રસપ્રદ બનાવવામાં તેમનું યોગદાન હંમેશાં યાદગાર રહેશે. ખલીલભાઇને વર્ષ ૨૦૦૪ માં કવિ કલાપી પુરસ્કાર, વર્ષ ૨૦૧૩ માં વલી ગુજરાતી ગઝલ પુરસ્કાર, ૨૦૧૯ માં નરસિંહ મહેતા પુરસ્કાર પ્રાપ્ત થયો હતો તેમને સયાજીરત્ન એવોર્ડ પણ મળ્યો હતો.


કોવિડ-19 મહામારીનું ખલનાયક અશ્વનાળ ચામાચીડિયું - Uday Bhayani\nઆપને એમ લાગશે કે આ વળી ક્યું નવું ચામાચીડિયું લાવ્યા? પરંતુ કોરોના વાયરસ પ્રેરિત કોવિડ-19 નામની મહામારીના ખલનાયક એવા આ સસ્તન પ્રાણી વિશે અને તે બાબતે થયેલા વધુ સંશોધનો વિશે જાણવું જરૂરી છે. રાયનોલોફિડે નામનો ચામાચીડિયાનો એક પરિવાર છે, જેને સામાન્ય રીતે અશ્વનાળ ચામાચીડિયા (Horseshoe Bat) તરીકે ઓળખવામાં આવે છે. ચામાચીડિયાઓનું આ પ્રકારનું અશ્વનાળ નામ પડવા પાછળ તેના નસકોરાનો આકાર કારણભૂત છે. તેના નસકોરાનો નીચેનો ભાગ ઘોડાની નાળ અથવા યુ-આકાર જેવો હોય છે. તમે આ લેખના મુખ્ય ચિત્રમાં તે સ્પષ્ટ જોઈ શકશો.\nચીનના યુનાન વિસ્તારની એક ગુફામાંથી 2013માં રાયનોલોફસ એફિનીસ પ્રજાતિના એક અશ્વનાળ પ્રકારના ચામાચીડિયાના મળમાંથી એક વાયરસનું સેમ્પલ લેવામાં આવેલું હતું. આ સેમ્પલ વુહાનના વાયરોલોજી ઇન્સ્ટિટ્યૂટના વૈજ્ઞાનિક શ્રી હઝમત ક્લેડ દ્વારા લેવામાં આવેલું હતું. વૈજ્ઞાનિક ભાષામાં આ સેમ્પલની ઓળખ તેના નામ (Name), ક્રમ (Rank) અને ક્રમિક સંખ્યા (Index) મુજબ RaTG13 છે. 2013માં લેવામાં આવેલું આ સેમ્પલ જાન્યુઆરી – 2020 સુધી લેબોરેટરીમાં સંગ્રહાયેલું રહ્યું અને ભુલાઈ ગયું હતું. આ સેમ્પલમાં અશ્વનાળ ચામાચીડિયામાંથી લેવામાં આવેલા વાયરસ હતા, જે હાલની કોવિડ-19 મહામારીનું કારણ છે.\nઅશ્વનાળ ચામાચીડિયા સામાન્ય કદના હોય છે, જે બીજા ચામાચીડિયાઓથી અણીયારા કાન અને ઘોડાની નાળ આકારના સોનેરી નસકોરાઓને લીધે અલગ તરી આવે છે. તેની લગભગ 100 જેટલી પ્રજાતિઓ છે. જેમાં મોટાભાગની તો એકબીજાથી બહુ જ સામ્યતા ધરાવતી છે. અમેરિકા સિવાય વિશ્વના ઉષ્ણ અને સમશીતોષ્ણ વિસ્તારના લગભગ બધા દેશોમાં તેઓ જોવા મળે છે. તેઓ ગુફામાં રહેવાના અને મેળાવડો કરવાના (મોટા સમૂહમાં એકઠા થવાના) શોખીન હોય તેવું લાગે છે.\nવૈજ્ઞાનિકો મોટાભાગે 2002-03માં ફાટી નીકળેલા સાર્સ નામના રોગચાળા માટે જવાબદાર ટૂંકી પાંખોવાળા રાયનોલોફસ સિનિક્સ પ્રજાતિના ચામાચીડિયાઓના સેમ્પલ લેતા હતા અને તેના પરીક્ષણ કરતા હતા. તેઓને એવી ખબર જ ન હતી કે તેઓની આ શોધ દરમ્યાન જ ભવિષ્યમાં આવનાર મહામારીના અવશેષો આવી ચૂક્યા છે અને તેઓ તેની અવગણના કરી રહ્યાં છે.\nવૈજ્ઞાનિકોને યુનાનની રાજધાની કુનમિંગની દક્ષિણમાં આવેલી ગુફાઓમાંથી ચામાચીડિયાના મળ-મૂત્રમાંથી એવા વાયરસ મળી આવ્યા, જેવા પામ સિવેટ (બિલાડી જેવું પ્રાણી) માંથી મળી આવતા હતા. તેઓની રચના માનવ સાર્સ જેવી જ હતી તેથી એવું માનવામાં આવતું હતું કે, નાના સસ્તન પ્રાણીઓ જ આ વાયરસના વાહક અને માનવોમાં ચેપ ફેલાવવાના સ્ત્રોત છે. આ જ કારણોસર જ્યારે કોવિડ-19 ફાટી નિકળો ત્યારે શરૂઆતમાં બધાનું ધ્યાન ભીંગળાવાળા કીડી ભક્ષી સસ્તન પ્રાણી પેંગોલિન ઉપર કેંદ્રિત થયું હતું. તેનું મુખ્ય કારણ એ હતું કે, ચીનની પરંપરાગત દવામાં વપરાતા પેંગોલિનના ગેરકાયદેસર વેપારે બિમાર પ્રાણીઓને માનવોના સંપર્કમાં લાવ્યા હતા. એકાદ વર્ષ પહેલા જ દાણચોરી વિરોધી અધિકારીઓ (Anti-Smuggling Officers) દ્વારા ચીનમાં વેચવા માટે લાવવામાં આવેલા 21 જીવતા પેંગોલિનને ગુઆંગડોંગમાં પકડ્યા હતા. પૂરતા પ્રયત્નો બાદ પણ તે પૈકી કોરોના વાયરસ ગ્રસ્ત 16 જેટલા પ્રાણીઓ સોજો અને ફેફસામાં પાણી ભરાઈ જવાથી મૃત્યુ પામ્યા હતા.\nજો કે પાછળથી પ્રયોગશાળામાં એવું શોધી કાઢવામાં આવ્યું કે, ચામાચીડિયાના મળ-મૂત્રમાંથી મળી આવેલો ડબલ્યુઆઈવી-1 (WIV-1) નામનો વાયરસ વાનર અને માનવોમાં એસીઇ-2 (ACE-2) પ્રકારના સંગ્રાહક મારફતે સીધો જ દાખલ થઈ શકે છે અને વિકસી પણ શકે છે. ગત અઠવાડિયે ડો એમ એફ બોની, પેન્સિલવેનિયા સ્ટેટ યુનિવર્સિટી અને ડો ડેવિડ રોબર્ટસન, ગ્લાસગૌ યુનિવર્સિટીના સંયુક્ત ઉપક્રમે બહાર પાડવામાં આવેલા સંશોધન મુજબ કોવિડ-19 માટે જવાબદાર અને માનવમાંથી મળેલ સાર્સ-કોવ-2 વાયરસના જનીન પેંગોલિન કરતા અશ્વનાળ ચામાચીડિયામાંથી લેવામાં આવેલા RaTG13 સેમ્પલ સાથે વધુ મળતા આવે છે. આમ, સાર્સ-કોવ-2 ફેલાવામાં પેંગોલિનની ભૂમિકા ધૂંધળી થતી જાય છે.\nઆ વિશ્લેષણ દરમ્યાન એક ખૂબ જ મહત્વની એવી એ બાબત પણ ધ્યાને આવી કે, માનવમાંથી મળેલા આ વાયરસ અને RaTG13 બન્નેના પૂર્વજો ઓછામાં ઓછા 40 વર્ષ પહેલાથી અસ્તિત્વ ધરાવે છે. આવું ભયંકર અશ્વનાળ ચામાચીડિયું યુનાનની ગુફામાંથી આશરે 2000 કિલોમીટર દૂર વુહાનમાં, જ્યાં પ્રથમ કેસ મળ્યો હતો, ખાવા માટે કે પ્રયોગ કરવા માટે લઈ જવામાં આવ્યું હોય, તેવી શક્યતા બહુ નહિવત લાગે છે. એવું શક્ય બને કે વુહાનની નજીક ચામાચીડિયાની એક મોટી વસાહત છે, જેમાં આવો જ વાયરસ ધરાવતા ચામાચીડિયા હોય. એક એવો પણ ભયાનક સંયોગ હોઈ શકે કે ચીનના ચાઈનીઝ એકેડેમી ઓફ સાયન્સ હેઠળ 1956માં સ્થપાયેલ ઉચ્ચ સલામતી વાળા વુહાન ઇન્સ્ટિટ્યૂટ ઓફ વાયરોલોજી કે જ્યાં માનવ કોષમાં ચામાચીડિયાના વાયરસના ચેપના પ્રયોગો કરવામાં આવે છે તે આ મહામારીનું મૂળ હોઈ શકે. ચીન અને દક્ષિણ-પૂર્વ એશિયાના દેશોમાં ચામાચીડિયા વેચાય છે અને રેસ્ટોરન્ટમાં સીધા પીરસવામાં પણ આવે છે, પરંતુ વુહાનના જીવતા પ્રાણીઓના બજારમાં તેમના સીધા વેચાણના કોઈ પુરાવા હજુ સુધી ઉપલબ્ધ નથી.\nઅશ્વનાળ ચામાચીડિયા એશિયા, આફ્રિકા, ઓસ્ટ્રેલિયા અને યુરોપ વગેરે ખંડના લગભગ બધા દેશોમાં જોવા મળે છે. જો એકપણ આવું ચામાચીડિયું વાયરસ વહન કરતું હોય અને તેને બજારમાં લાવી ઉપયોગમાં લેવામાં આવે તો ચોક્કસ રોગચાળો ફાટી નીકળે. મારા અગાઉના બ્લોગ “કોરોના – ચામાચીડિયાનો કોહરામ” (http://udaybhayani.in/corona/)માં આવરી લીધું છે તેમ હડકવા, ઇબોલા, હેન્ડ્રા, નિપાહ વગેરે રોગો માનવજાતને ચામાચીડિયાની જ દેન છે. છેલ્લે 2012-13માં ફાટી નીકળેલ સાર્સ પણ ચામાચીડિયા મારફતે જ ફેલાયો હતો.\nચામાચીડિયાઓ વાયરસ ફેલાવામાં પારંગત હોય તેવું લાગે છે, તેના ઘણાં કારણો છે. ચામાચીડિયા માનવજાત જેટલું નહીં પણ તેની જેમ લાંબુ આયુષ્ય ધરાવતા સસ્તન પ્રાણી છે. તેઓ આપણી જેમ જ ટોળાઓમાં રહે છે. અમેરિકાના ટેકસાસની ચામાચીડિયાની એક વસાહતમાં અમૂક સમયે2કરોડ જેટલા ચામાચીડિયાઓ એકસાથે હોય છે. ચામાચીડિયાની ઘણી બધી જાતિઓ છે. પૃથ્વી પરના કૂલ સસ્તન પ્રાણીઓ પૈકી 25% વસ્તી ફક્ત ચામાચીડિયાઓની જ છે. તેઓ ઊડીને દૂર જઈને એક જાતિમાંથી બીજી જાતિમાં વાયરસ સ્થળાંતર કરવાનો ગુણ પણ ધરાવે છે.\nઅશ્વનાળ ચામાચીડિયા સ્વાદિષ્ટ ફળભક્ષી ચામાચીડિયાઓ કરતા નાના હોય છે અને સામાન્ય રીતે ખાવામાં વપરાતી પ્રજાતિના નથી હોતા. યુનાનની ગુફામાંથી લેવામાં આવેલા સેમ્પલના વિશ્લેષણ ઉપરથી એક એવી અગત્યની બાબત ધ્યાને આવેલ છે કે, આ વાયરસને માનવોમાં ચેપ લગાડવા અન્ય વાયરસ સાથે જોડાવું પડતું નથી. હા, પ્રાણી બજારના જીવતા પ્રાણીઓમાં રહી તેઓ વધુ ઝડપથી વિકસી શકે છે.\nગત વર્ષે ફેબ્રુઆરીમાં હોંગકોંગ યુનિવર્સિટીના શ્રી પેટ્રિક વુ અને તેના સહયોગીઓ દ્વારા પ્રકાશિત કરવામાં આવેલ રિસર્ચ પેપર મુજબ તેઓએ કોરોના વાયરસનો અભ્યાસ કર્યો હતો અને એવા દીર્ઘદ્રષ્ટી વાળા તારણ ઉપર આવ્યા હતા કે, ચામાચીડિયાથી પ્રાણી અને ચામાચીડિયાથી માનવ વચ્ચે પરસ્પર સંપર્ક, એટલે કે દક્ષિણ ચીનના જીવંત પ્રાણી બજાર અને રેસ્ટોરન્ટમાં ચામાચીડિયાની હાજરી, કોરોના વાયરસના એક પ્રજાતિમાંથી બીજી પ્રજાતિમાં ફેલાવામાં મહત્વપૂર્ણ ભાગ ભજવશે અને વૈશ્વિક વિનાશક રોગચાળો ફાટી નીકળી શકે છે.\nઇબોલા, હેન્ડ્રા, નિપાહ, માર્સ તથા સાર્સ વગેરે રોગો ફાટી નિકળા ત્યારે આપણને વાજબી ચેતવણી મળી ગઈ હતી. 2013માં યુનાનની ગુફામાંથી લેવામાં આવેલ સેમ્પલ તો સૌથી મોટી ખતરાની ઘંટી હતી, જેને આપણે નજરઅંદાજ કરી હતી અને તેનું ફળ આજે આપણે ભોગવી રહ્યાં છીએ. ચામાચીડિયાનું સરેરાશ આયુષ્ય 30 વર્ષ જેટલું હોય છે, જો કે અશ્વનાળ ચામાચીડિયાનું આયુષ્ય2થી6વર્ષનું જ હોય છે. ચામાચીડિયા કોરોના વાયરસથી માણસોની જેમ પીડાતા અને મરતા નથી હોતા માટે RaTG13 હજી પણ જીવંત હોઈ શકે છે. એટલે કે બીજી કોઈ પણ મહામારીનું ભવિષ્યમાં પણ કારણ બની શકે છે.\nઆજની તારીખે વિજ્ઞાન પાસે નીચેના પ્રશ્નોના જવાબ હજુ પણ નથી –\nઅશ્વનાળ ચામાચીડિયા કોરોના વાયરસ ગ્રસ્ત કેમ થયા છે?\nઆ વાયરસ ચામાચીડિયાથી પેંગોલિન મારફતે ફેલાયો છે? સીધો ચામાચીડિયાથી માનવોમાં ફેલાયો છે? કે પેંગોલિન અને માનવોમાં એકસાથે ફેલાઈ રહ્યો છે.\nમિત્રો, આજનો લેખ વૈજ્ઞાનિક સંશોધન આધારિત છે. તો ઘણા શબ્દો જેવા કે એસીઇ-2 (ACE-2), RaTG13 વગેરે સંપૂર્ણપણે અજાણ્યા હશે, પરંતુ દરેકની સમજૂતી આપવી અહીં શક્ય નથી. બીજુ, હું સાયન્સનો વિદ્યાર્થી નથી રહ્યો માટે બને કે પૂરતી કાળજી લીધા પછી પણ કોઈ બાબત રહી ગઈ હોય કે રજુ કરવામાં કોઈ સામાન્ય ક્ષતિ રહી ગઈ હોય, તો ધ્યાને લાવવા વિનંતી છે. મને પાકો વિશ્વાસ છે કે વિશ્વના શ્રેષ્ઠતમ વૈજ્ઞાનિકોના તાજેતરના સંશોધનો આધારિત આ માહિતીપ્રદ લેખ તમને ચોક્કસ ગમ્યો હશે.\nNice blog and again lots of reading and referancies required to prepare this blog\nInteresting details and indeed we need to be prepared for more such infectious diseases\nVery interesting information for corona\nGood information and analysis. Keep it up. All the best.\nVery nice study of corona\nRajeshkumar N Chaudhari says:\nExcellent article. Nice research on every aspect of CORONA pandemic.\nKamlesh j Pandya says:\nશિવમ વાવેચી says:\n💥APL -1 કાર્ડધારકો મફત અનાજ લેતા પહેલાં આ વિડીયો જુઓ નહિ તો પસ્તાશો\n➖જુઓ ક્યારે અને કોને મળશે અનાજ\n👉સરકારી નોકરિયાતઓએ શુ ધ્યાનમાં રાખવું*\nInformative blog sir\nToo good article with important information about Covid 19


જેની પાસે બુદ્ધિશાળી શસ્ત્રો હશે તે શૂર બનશે | cover story-abhiyaan-vinod pandya - Abhiyaan\nયુદ્ધમાં કૃત્રિમ બુદ્ધિ અર્થાત આર્ટિફિશિયલ ઈન્ટેલિજન્સનું મહત્ત્વ ખૂબ વધી ગયું છે\nવાહન શબ્દમાં સાઇકલથી માંડીને ઍરોપ્લેન આવે તેમ ડ્રોનમાં લગ્નના વીડિયો ઊતારતા ડ્રોનથી માંડીને કાસમ સુલેમાનીની કારને નિશાન બનાવતા અત્યાધુનિક તાકાતવર ડ્રોન આવી જાય, પણ રમકડા જેવા ડ્રોનથી યુદ્ધ લડવાના પ્રયત્નો થયા છે. ભવિષ્યમાં યુદ્ધભૂમિનું સ્વરૃપ જ બદલાઈ જશે. આ દાવો અથવા જાહેરાત અમેરિકાના સંરક્ષણ મંત્રાલય દ્વારા ગયા ફેબ્રુઆરીમાં ‘યુદ્ધભૂમિમાં આર્ટિફિશિયલ ઈન્ટેલિજન્સ‘ વિષય પર સૌ પ્રથમ દસ્તાવેજો પ્રગટ થયા ત્યારે કરાયો હતો. ૨૦૧૮ના જુલાઈમાં વોશિંગ્ટનમાં પેન્ટાગોન ખાતે એક ‘જોઈન્ટ આર્ટિફિશિયલ ઈન્ટેલિજન્સ સેન્ટર‘ (જેએઆઈસી) શરૃ કરાયું. માર્ચમાં નેશનલ સિક્યૉરિટી કમિશન ઓન એઆઈની પ્રથમ મિટિંગ મળી. ૨૦૨૦ માટે એઆઈ માટે ચાર ગણુ. અર્થાત એક અબજ ડૉલરનું બજેટ મંજૂર કરાયું.\nકાસમ સુલેમાનીને જે રીતે પલકઝડપમાં હણી નખાયા તે ઘટના બાદ મધ્ય પૂર્વમાં અમેરિકાના નાના મોટા તમામ દુશ્મનોના અને ત્રાસવાદી સંસ્થાઓના લીડરોના શરીરમાંથી લખલખું પસાર થઈ ગયું હશે. બગદાદ ઍરપોર્ટ નજીક પૂરઝડપે ભાગતી કારને અચૂક નિશાન બનાવવી તે અમેરિકી લશ્કરી ટૅક્નોલોજીની અદ્ભુત સિદ્ધિ છે, પણ આ કૃત્ય ઈરાનના તેહરાન પર શક્ય બન્યું ન હોત. ઈરાની રડારમાં ડ્રોનની હાજરી પકડાઈ હોત અને થોડા મહિનાઓ અગાઉ અમેરિકી ડ્રોન ઈરાનીઓએ તોડી પાડ્યું હતું તેમ આ ડ્રોનને તોડી પડાયું હોત. જે તૂટી પડ્યું તે ડ્રોન ‘સ્ટીલ્થ’ પ્રકારનું હતું કે નહીં તે જાણી શકાયું નથી, પણ હવે સ્ટીલ્થ પ્રકારના ડ્રોન અમેરિકાએ તૈયાર કર્યા છે જે રડારમાં પણ ના પકડાય અને અન્ય કોઈ ટૅક્નોલોજી વડે તેની હાજરી નોંધી શકાય નહીં. અમેરિકાએ દાયકાઓથી સ્ટીલ્થ ફાઈટર વિમાનો વિકસાવ્યાં છે તો ડ્રોન તો પ્રમાણમાં ખૂબ નાના હોય તેથી તેને સ્ટીલ્થ બનાવવાનું આસાન અને સસ્તું છે. તેની બહારની ડિઝાઇન ત્રિકોણાકાર અને સપાટી મોટી ભૌમિતિક ડિઝાઇનો ધરાવતી હોય છે. હીરા પર પહેલ પાડ્યા હોય તેવું લાગે. તેના પર રંગનું વિશેષ આવરણ પણ ચડાવેલું હોય. ભૌમિતિક રચના અને રંગના આવરણને કારણે કોઈ રડારના વૅવ્ઝ અથવા કિરણો વિમાન સાથે અફળાય તો તે પાછા ફરી શકતાં નથી અને વિમાનની સપાટી તેને શોષી લે છે. કિરણો પાછા નહીં ફરવાથી રડારને વળતી માહિતી મળતી નથી અને વિમાન રડારમાં પકડાતું નથી. આ કોઈ સાવ નવી ટૅક્નોલોજી નથી, પરંતુ ડ્રોનની વસ્તુ અને વિગત જ નવાં છે તેથી સ્ટીલ્થ ટૅક્નોલોજી ડ્રોનને વધુ ઘાતક બનાવે છે. ‘ઘાતક’ શબ્દનો ઉપયોગ એટલા માટે ખાસ જરૃરી છે કે ભારતીય વાયુ દળે સ્ટીલ્થ (છૂપાઈને રહે તેવા) ડ્રોન વિકસાવ્યાં છે અને તેને ‘ઘાતક’ નામ આપ્યું છે.\nકોમ્પ્યુટરોની કમાલે ડ્રોનને શક્ય બનાવ્યાં. ડ્રોનને દુશ્મનની ભૂમિથી દૂર એવા કોઈ સલામત સ્થળેથી, વૉરશિપથી કે આકાશમાં દૂર ઊડતાં અન્ય સામાન્ય વિમાનમાંથી રિમોટ વડે ઓપરેટ કરી શકાય. જે ડ્રોનમાંથી મિસાઇલ ફેંકાય તે વિમાન પોતે પણ રડાર, લિડાર અને અન્ય ટ્રેકિંગ ટૅક્નોલોજી ધરાવતું હોય. તેના કેમેરા પાંચથી સાત કિલોમીટર દૂરથી કામ કરે. જે વાહન કે વ્યક્તિને નિશાન બનાવવાની હોય તેના પર લેસર કેમેરા સતત ટ્રેક રાખે. આ બધું ગ્રાઉન્ડ પરના કમાન્ડ સેન્ટરમાં ઓપરેટરો જોઈ શકે. જ્યારે બરાબર મોકો મળે ત્યારે ડ્રોનમાંથી મિસાઇલ છોડવામાં આવે. સ્થાયી અથવા સ્થિર ટાર્ગેટો પર અમેરિકા વરસોથી ડ્રોન વડે હુમલા કરે છે. અનેક તાલિબાન લડાકુઓને અમેરિકાએ ઠાર કર્યા છે. નિર્જર પ્રદેશોમાં ટોયોટા સ્ટેશન વેગનોમાં જતાં દુશ્મનોને માનવરહિત અને માનવસહિત વિમાનો દ્વારા ટાર્ગેટ બનાવી શકાય, પરંતુ બગદાદ જેવા શહેરની ઉપર ડ્રોન લઈ જઈને અચૂક નિશાન સાધવું તે અલગ બાબત છે. બગદાદમાં અને તેમાં પણ વિમાન મથક નજીક રડાર તો હોવાના જ, પરંતુ અમેરિકાનું ડ્રોન તે રેન્જમાં પકડાયું નહીં. આપણે ટૅક્નોલોજીને માત્ર યશ આપી શકીએ નહીં. કોઈ લોકો જરૃર ફૂટ્યા હશે અને રિયલ ટાઇમમાં અમેરિકી ડ્રોનના કમાન્ડ સેન્ટરને કાસમની હલનચલનની માહિતી પહોંચાડી હોઈ શકે. ઈરાકમાં અમેરિકાનાં લશ્કરી થાણાઓ છે તેથી આ સાવ શક્ય છે. અમેરિકાએ ઈરાનમાં પણ માનવીય જાસૂસોનું એક નેટવર્ક તૈયાર કર્યું છે. ચાર પંખાના નાનકડા અને તેનાથી મોટા ડ્રોન, જે ક્વોડ્રોરોટર તરીકે ઓળખાય છે તેની પણ ટાર્ગેટને ટ્રેક કરવા માટે મદદ લેવાય છે. તે કમાન્ડ સેન્ટરને અલગ રીતે માહિતી (ડેટા) મોકલતા રહે છે. જે મોટા લશ્કરી ડ્રોન હોય છે તેને પોતાની રીતે નિર્ણય લઈ શકે તે રીતે પણ તૈયાર કરાયા હોય છે. ડ્રોનમાં પાઇલટ હોતા નથી તેથી દુશ્મનો તોડી પાડે તો પણ રડવાનું રહેતું નથી. તેનાં કોમ્પ્યુટરોમાં એવી કોઈ સંવેદનશીલ માહિતી રખાતી નથી જે દુશ્મનોને હાથમાં આવે તો મદદરૃપ નીવડે.\nયુદ્ધમાં કૃત્રિમ બુદ્ધિ અર્થાત આર્ટિફિશિયલ ઈન્ટેલિજન્સનું મહત્ત્વ ખૂબ વધી ગયું છે. જે સેના પોતાના જવાનોનું લોહી વહાવ્યા વગર લાંબો સમય યુદ્ધ ખેલી શકે તે હવે જીતશે. માટે એઆઈથી સજ્જ શસ્ત્રો અને જાસૂસીનાં સાધનો વસાવવાની હોડ મચી છે. સ્વાભાવિકપણે અમેરિકા તેમાં આગળ છે. ઘાતક ડ્રોનની જે વાત આપણે કરી તે ટૅક્નિક હાલમાં વિદ્યમાન છે, પરંતુ હવે પછીના એઆઈ યુગની ટૅક્નોલોજી હેરતઅંગેજ હશે. તેનું એક ઉદાહરણ જુઓ.\nઅમેરિકાના નૌકા દળનું એક વિમાન, જે મહદ્અંશે ડ્રોન હશે, દુશ્મનની જમીન પરનાં જંગલો ઊડતું પહોંચશે અને બને એટલું નીચે ઊડીને એક બંડલ પડતું મૂકશે. એ બંડલમાં અમુક સાધનો હશે. તે સાધનોના ઝાડની ઊંચી ડાળીઓ પર લટકી જશે. તે સાધનોમાં કેટલાક કેમેરા હશે, કેટલાક માઈક્રોફોન્સ હશે. ગેરિલા યુદ્ધ આચરતા દુશ્મનો એ ઝાડની આસપાસથી પસાર થશે તો ઝાડ પર લટકતા કેમેરા તેની ફિલ્મ ઝડપી લેશે. જો એ દુશ્મનો કંઈક વાતચીત કરશે તો ડાળી પર લટકતા માઈક્રોફોન્સ તે વાતચીતને રેકોર્ડ કરી લેશે. ટ્રક ચાલુ કરે તો તેનો અવાજ રેકોર્ડ થશે. એ લટકતાં સાધનોમાં અમુક સેઈસ્મિક ડિટેક્ટર પણ હશે, જે કોઈ પણ પ્રકારની ધ્રુજારીની નોંધ લેશે. જમીન પર વાહનથી થોડી પણ ધ્રુજારી કે થડકારો થાય તેની નોંધ ડિટેક્ટર લેશે. આ એ જ મશીનોનું સૂક્ષ્મ, વધુ આધુનિક અને વધુ સંવેદનશીલ સ્વરૃપ હશે જેના વડે આજે આપણે ધરતીકંપ અને તેની વિગતો માપીએ છીએ. આ બધામાં પણ સૌથી વધુ આશ્ચર્યચકિત કરશે તે ગંધ પારખતાં (ઓલફેક્ટરી) સેન્સર અથવા મશીન હશે. ઝાડની નીચે કે આસપાસ કોઈ દુશ્મન પેશાબ કરશે તો તેમાંથી નીકળતા એમોનિયા વાયુની ગંધ તે પારખી જશે. આવા હજારોની સંખ્યામાં વિખરાયેલાં સાધનો રિયલ ટાઇમમાં પોતાના ડેટા અદ્ધર ઊડતા ડ્રોનને મોકલશે અને ત્યાંથી તે કમાન્ડ સેન્ટરમાં કોમ્પ્યુટરોને મોકલશે. આ માહિતીના આધારે ધાર્યા મુજબની ત્વરિત લશ્કરી કાર્યવાહી હાથ ધરી શકાશે. ડ્રોન વગેરે કોમ્પ્યુટરો દ્વારા ટંડેમમાં કામ કરતા હોય છે તેથી બગદાદમાં કાસમને હણી નખાયા તેમ જંગલમાં કે રસ્તાની સાઈડે ઝાડ નીચે આરામ ફરમાવી રહેલા કે ભોજન લઈ રહેલા દુશ્મનોનો પલકઝપટમાં ખાત્મો બોલાવી શકાશે. દુશ્મનોનું છુપાવવાનું હવે શક્ય રહેશે નહીં.\nઅહીં સાદો સવાલ એ થાય કે ઝાડ પર સાધનો લટકાવીને અમેરિકા, કે અન્ય દેશોનાં દળો જાસૂસી અને હુમલાની કાર્યવાહી કરે છે તો દુશ્મનો એવા ઝાડ નીચે નહીં બેસે કે જ્યાં સાધનો લટકતાં હોય, પણ દુશ્મનો તેમ નહીં કરી શકે, કારણ કે એ સાધનો અદ્દલ ઝાડની ડાળીઓ, પાન અને ઝાખરાના રૃપરંગમાં હશે. તેની ભાળ મેળવવા માટે નજીક જાવ અને સફળતા મળે તે દરમિયાન દુશ્મનોની હાજરી રિયલ ટાઇમમાં રેકોર્ડ થઈ જાય અને વધુ વિચારે કે ભાગે તે પહેલાં જ આસમાનમાંથી સુલેમાની આવીને ત્રાટકે. વળી અનેક ઝાડ પર આવાં સાધનો લટકતાં હોય ત્યારે કેટલાં ઝાડને તપાસવા? કેટલીક નોંધો તો ગેરિલા સૈનિકો દૂર હોય ત્યાં જ લેવાની શરૃઆત થઈ જાય.\nપણ શું આ ટૅક્નોલોજી માત્ર જંગલો હોય ત્યાં જ કામે લાગશે? ના. આ તો એક ઝાંખી છે. જ્યાં ઝાડ ના હોય ત્યાં રસ્તાના કાંઠે આબેહૂબ પથ્થરોના, ઢેખાળાના રૃપરંગમાં આ સાધનો પડ્યાં હશે. વિખેરાયેલાં પડ્યાં હોય ત્યારે કેટલા પથ્થરો ઊથલાવવા? દરિયા કાંઠે રેતીના અથવા ભેખડોના રંગમાં, શંખ છીપલાનાં રૃપમાં તે પડ્યાં હશે જે દુશ્મનોની નૌસેનાની ગતિવિધિઓ પર સતત નજર રાખશે. આ બધાં સાધનો જે ડેટા મોકલશે તેના આધારે તે પ્રદેશનો અલ્ગોરિધમ કોમ્પ્યુટર પર રચાશે. યુદ્ધ વિમાનો તેના આધારે તે ચોક્કસ પ્રદેશ માટે રવાના થશે. અનેક કાર્પેટ બોમ્બિંગ આદરી દેશે, જેમાં કોઈ વિશાળ શિલાઓ પાછળ દુશ્મનો છુપાયા હોય તો પણ મોત નિશ્ચિત છે. વરસ ૧૯૭૦માં અમેરિકાએ વિયેતનામમાં ‘ઑપરેશન ઈગ્લુ’ અલમાં મૂક્યું અને તેમાં સફળતા ના મળી ત્યારે જ આપમેળે જાસૂસી કરી શકે તેવાં સાધનોની અમેરિકાને ખાસ અનિવાર્યતા જણાઈ હતી. વરસ ૧૯૭૦માં લાઓસ અને વિયેતનામ વચ્ચેની જંગલની અનેક આંટીઘૂંટીવાળી કેડીઓ બંધ કરવાનું અમેરિકાએ અભિયાન આદર્યું હતું. તેને ઑપરેશન ઈગ્લુ નામ આપ્યું હતું. લાઓસના માર્ગે રશિયનો વિયેતનામીઓને લશ્કરી અને બીજી મદદો મોકલતા હતા. એ અભિયાન માટે ત્યારે વરસનો એક અબજ ડૉલર (જે આજની કિંમતમાં સવા સાત અબજ ડૉલરથી વધુ થાય)નો ખર્ચ આવતો હતો. જંગલોના એ રસ્તાઓ પરથી ટ્રકો પણ આવતી હતી. અમેરિકનોને ઝાઝી સફળતા મળતી ન હતી. એક ટ્રક સરંજામ પકડીને નાશ કરવાનો સરેરાશ ખર્ચ એક લાખ ડૉલર (આજના સવા સાત લાખથી વધુ)નો ખર્ચ પડતો હતો. તેમ છતાં ઘૂસણખોરી અટકાવી શકાતી ન હતી. એ વખતે અલગ-અલગ હિલચાલો અને પ્રવૃત્તિઓને પકડી પાડે તેવાં સેન્સરો ગોઠવવાની જરૃર જણાઈ હતી, પણ તે વખતનાં કોમ્પ્યુટરો સાવ પ્રાથમિક કક્ષાના અને કદમાં અતિશય મોટાં હતાં. તેમની હેરફેર જ મુશ્કેલ બનતી. તે સામે આજનાં કોમ્પ્યુટરો કદમાં સાવ નાનાં છે છતાં જૂના કરતાં અબજોગણી ગણતરી (પ્રોસેસિંગ) પલકવારમાં કરી શકે છે. તેની હેરફેર અને બેટરીની વ્યવસ્થા પણ ખૂબ સરળ બની છે. તેમાં સંદેશાવ્યવહારની બીજી વાયરલેસ ટૅક્નોલોજીઓ પણ જોડાઈ. તેથી એ સપનું હવે સાકાર થવાનું છે.\nચીનમાં પણ આ પ્રકારની પ્રવૃત્તિઓ ધમધમી રહી છે. ૨૦૩૦ સુધીમાં ચીન કૃત્રિમ બુદ્ધિના ક્ષેત્રમાં દુનિયામાં નંબર વન બનવા ધારે છે. રશિયાના પ્રમુખ વ્લાદીમીર પુતિને ભવિષ્ય ભાખ્યું છે કે, ‘આ ક્ષેત્રમાં જે વિશ્વમાં આગેવાન બનશે તે દુનિયા પર રાજ કરશે.’ એઆઈ એક અસ્પષ્ટ અને બ્રોડ શબ્દ પ્રયોગ છે. તેમાં અનેક પ્રકારની ટૅક્નિકો અને સિસ્ટમો આવી જાય. તેમાં ‘મશીન લર્નિંગ’નો પણ સમાવેશ થાય, જેમાં કોમ્પ્યુટરો જાતે જ પોતાને શિખવાડશે અથવા શિખશે કે અમુક અમુક કાર્યો વધુ સારી રીતે કેમ પાર પાડી શકાય? ‘ડીપ લર્નિંગ’નો પણ સમાવેશ થાય છે. જેમાં મગજ અને કોમ્પ્યુટરો વચ્ચે સંપર્ક અને સાયુજ્ય સાધીને અઘરા કામો સાવ આસાન બનશે. તેના વડે મશીનો અનુવાદ કરતા થશે, ચીજ વસ્તુઓને ઓળખશે. બૌદ્ધિક રમતો રમી શકશે. એઆઈને વીજળી (ઈલેક્ટ્રિસિટી) સાથે સરખાવી શકાય. વીજળીને કારણે અનેક કાર્યો અને બીજી ટૅક્નોલોજીઓ ચાલે છે.\nમિલિટરીના વિષયમાં એઆઈ ત્રણ પ્રકારે વિકસાવી શકાશે તેમ પેન્સિલવેનિયા યુનિવર્સિટીના વિજ્ઞાની માઈકલ હોરોવીત્ઝ કહે છે. પ્રથમ એવો પ્રકાર હશે જેમાં મશીનો માણસની દેખરેખ વગર જાતે જ કામ કરશે. બે, બીજું કામ પ્રચંડ માત્રાના ડેટા પ્રોસેસ કરવાનું અને તેનું અર્થઘટન કરવાનું છે. ત્રીજું કાર્ય યુદ્ધનું કમાન્ડ અને કન્ટ્રોલ કરવાનું અથવા એ કાર્યમાં મદદ કરવાનું હશે.\nરણમેદાનમાં રૉબોટ લડતા હોય તે આઇડિયા જ ગમી જાય તેવો છે, કારણ કે રૉબોટ પ્રમાણમાં સસ્તા છે, મજબૂત હોય છે, થાક્યા વગર અવિરત કામ કરી શકે છે અને યુદ્ધમાં લોહી વહેતું નથી. રૉબોટ ખપી જાય તો પણ દુઃખની વાત બનતી નથી, પરંતુ આપણે રૉબોટ લખીએ છીએ તેનો અર્થ એ નહીં કે તેઓ મેદાનમાં માણસોની જેમ સામસામે આવીને લડશે. વાસ્તવમાં ડ્રોનની માફક અને ક્યાંય દૂરથી લડશે. એવો સમય પણ આવ્યો છે જેમાં અવકાશમાં સેટેલાઇટની મદદ સાથે લડશે. વિજ્ઞાનીઓ ભાખે છે કે ઓછો બુદ્ધિશાળી રૉબોટ (ડ્રોન) વધુ બુદ્ધિશાળી રૉબોટ સામે ટકશે નહીં અને જલદી ખતમ થઈ જશે. બંદૂક ચલાવવા માટે તૈયાર કરેલા ઓછા બુદ્ધિશાળી રૉબોટ પણ શહીદ બની જશે. માટે મશીનોને વધુ શક્તિશાળી બનાવવા માટે તેમને વધુ ને વધુ બુદ્ધિશાળી બનાવવા પડશે. જરૃરી વિદ્યાઓ શીખવવી પડશે. વધુ બુદ્ધિશાળી રૉબોટ અલગ-અલગ યુદ્ધકીય પરિસ્થિતિઓમાં કેમ આગળ વધવું, કેવી રીતે સ્થિતિને સમજવી, તેનું શું અર્થઘટન કરવું અને અન્ય રૉબોટ સાથે મળીને કઈ રીતે આગળ વધવું તે જાણતા હશે. આવી અનેક વિદ્યાઓ કોઠામાં ધરાવતા રૉબોટ યુદ્ધમાં એવાં કાર્યો પાર પાડશે જે જીવતો માણસ નહીં પાડી શકે. આજની તારીખમાં બે કે તેથી વધુ વિમાનો વચ્ચેના સિમ્યુલેટેડ (ટ્રેનિંગ માટેના નકલી) યુદ્ધમાં એક અનુભવી માનવ પાઇલટ કરતાં એઆઇ આધારિત પાઇલટો (મશીનો) વધુ કુશળ પુરવાર થઈ રહ્યા છે. ગયા ફેબ્રુઆરીમાં પેન્ટાગોનની ડિફેન્સ એડવાન્સ્ડ રિસર્ચ પ્રોજેક્ટ્સ એજન્સી (ડીએઆરપીએ – ડરપા)એ છ મજબૂત ડ્રોનના ઊડતા કાફલા પર પ્રયોગો કર્યા હતા, જેમાં એ કાફલાથી માનવસંપર્ક કાપી નાખવામાં આવ્યો તો પણ તમામ છ વિમાનોએ એકબીજા સાથે મળીને યુદ્ધમાં અને ખાસ કરીને અત્યંત ખતરાના વાતાવરણમાં કુનેહપૂર્વક કામગીરી બજાવી હતી.\nબાલાકોટ ઘટના બાદ પાકિસ્તાને પંજાબની સરહદ પરથી ભારતમાં ડ્રોન મોકલ્યા હતા. સરહદ પર જામર લગાવી આવા વાંદરવેડા બંધ કરાવી શકાય. ડ્રોન રિમોટથી ઊડે અને જામર ચાલુ હોય ત્યારે રિમોટના સિગ્નલ ડ્રોન સુધી ના પહોંચે. રિમોટ લઈને પાકિસ્તાનમાં બેઠેલો તેનો આકા ડ્રોનને પાછું પણ વાળી ના શકે, પરંતુ આનાથી પણ ખતરનાક પ્રયોગો ૨૦૧૮માં સિરિયામાં થયા હતા.\nઘર બનાવટના કુલ ૧૩ ડ્રોને સિરિયામાં રશિયન દળો પર હુમલાઓ કરી દીધા. એક તરફ રશિયાના અદ્યતન હાઈટેક શસ્ત્રો હતાં. બીજી તરફ રૃપિયા એક લાખમાં એક ઘડી શકાય તેવાં, રેગ્યુલર વિમાન આકારનાં ડ્રોન હતાં. બજારમાં મળતાં ઈલેક્ટ્રોનિક્સ સામાન, પ્લાસ્ટિક અને લાકડામાંથી તે તૈયાર કરાયાં હતાં. પાંખોની કુલ પહોળાઈ ત્રણ મીટરની હતી. લોનમૂવર મશીનમાં જે એન્જિન હોય છે તે આ ડ્રોન સાથે જોડવામાં આવ્યાં હતાં. દરેક વિમાનની પાંખો સાથે ઘરે તૈયાર કરેલી ખીલીઓ ધરાવતી ગ્રેનેડો હતી. તેરમાંથી દસ ડ્રોન ખિમેમીય ખાતેના રશિયન વાયુદળના અડ્ડા તરફ અને બાકીના ત્રણ નજીકમાં ટારટસ ખાતેના નૌસેના મથક તરફ આગળ વધ્યાં. આ ડ્રોન જીપીએસની મદદ વડે માર્ગ શોધતાં હતાં અને ૧૦૦ કિલોમીટર સુધી ઊડવાની રેન્જ હતી. રશિયન સંરક્ષણ મંત્રાલયના જણાવ્યા પ્રમાણે તેની ઍરફ્રેમ (માળખું) રશિયાના ઓરલાન-ટેન પ્રકારના ડ્રોનને મળતી આવતી હતી. ઘણી વખત એક ડ્રોન અકબંધ પકડાઈ જાય તો તેની નકલ પણ ત્રાસવાદીઓ કે પછી દુશ્મન દેશની સેના કરતી હોય છે. ઈરાને જે અમેરિકન ડ્રોન તોડી પાડ્યું હતું તેની નકલ બનાવી લીધાનો દાવો પણ ઈરાને કર્યો હતો.\nજે તેર ડ્રોન વહેતાં મુકાયાં હતાં તેમાંના મોટા ભાગનાં સિરિયાના બળવાખોરોએ જ તોડી પાડ્યાં. રશિયા વાસ્તવમાં આ બળવાખોરો સામે લડતું હતું, ઇસ્લામિક સ્ટેટ સામે પણ લડતું નથી. અનેક મોરચે અનેક દળો લડી રહ્યાં હતાં તેથી એ ડ્રોન કોણે મોકલ્યા હતા તે નક્કી થઈ શક્યું નહીં, પણ બાકીના નિશાન સુધી પહોંચે તે પહેલાં જ રશિયનોએ તોડી પાડ્યાં. તેના ચાર દિવસ અગાઉ ડ્રોનના એક હુમલામાં કેટલાક રશિયન વિમાનોને નુકસાન પહોંચ્યું હતું. આ રીતે અનેક હુમલાઓ થયા હતા. સિરિયામાં ઇસ્લામિક સ્ટેટ અર્થાત બગદાદીના લડાકુઓ ચાર પંખાવાળા ડ્રોનનો હુમલો કરવામાં મોટાપાયે ઉપયોગ કરતા હતા. ૨૦૧૭માં જ ગ્રૂપે ૨૦૦ જેટલા હુમલા કર્યા હતા. સિરિયા અને ઈરાકમાં બીજા જેહાદી ગ્રૂપો નાનાં-મોટાં ડ્રોનથી હુમલો કરતા શીખી ગયા છે.\nઅમેરિકાના એફ-૩૨ ફાઈટર વિમાનની કિંમત ૨૧૦૦ કરોડ ભારતીય રૃપિયા છે. (૩૦ કરોડ ડૉલર) બી-ટુ બોમ્બરની કિંમત તેનાથી વધુ છે. તેની સામે આ ડિસ્પોઝેબલ દેશી ડ્રોન ઘણી વખત ખતરારૃપ બની જાય છે. ઘણી વખત માત્ર એક ડ્રોન મોટું નુકસાન કરી જાય. ૨૦૧૭માં રશિયાવાદી અલગતાવાદીઓ દ્વારા અથવા રશિયાની સ્પેશિયલ ફોર્સિસ દ્વારા યુક્રેઇનના શસ્ત્રભંડારો પર, અફળાય ત્યારે આગ લગાડે તેવી ગ્રેનેડોથી સજ્જ ડ્રોન મોકલવામાં આવ્યાં હતાં. એક શસ્ત્રાગાર દીઠ એક ડ્રોન મોકલાયું અને તેના વડે શસ્ત્રાગારો સળગી ઊઠ્યા. તેમાં એક શસ્ત્રાગારમાં સિત્તેર હજાર ટન દારૃગોળાનો અને સરંજામનો નાશ થયો હતો.\nનાનકડા ડ્રોન આટલો વિનાશ વેરી શકે તે સમજાયા બાદ તેનાથી કેમ બચવું તે માટેની ટૅક્નોલોજીની માગ નીકળી છે. સિરિયામાં અમેરિકી દળોને આઇએસના ડ્રોનનો ખતરો વધુ સતાવતો હતો તેની અમેરિકાના દસ્તાવેજોમાં નોંધ લેવામાં આવી છે. એક તો નાનકડા ડ્રોન રડારમાં પકડાય નહીં. ખૂબ નીચે ઊડે અને કદમાં નાનાં. તેને ઓળખી શકાય નહીં અને તેનો પીછો પણ થઈ શકે નહીં. તેને જામ(ઠપ) કરી દેવાનો એક માત્ર ઉપાય બચે છે. પરિણામે અનેક બ્રાન્ડના જામર, ડીડ્રોન, ડ્રોનડિફેન્ડર અને ડ્રોનશિલ્ડ વગેરે અનેક દેશો દ્વારા ખરીદીને કામે લગાડાયા છે. સિરિયામાં હુમલો થયો તેમાંના છ આવા જામર વડે બંધ કરી દેવાયા હતા અને તેથી તૂટી પડ્યાં હતાં. અમુક પર મિસાઇલો છોડીને નાશ કરાયા હતાં. સિરિયાના ડ્રોન પ્રાથમિક કક્ષાના હતાં અને તેઓની જીપીએસ સિસ્ટમ જામ થઈ ગઈ તેથી તૂટી પડ્યાં હતાં, પરંતુ ડ્રોન આપણે જોયું તેમ વધુ ને વધુ સ્વયંસંચાલિત બની રહ્યાં છે. આજકાલ ડ્રોન સાથે (ઓનબોર્ડ) ઈલેક્ટ્રોનિક નકશો હોય છે અને બીજી ઓપ્ટિકલ નેવિગેશન સિસ્ટમ હોય છે. આ સિસ્ટમ વડે ડ્રોન પોતાની આસપાસની ચીજવસ્તુને, પરિસરને નિરખીને નકશા સાથે તેની સરખામણી કરે છે અને તેના આધારે આગળ વધે છે. રિમોટથી કન્ટ્રોલ કરવાની કે જીપીએસ સાથે જોડવાની જફાની બાદબાકી થઈ ગઈ. પરિણામે હવેના અત્યાધુનિક ડ્રોન સામે જામરો નિરર્થક અને નકામા બની જાય છે. તો હવે શું કરવું? ડ્રોનને તોડી પાડવા માટે બંદૂકો, રાઇફલો, એ કે ૪૭ વગેરેથી ગોળીઓ છોડવાનો ઉપાય છે, પણ નાનકડા ઊડતા ડ્રોન તો પણ નિશાનમાં આવતાં નથી. વળી, એકસાથે અનેક ડ્રોનનો હુમલો આવે ત્યારે અમુક ડ્રોન ગોળીઓના વરસાદમાં પણ બચી જવાના. અમેરિકાની સ્ટિંગર મિસાઇલો ખભા પર રાખીને છોડી શકાય. તે નીચે ઊડતાં વિમાનો અને હેલિકૉપ્ટરોને તોડી પાડવા માટે તૈયાર થઈ છે, પણ તેના વડે ડ્રોન તૂટી પડતાં નથી. અમેરિકાએ તે માટે સંશોધનો આદર્યા છે, કારણ કે આગ લગાડે તેવી ગ્રેનેડથી સજ્જ ડ્રોન કોઈ નૌકા કાફલા પર ચડી આવે તો મોટું નુકસાન પહોંચાડે અને યુદ્ધ સમયે તે પોસાય નહીં. હાલમાં અમેરિકાનો પાંચમો નૌકા કાફલો ગલ્ફની આસપાસ છે. થોડા મહિનાઓ અગાઉ તે ઈરાનને ડરાવવા માટે મોકલ્યો હતો, પણ ઈરાન ડર્યું નહીં. ઇઝરાયલ દ્વારા વિકસિત ઝડપથી ગોળા છોડતી ફ્લાન્ક્સ નામની તોપો કે જે માત્ર એક સેકન્ડમાં ૭૫ રાઉન્ડ છોડે છે તેનો પણ ઉપયોગ કરી જોવાયો, પરંતુ ડ્રોનના ટોળાં કે ધાડાં તીડની માફક આવે ત્યારે આ તોપ પૂર્ણપણે કારગર નીવડતી નથી. ડ્રોનને સફળતાપૂર્વક કાઉન્ટર કરવા લેસર આધારિત શસ્ત્રો વિકસાવાઈ રહ્યાં છે. તે સસ્તાં પણ હશે. લોકહીડ માર્ટિન કંપની દ્વારા ઍન્ટિ-ડ્રોન લેસર સિસ્ટમો તૈયાર થઈ રહી છે, પરંતુ તેની કારગરતા હજી મપાઈ નથી. ડ્રોન્સનાં ટોળાંને પૂર્ણપણે નાથવાનો કોઈ અસરકારક ઉપાય નહીં મળે ત્યાં સુધી દુનિયાની મહાસત્તાઓ માટે અને ખુદ ત્રાસવાદીઓ માટે ડ્રોન એક માથાનો દુખાવો બની રહેશે. મહાસત્તાઓના લશ્કરી વ્યૂહકારો હવે એ વાત પર જોર દઈ રહ્યા છે કે ડ્રોન લોન્ચ થાય તે પહેલાં જ તેની ફેસિલિટી, તેનાં કારખાનાં તોડી પાડવા, પણ તેના કોઈ હેંગર કે રનવે હોતાં નથી. રશિયનોએ દાવો કર્યો છે કે તેમની સેનાએ ઈદલીબ (સિરિયા) શહેર નજીક વિરોધીઓની ડ્રોન વર્કશોપ અને ફેસિલિટી તોડી પાડ્યાં હતાં. ડ્રોન ઘરના ગેરેજમાં પણ બનાવી શકાય. પૂરતી જાસૂસી બાતમી વગર તેની વર્કશોપ્સ તોડી પાડવાનું મુશ્કેલ છે. ક્યારેક ઓછી બુદ્ધિવાળા વામણા, બુદ્ધિશાળીઓને અને તાકાતવાળાઓને વધુ પજવતા હોય છે. તેઓને નુકસાન પહોંચાડતાં હોય છે, તેનો પાકિસ્તાને દુનિયાને દાખલો પૂરો પાડ્યો છે. બુદ્ધિશાળી શસ્ત્રોની વધુ વાત કરીએ તો વર્તમાન એઆઈ આધારિત શસ્ત્ર સિસ્ટમો છે તેની બુદ્ધિ હજી ઘણી ઓછી છે. અમુક સિસ્ટમો અમુક ચોક્કસ પરિસરમાં અમુક ચોક્કસ કામો ઉત્તમ રીતે પૂરાં કરે છે, પણ જુદા વાતાવરણમાં અથવા જુદાં કામોમાં નિષ્ફળ જાય છે. અમેરિકાનું અદ્યતન એફ-૧૬ વિમાન આ કારણસર જ જૂના મિગ સામે મા’ત ખાઈ ગયું. દુશ્મનો પર ત્રાટકવા માટે રવાના થયેલી મિસાઇલો જુદા પરિસરમાં પોતાના દેશના રડારો પર ત્રાટકી હોવાની ઘટનાઓ ઘટી છે. ઘણી વખત ફ્રેન્ડલી ફાયરમાં પોતાના જ દેશનાં વિમાનો, હેલિકૉપ્ટરોને તોડી પડાય છે. અમેરિકાની સેનાઓએ અફઘાનિસ્તાન અને સિરિયામાં આવી ઘટનાઓ અનુભવી છે. ગયા ફેબ્રુઆરીમાં ભારતની વિમાનવિરોધી મિસાઇલોએ આપણુ પોતાનું જ લશ્કરી હેલિકૉપ્ટર કાશ્મીરમાં તોડી પાડ્યું હતું અને વાયુ દળના પાંચ જવાનો શહીદ થયા હતા. વધુ બુદ્ધિશાળી સિસ્ટમો વડે આવી ઘટનાઓ ઘટશે, પણ ઓછી બુદ્ધિશાળી સિસ્ટમોથી આવી ઘટનાઓ વધશે. અમેરિકાએ અવાજની ગતિ કરતાં પાંચ ગણી ઝડપથી ભાગતી સુપરસોનિક મિસાઇલો તૈયાર કરી છે. તેની બુદ્ધિમાં થોડી પણ ક્ષતિ આવશે તો અનર્થ કરશે. રૉબોટ શસ્ત્રો જે કંઈ જોશે, તેનો પોતાની રીતે અર્થ કાઢશે અને તે આધારે વર્તન કરશે. દુનિયાને ડર છે કે આ કિલર રૉબોટ્સ મોટા અનર્થો સર્જશે, માટે તેના વિકાસ પર પ્રતિબંધો મુકાવા જોઈએ. યુદ્ધમાં કોમ્પ્યુટરોની ભૂમિકા વધતી જાય છે તેમ તેનો માનવજાત સામે ખતરો પણ વધે છે. તેની મતિ પણ ભ્રષ્ટ બની શકે છે, સિસ્ટમ કરપ્ટ થઈ શકે છે અને એક વખત ભૂલ થઈ તો સુપરસોનિક મિસાઇલના સમયમાં તે સુધારી શકાય નહીં. અમેરિકા અને ચીન વચ્ચે જે શસ્ત્ર સર્વોપરિતાની હોડ મચી છે તે મોટાં જોખમોનો અંદેશો પણ આપે છે. વળી થિયેટરમાં રશિયા તો છે જ!\nચીન અને અમેરિકા એઆઈ આધારિત શસ્ત્રોના નિર્માણમાં પ્રચંડ મૂડીરોકાણ કરી રહ્યાં છે. એવા સોફ્ટવેર ડેવલપ કરાયાં છે જે લશ્કરના સેનાપતિઓને યુદ્ધ મેદાનમાં હવે શું કરવું તેની તત્કાળ સલાહ આપશે. ચીનને ડર છે કે પશ્ચિમની ખાનગી કંપનીઓએ કૃત્રિમ બુદ્ધિના ક્ષેત્રમાં ઘણી પ્રગતિ કરી છે તેથી અમેરિકા એડવાન્ટેજ સ્થિતિમાં છે. વ્યૂહાત્મક લડાઈઓમાં અમેરિકાનો હાથ ઉપર રહેશે અને તેથી ચીને અમેરિકાની દાદાગીરી ચલાવી લેવી પડશે. અમેરિકાને એવો ડર છે કે ચીનમાં એકાધિકાર ભોગવી રહેલી સરકારો અને તેની કંપનીઓ કોઈ પણ કંપનીના સંશોધનની વિગતો (ડેટા) જપ્ત કરી શકે છે. કોપીરાઈટ કાનૂનનો ભંગ કરીને ટૅક્નોલોજીની ચોરી કરી શકે છે અને ચોરી કરે તેથી રોયલ્ટી પણ ના ચૂકવવી પડે. આ કારણથી ચીન ઝડપભેર આગળ વધશે તેવા ડરથી અમેરિકા ચીની કંપનીઓ પર પ્રતિબંધો મૂકી રહ્યું છે. ‘હ્યુઆવેઈ’ તેનું ઉદાહરણ છે. બંને દેશોમાંથી કોઈ પાછળ રહી જવા માગતું નથી.\nવિરોધીઓ પાસે પૂર્ણપણે એઆઈ આધારિત શસ્ત્ર વ્યવસ્થાઓ હોય અને પોતાની પાસે ના હોય તે સ્થિતિ કોઈ પણ મહાસત્તાઓ સ્વીકારી શકે નહીં. ત્યાં સુધી કે આ બાબતમાં ગાફેલ રહેવાનું ભારત જેવા નિર્દોષ દેશોને પણ પોસાય નહીં. ખેર, મશીન ક્ષેત્રમાં સર્વોપરિતા પ્રાપ્ત કરવા મહાસત્તાઓ માત્ર ત્યાં જ અટકવાની નથી કે કૃત્રિમ બુદ્ધિના સોફ્ટવેર સેનાપતિઓને સલાહ આપે. તેઓ સોફ્ટવેરને એટલા તાકાતવાન બનાવવા માગે છે કે યુદ્ધ વખતે તે સ્વયં હુકમો પણ પણ આપે. મશીનો ફટાફટ ગણતરી માંડી શકે છે અને સેનાપતિનું મગજ બ્યુરોક્રસીમાં બંધાયેલું હોય. શારીરિક કારણોસર પણ મગજ ઝડપથી નિર્ણય ના લઈ શકે, પણ વિકાસનાં અવળાં પરિણામો આવી શકે છે. સિસ્ટમના ઓપરેટરો આખરે તો માણસો જ હશે. ધારો કે મશીનો જાતે ઓપરેટ થાય તો બંને પ્રકારના ઓપરેટરો પાસે બે દેશો વચ્ચેના રાજદ્વારી સંબંધોને સમજવાની બુદ્ધિ અને સમય બંને નહીં હોય. વળી, એઆઈ સિસ્ટમને હૅક પણ કરી શકાય. તેના ડેટા સાથે છેડછાડ સંભવી શકે. આ ડર બતાવવામાં આવે છે અને દરેક વખત નવાં શસ્ત્રો આવવાના હોય ત્યારે માનવતા સામે ખતરાની ઘંટીઓ નિષ્ણાતો અને વિચારકો રજૂ કરે છે. તેઓ ક્યારેક સાચા પડે છે, પણ દર વખતે સાચા પડતા નથી, કારણ કે શસ્ત્રોના ડેવલપરો પાસે પણ નિષ્ણાતો કરતાં વધુ બુદ્ધિ હોય છે. અણુ શસ્ત્રોનો પ્રથમ ઉપયોગ થયો ત્યારે તેઓ સાચા પડ્યા હતા, પણ ત્યાર બાદની જે અટકળો ચાલી, આજે ૭૫ વરસ બાદ સાચી પડી નથી. પ્રતિક્ષમતા, અંકુશ અને સલામતીનાં પગલાં લઈને વિશ્વને આજ સુધી બચાવી લેવામાં આવ્યંુ છે. જોકે કૃત્રિમ બુદ્ધિનાં શસ્ત્રોને અણુ શસ્ત્રો સાથે સરખાવી શકાય નહીં. અણુ શસ્ત્રનો ઉપયોગ કરનાર દેશને પોતાનું જ નિકંદન નિકળી જવાનો ભય રહે છે તેથી તેનો ફરી ઉપયોગ થયો નથી. એઆઈનાં પરિણામો અને પરિણામો બંને જુદા હોઈ શકે. ક્યારેક સાવ અહિંસકપણે ગંજાવર આર્થિક નુકસાન દુશ્મનોને પહોંચાડી શકાય. અમેરિકા સામે બદલો લેવા ઈરાન સાઇબર એટેક અથવા સાઇબર વૉર દ્વારા અમેરિકાને ઠપ કરી દેશે તેવો એક ભય છે. ઈરાનના કેટલાક ઉચ્ચ અમલદારોએ આવી ધમકી પણ આપી છે, પણ તે એટલું સહેલું હોત તો આજ સુધી ઈરાન નવરું કેમ બેસી રહ્યું? છતાં સાવ અશક્ય નથી. સોફ્ટવેરની બુદ્ધિમાં સર્વોપરિતા હાંસલ કરો તો અમેરિકાને મા’ત કરી શકાય. આજે કોમ્પ્યુટરો એવી અધધ ગણિતિક શક્તિ (ક્વોન્ટમ કોમ્યુટિંગ) ધરાવતા તૈયાર થયા છે કે જે એન્ક્રિપ્ટેડ ડેટા હોય છે તેને પણ હૅક કરી શકાશે. ઇઝરાયલની પેગાસસ કંપની દ્વારા વૉટ્સઍપને હૅક કરવામાં આવ્યું તે ઘટના તાજી છે. વૉટ્સઍપ એક એન્ક્રિપ્ટેડ અર્થાત હૅક ન કરી શકાય તેવી ઍપ્લિકેશન છે. તેનો ડેટા રેકર્ડ પણ ન થઈ શકે. છતાં પેગાસસે તેમાં સેંધ મારી. ગમે તેવી મજબૂત સિસ્ટમો હૅક થઈ શકે છે. આ દિશામાં સત્તા પર અઠ્ઠો ઊતરવાની રમત હંમેશાં ચાલતી રહેશે. તે એક નવી શાખાનું યુદ્ધ હશે. સિસ્ટમો હૅક થાય તો આખો દેશ ઠપ થઈ જાય તેવો ડર વરસોથી વ્યક્ત થાય છે. વરસ બે હજાર શરૃ થયું ત્યારે ત્રણ ઝીરો (બે હજારના આંકડાના) સાથે કામ કરવા સિસ્ટમ તૈયાર કરાઈ નથી એવો ભય સર્વવ્યાપક અને વાચાળ બન્યો હતો. ઊડતાં વિમાનો તૂટી પડશેે તેવી અવળવાણીઓ નિષ્ણાતોએ ઉચ્ચારી હતી. એવું કશું જ ના થયું, પણ અગાઉ ક્યારેય થયું નથી તેથી ભવિષ્યમાં નહીં થાય એવી શ્રદ્ધાથી ડેવલોપરો બેસી રહેતા નથી. તેઓ તૈયારી રાખે જ છે તેથી હજારો ઘટનાઓ ઘટી હોત તે ઘટતી નથી. સામાન્ય નાગરિકોને તે સમજાતું નથી. સોમવારે કાસમ સુલેમાનીની અંતિમ યાત્રામાં દસ લાખથી વધુ લોકો જોડાયા. તેઓ બદલાની આગમાં તડપતા હશે. ઈરાન સાઇબર એટેક દ્વારા બદલો લે તેનાથી તેમની ભાવના શાંત થવાની નથી. યુદ્ધનું એક પાસંુ હિંસક બદલો લેવાનું હોય છે.\nઅણુશસ્ત્રોની વ્યવસ્થા શીત યુદ્ધ બાદ પારદર્શક બનાવાઈ હતી. એકબીજાના દેશમાં નિષ્ણાતો જઈને અણુશસ્ત્રોની સંખ્યા અને ક્ષમતાની તપાસ કરી શકતા હતા. હમણાનાં વરસોમાં ફરી એ વ્યવસ્થામાં ગોબો પડ્યો છે, પરંતુ કૃત્રિમ બુદ્ધિના સોફ્ટવેરમાં કયો દેશ કેટલો આગળ છે તેની ઇન્સ્પેક્શન કર્યા પછી પણ સાચી સમજ ના પડે એ તો રણમેદાનમાં તેનો ઉપયોગ થાય ત્યારે જ પરિણામો પરથી ક્ષમતા જાણી શકાય. માનવીય જાસૂસી દ્વારા જાણી લેવામાં આવે તે અલગ બાબત છે, પણ તે બાતમીઓ હંમેશાં ભરોસાલાયક હોતી નથી. સોફ્ટવેરની આ ગુપ્ત શક્તિઓ બીજી રીતે આશીર્વાદરૃપ નીવડશે. એક મહાસત્તા બીજી પર આક્રમણ કરતા ડરશે. અણુશસ્ત્રની માફક તે ડિટરન્ટ પુરવાર થશે. છતાં કોઈ ધૂની પાગલ પ્રમુખ કે આપખુદના કાબૂમાં આવી શક્તિ હોય તો આજે અણુબોમ્બનો ખતરો જણાય છે તેમ તેનો પણ જણાશે. અણુશસ્ત્રો કરતાં કિમ જોંગ યુંગ વધુ ડરાવે છે.\nઅણુશસ્ત્રો ખાનગી કંપનીઓ વિકસાવી શકતી નથી, પણ કૃત્રિમ બુદ્ધિ વિકસાવવા પર કોઈ પ્રતિબંધો મૂકી શકાય નહીં. તેના અન્ય ઘણા સારા ઉપયોગ છે. રણક્ષેત્ર તો એક પાસું છે. અમેરિકાની ટૅક્નોલોજિકલ કંપનીઓએ વર્ષ ૨૦૧૬માં એઆઇના વિકાસ માટે ૩૦ અબજ ડૉલરનું મૂડી રોકાણ કર્યું હતું જેની સામે પેન્ટાગોન હવે ૨૦૨૦માં એક અબજ ડૉલરનું રોકાણ કરશે. પેન્ટાગોન ભવિષ્યમાં આ કંપનીઓ પાસેથી સુવાંગ અધિકાર સાથે સોફ્ટવેર ખરીદશે. અમેરિકાના આ ઉદ્યોગમાં સૌથી મોટો મેનપાવર અર્થાત કુદરતી બુદ્ધિ કોણ પૂરા પાડે છે તે જાણો છો? ભારત. અને ખાસ કરીને દક્ષિણ ભારત. ઇસરોને યાદ કરો.\nપેન્ટાગોન ડ્રોનની માફક રૉબોટ સબમરીનો તૈયાર કરી રહ્યું છે. આ પ્રોજેક્ટમાં કોઈ મહત્ત્વના લશ્કરી બંદર કે દરિયાકાંઠે નાના કદની આપમેળે ચાલતી સબમરીનો નીચે તળિયે જઈને બેસશે. ત્યાં રેગ્યુલર સબમરીનો અને વૉરશિપ જઈ શકવાના નથી, પણ તેઓ એ રૉબો સબમરીનો પરના પાણીમાંથી પસાર થઈ શકે છે. રૉબો સબમરીનોની આસપાસ તળિયે પર સેન્સરો પાથરેલાં હશે. તેઓ ધ્રુજારીની, સોનાર અને બીજા સાધનો વડે નોંધ લેશે. દુશ્મનની સબમરીનનો ઘોંઘાટ જાણી જશે. આજની લિથિયમ બેટરીના સમયમાં આવાં સેન્સરો વધુ શક્ય અને વધુ કાર્યક્ષમ બન્યાં છે. એ સેન્સરો પોતાનો ડેટા રૉબો સબમરીનને મોકલશે. બધાં સેન્સરોના ડેટાને પ્રોસેસ કરી તે સિગ્નલો આકાશમાં ઊંચે ઊડતા ડ્રોનને મોકલશે અને તેના આધારે કમાન્ડ સેન્ટર નક્કી કરશે કે આગળ શી તજવીજ કરવી? પેન્ટાગોને એક ‘અલ્ગોરિધમિક વૉરફેર’ ટીની રચના કરી છે. તેને ‘પ્રોજેક્ટ માવેન’ નામ અપાયું છે. આ પ્રકારની ઇન્ટેલિજન્સમાં આગળ જણાવેલી પ્રવૃત્તિઓનો સમાવેશ થાય છે. ખાસ કરીને ઇસ્લામિક સ્ટેટના પ્રાદુર્ભાવ સાથે આવી સિસ્ટમો ડેવલપ કરવાની ઇઝરાયલ અને અમેરિકાને જરૃર પડી છે.\nભારતમાં લશ્કરના મહત્ત્વનાં થાણા અથવા ઈન્સ્ટોલેશનની આસપાસ નિર્જન જગ્યાઓ રખાય છે અને લોકોને ફરકવા દેવાતાં નથી, પણ વોશિંગ્ટનમાં પોટોમેકના કાંઠે તમે પેન્ટાગોનના પાંચ કોણીય કોમ્પ્લેક્સની બાજુમાં મોટરકાર ઊભી રાખીને મિત્રો સાથે વાતચીત કરી શકો. મિત્ર વિજય પૌલને આ લખનારે પૂછ્યું કે આટલી બધી છૂટછાટ? જવાબમાં વિજયે કહ્યું કે શક્ય છે કે આપણે શું કરી રહ્યા છીએ અને શું વાતચીત કરી રહ્યા છીએ તેની તમામ ખબર તેમને હોય!\nબ્રિટનની જાસૂસી સંસ્થા, ‘મિલિટરી ઈન્ટેલિજન્સ સિક્સ (ટૂંકમાં એમઆઈસિક્સ) દ્વારા ૨૦૧૨ ડિસેમ્બર મહિનામાં પાકિસ્તાનના ત્રાસવાદીઓ બાબતમાં એક ડેટા લીક થયો હતો. અમેરિકાની એક સિગ્નલ ઈન્ટેલિજન્સ એજન્સી છે, તે પણ એનએસએના નામથી ઓળખાય છે. આ સંસ્થાએ પાકિસ્તાનમાં સ્કાયનેટના નામથી ઉપર ઉપરથી નિર્દોષ જણાતો, મોબાઇલ ફોનના ડેટાનો અભ્યાસ કરવાનો કાર્યક્રમ હાથ ધર્યો હતો. આ કામમાં મશીન લર્નિંગ પ્રક્રિયાને કામે લગાડાઈ હતી. આ સોફ્ટવેર પોતાની રીતે મોબાઇલ ફોનના ડેટાનો અભ્યાસ કરી, વાતચીત, ઇમેજો, લખાણ કે બીજા સંકેતો મારફતે મોકલતા સંદેશાઓનો અભ્યાસ કરતું હતું અને પોતાની રીતે શોધી કાઢતું હતું કે સંદેશાઓની આપ-લે કરનારાઓમાંથી કોણ સંભવિત ત્રાસવાદી છે અને ત્રાસવાદીઓના માલસામાન ખેપો ક્યાં પહોંચાડે છે? કોણ ગયા મહિને લાહોરથી પેશાવર કેટલી વખત ગયું અને કેટલી કેટલી વખત ફોન સ્વીચ ઓફ કરી દીધો. કરોડો વ્યવહારોમાંથી આ પ્રકારનું તત્કાળ આકલન કરવાનું માનવ મગજ માટે શક્ય નથી, પણ મશીન લર્નિંગ આ પ્રકારની શંકાશીલ હિલચાલો અને તેના કર્તાઓને ઝડપથી પકડી પાડે છે. જોકે ભારતની અને દુનિયાની પોલીસ ગુનેગારને આ રીતે પકડે છે, પણ તેમાં મરનારને આધારે શંકાસ્પદ વ્યક્તિની ઓળખ થાય પછી તેનો ઇતિહાસ મેળવવાનું આસાન છે, પણ કરોડોમાંથી કોઈ બેચારને પકડવા માટે આર્ટિફિશિયલ ઈન્ટેલિજન્સ જ જોઈએ. ઇઝરાયલની યુનિકાઈ નામની કંપની આવા સોફ્ટવેર ડેવલપ કરી રહી છે. એક વિશાળ રણ વચ્ચે જતી રણગાડીઓની આસપાસનું તાપમાન, તેની દોડવાની ઝડપ વગેરે ડેટાના આધારે તેનું ચોક્કસ લોકેશન જાણી શકતાં સોફ્ટવેર આ કંપનીએ તૈયાર કર્યા છે. જૂની રીતોથી આ બધંુ જાણવા માટે પંદરથી વીસ કલાક લશ્કરોને લાગતા. નકશાઓ ઊથલાવે, રેફરન્સ બુકો રિફર કરે, લોકલ એજન્ટનો સંપર્ક સાધે, જે ઘણીવાર શક્ય ન હોય. ત્યારે લોકેશન જાણવા મળે અને તે પણ સંપૂર્ણ ખાતરી નહીં. દરમિયાન રણગાડીઓ બીજે ક્યાંય પહોંચી ગઈ હોય. હાલમાં આ બધી બાબતો બે મિનિટમાં નક્કી થઈ જાય. તુરંત નિર્ણય લેવાઈ જાય. હવે તો એ પણ તુરંતમાં નક્કી થઈ જશે કે દુશમનોની છાવણીમાં સૈનિકો કેવી લાગણી કે ભાવના અનુભવી રહ્યા છે? તેમનો આત્મવિશ્વાસ કેવો છે? પ્રાચીન યુદ્ધોથી આ ભાવના ખૂબ મહત્ત્વની રહી છે અને તેથી જ તો ભગવત ગીતાનું સર્જન થયું. માનસિક રીતે હારેલા સૈનિકોએ, શ્રેષ્ઠ શસ્ત્રો ધરાવતાં હોય તો પણ પરાજય જ સહન કરવો પડે છે. જોકે હાલના સોફ્ટવેર પ્રમાણે દુશ્મનોની મનસ્થિતિનો તાગ મેળવવામાં પાંચ કલાકનો સમય લાગશે.\nએ પણ યાદ રહે કે ભવિષ્યના યુદ્ધ અને તેની ટૅક્નોલોજી બાબતમાં રોમાંચકો વાતો પણ વધુ ચાલે, કારણ કે યુદ્ધસ્ય કથા રમ્યાઃ પણ દર વખતે ટૅક્નોલોજીઓ ધારી હોય એટલી સફળ થતી નથી. વિયેતનામનાં જંગલોમાં અમેરિકનોએ અબજો ડૉલરના ખર્ચે સેન્સરો પાથર્યાં હતાં છતાં અમેરિકા હારી ગયું. તો પણ ટૅક્નોલોજીઓ સફળ રહી છે. તેથી તેની અવગણના થઈ શકે નહીં.\nસવાલ એ છે કે કૃત્રિમ બુદ્ધિવાળાં શસ્ત્રોનો વિકાસ ક્યાં જઈને અટકશે? તેની શક્યતાઓ અમાપ અને અનંત છે. સાદો સંભવિત જવાબ એ હોઈ શકે કે કૃત્રિમ મગજો યુદ્ધ કરીને ખતમ નહીં થાય ત્યાં સુધી વિકસતાં રહેશે. કેટલાંક તો પોતે જ પોતાનો વિકાસ કરશે. હાલમાં જ જે ગણિતિક શક્તિઓ જોઈએ છે તે પણ માણસના મગજમાં નથી. માટે પોતે જ વિકાસ પામશે અને પોતે જ, ડાયનાસોરની માફક ખતમ પામશે, પણ આ ખૂબ દૂરના ભવિષ્યની વાત છે, પણ ભૂતકાળના અનુભવો પરથી અને ભવિષ્યની વાસ્તવિકતા આધારિત કલ્પનાઓ પરથી સમજાય કે કુદરતને ત્યાં સર્જનનું મહત્ત્વ નથી, વિનાશનું મહત્ત્વ નથી, માત્ર પરિવર્તનનું જ મહત્ત્વ છે. માટે એક જ માન્યતા પાછળ અંતિમવાદી થવું કે ગાંડા થઈ જવું તે શુદ્ધ ગાંડપણ જ છે.\nઅમેરિકાઇરાનકવર સ્ટોરીવિનોદ પંડ્યા\nઈરાનમાં આસમાની સુલેમાની


સ્વેબના સેમ્પલ્સને હેમિલ્ટન સ્થિત સેન્ટ જોસેફસ હોસ્પિટલ રીસર્ચ ઈન્સ્ટીટયુટને મોકલાશે\nટોરન્ટો : ટોરન્ટોના પીયરસન આંતરરાષ્ટ્રીય એરપોર્ટ ઉપર વિદેશથી આવનારા પ્રવાસીઓનો કોવિડ -૧૯ ટેસ્ટ કરાશે. જે કવોરન્ટાઈનની અસરકારકતા ચકાસવાના સ્વૈચ્છિક અભ્યાસના આશયથી થશે. મેકમાસ્ટર હેલ્થલેબ્સ, ધી ગ્રટર ટોરન્ટો એરપોર્ટ ઓથોરીટી અને એર કેનેડાના એક માસ માટેના તૈયાર થઈ રહેલા પ્રોજેકટ હેઠળ આ માહિતી એકત્ર કરાશે અને એમાં પ્રવાસીઓ પોતાના સેમ્પલ્સ રીસર્ચ માટે આપશે. જે ટર્મિનલમાં રહેલા સંશોધકોને મળશે અને અન્ય સેમ્પલ્સ પણ સાત અને ૧૪ દિવસ બાદના હશે જેનો અભ્યાસ થશે અને એના આધારે કવોરન્ટાઈનની અસરકારકતા જાણી શકાશે. નાક અને ગળાના સ્વેબના સેમ્પલ્સને હેમિલ્ટન સ્થિત સેન્ટ જોસેફસ હોસ્પિટલ રીસર્ચ ઈન્સ્ટીટયુટને મોકલવામાં આવશે.\nઆ પ્રોજેકટના કો-સ્પોન્સર્સ કહે છે કે, ટેસ્ટ કરાવનારાઓની નોંધણી પરિણામ મળ્યાના ૪૮ કલાકમાં ઈલેકટ્રોનિક રીતે થશે. જે ગોપનીય રાખવામાં આવશે અને ડેટા એનાલિસીસ માટે યુનિવર્સિટી ઓફ ટોરન્ટોની સ્કુલ ઓફ પબ્લિક હેલ્થને અલગ રીતે અપાશે. ગુરૂવારથી શરૂ થયેલા અભ્યાસનો ઉપયોગ વેસ્ટજેટ એરલાઈન્સ લિ. અને વાનકુંવર ઈન્ટરનેશનલ એરપોર્ટના પ્રવાસીઓ માટે પાઈલોટ પ્રોજેકટ તરીકે કરાશે. જેનો ઉપયોગ આ વર્ષની પાનખરમાં મોડેથી ઉપડનારી ફલાઈટસના પ્રવાસીઓ માટે સ્વૈચ્છિક ધોરણે કોરોના ટેસ્ટીંગ માટે કરવામાં આવશે. પ્રાયોગિક અભ્યાસથી વાઈરસના કેરીયર્સનો બહોળો ખ્યાલ આવી શકશે અને વાઈરસના પ્રસારને કાબુમાં રાખવામાં ઉપયોગી બનશે. જેથી વધુને વધુ કેનેડીયનો હવાઈ મુસાફરી કરી શકે. એર કેનેડાના ચીફ મેડીકલ ઓફિસર ડો.જિમ ચંગે એક નિવેદનમાં જણાવ્યું હતું કે, આ અભ્યાસથી પ્રવાસ પ્રતિબંધો અને કવોરન્ટાઈનનો વિકલ્પ મેળવી શકાશે. એરલાઈન અને કેનેડાના ઉદ્યોગો ફેડરલ સરકારના વિદેશ પ્રવાસ પરના પ્રતિબંધોની અવારનવાર ટીકા કરી રહયા છે. જેને કારણે કેનેડાના અર્થતંત્રને પણ અવળી અસર થઈ રહી છે.


ચોતરફ એક શ્હેરમાં » Sarjak\nચોતરફ એક શ્હેરમાં બકવાસ છે,\nખાલી સરકારી ઘણાં આવાસ છે.\nએ જ ચિંતા છે, ન બદલી જાય દિલ,\nદોસ્ત, તારા પર મને વિશ્વાસ છે.\nપારણામાં આંખ ખોલી સૂર્યએ,\nએટલે આ ઘર મહી અજવાસ છે!.\nએમને ઘરડા-ઘરે મળ્યો પ્રવેશ,\nજિંદગીની સૌ પરીક્ષા પાસ છે.\nહું વતન છોડીને ‘સિદ્દીક’ ત્યાં ગયો,\nરાજપારડી આપણો વનવાસ છે.


Gujarati News » National » When will Covaxin get emergency use approval from who will be considered in the meeting today\nWHOએ ટ્વીટ કર્યું હતું કે, 'કટોકટીમાં ઉપયોગ માટે પ્રોડક્ટની ભલામણ કરતા પહેલા આપણે તેનું સંપૂર્ણ મૂલ્યાંકન કરવું જોઈએ કે તે સુરક્ષિત અને અસરકારક છે.'\nPublish Date - 8:16 am, Tue, 26 October 21 Edited By: Charmi Katira Follow us -\nવિશ્વ આરોગ્ય સંસ્થા (WHO)એ વિશ્વભરમાં કોરોના (corona) મહામારી સામે જીતવા માટે અત્યાર સુધીમાં સાત રસીઓને મંજૂરી આપી છે. તેમાં મોર્ડેના, ફાઇઝર-બાયોએન્ટેક, જોન્સન એન્ડ જોન્સન, ઓક્સફોર્ડ/એસ્ટ્રાઝેનેકા, ભારતની કોવિશિલ્ડ, ચીનની સિનોફાર્મ અને સિનોવાક વેક્સિનનો સમાવેશ થાય છે. પરંતુ હજુ સુધી કોવેક્સિન(Covaxin) ને મંજૂરી આપવામાં આવી નથી. જેને લઈને આજે એટલે કે મંગળવારે WHO દ્વારા એક બેઠકનું આયોજન કરવામાં આવ્યું છે.\nવિશ્વ આરોગ્ય સંસ્થા (WHO) ભારતની સ્વદેશી બનાવટની રસી કોવેક્સીનની કટોકટીના ઉપયોગની મંજૂરી અંગે વિચારણા કરવા માટે મંગળવારે બેઠક કરવામાં આવશે. WHOના ચીફ સાયન્ટિસ્ટ સૌમ્યા સ્વામીનાથનના જણાવ્યા અનુસાર, વૈશ્વિક આરોગ્ય સંસ્થાનું ટેકનિકલ સલાહકાર જૂથ કોવેક્સિન માટે ઈમરજન્સી યુઝ લિસ્ટ પર વિચાર કરવા માટે 26 ઓક્ટોબરે બેઠક કરશે. નોંધનીય છે કે,દેશભરમાં કોવેક્સિનનો રસીકરણમાં ઉપયોગ કરવામાં આવી રહ્યો છે.\nWHOએ ટ્વીટ કર્યું હતું કે, ‘અમે જાણીએ છીએ કે ઘણા લોકો ઈમરજન્સી રસીની યાદીમાં કોવેક્સિનનો સમાવેશ કરવા માટે WHOની ભલામણની રાહ જોઈ રહ્યા છે. પરંતુ અમે તે ઉતાવળમાં કરી શકતા નથી. કટોકટીમાં ઉપયોગ માટે ઉત્પાદનની ભલામણ કરતા પહેલા તે સલામત અને અસરકારક છે તેની ખાતરી કરવા માટે અમારે તેનું સંપૂર્ણ મૂલ્યાંકન કરવાની જરૂર છે.’\nવેક્સિન સતત ડેટા ઉપલબ્ધ કરાવી રહી છે\nડબ્લ્યુએચઓ હેલ્થ ઈમરજન્સી પ્રોગ્રામના એક્ઝિક્યુટિવ ડાયરેક્ટર ડો. માઈક રાયને જણાવ્યું હતું કે યુએન એજન્સી “ખૂબ જ સ્પષ્ટ” છે કે તે ઈચ્છે છે કે તમામ દેશો WHO સલાહકાર પ્રક્રિયા દ્વારા EUL આપવામાં આવેલી રસીઓને ઓળખે. ઉત્પાદક જે રોલિંગ ધોરણે ડેટા એકત્ર કરી રહ્યું છે. સલામત અને અસરકારક રસી તરીકે તેની વ્યાપક સ્વીકૃતિ માટે Covaxin ના કટોકટી ઉપયોગ અધિકૃતતા માટે WHO ની મંજૂરીની ખૂબ રાહ જોવાઈ રહી છે.\nઆ મહિનાની શરૂઆતમાં WHO એ ટ્વીટ કરીને કહ્યું હતું કે, કોવેક્સિન સતત ડેટા પ્રદાન કરી રહી છે. વધારાની માહિતી 27 સપ્ટેમ્બરના રોજ આપવામાં આવી હતી. WHO નિષ્ણાતો હાલમાં રસી તમામ ધોરણોને પૂર્ણ કરે છે કે કેમ તે અંગેની માહિતીની સમીક્ષા કરી રહ્યા છે.\nભારત બાયોટેક દ્વારા ઈન્ડિયન કાઉન્સિલ ઓફ મેડિકલ રિસર્ચ (ICMR) અને નેશનલ ઈન્સ્ટિટ્યૂટ ઓફ વાઈરોલોજી (NIV), પુણેના સહયોગથી કોવેક્સીન ડેવલપ કરવામાં આવી છે. કોવેક્સિનએ એક ઇનએક્ટિવેટેડ વેક્સિન છે. જે રોગ પેદા કરનાર વાયરસને નિષ્ક્રિય કરીને બનાવવામાં આવે છે. ભારત બાયોટેકે 19 એપ્રિલે તેની રસી માટે એક્સપ્રેશન ઓફ ઈન્ટરેસ્ટ ફાઈલ કર્યું હતું. ડબ્લ્યુએચઓએ કહ્યું કે તેણે6જુલાઈના રોજ રસીના ડેટાને રોલઆઉટ કરવાનું શરૂ કર્યું.\nઆ પણ વાંચો : Aryan Khan Drug Case: આર્યન ખાન આવશે જેલની બહાર ? જામીન અરજી પર સુનાવણી કરશે બોમ્બે હાઇકોર્ટ\nઆ પણ વાંચો : Aryan khan drug case : દિલ્લી પહોંચ્યા બાદ સમીર વાનખેડે કહ્યું, મને કોઈ સમન્સ મોકલવામાં નથી આવ્યું, મારા વિરુદ્ધ લાગેલા આરોપમાં કોઈ દમ નથી


સીમા વિવાદ, ચીન સૈન્યના જવાનોનો રડતો વિવાદીત વીડિયો વાયરલ – Revoi.in\nસીમા વિવાદ, ચીન સૈન્યના જવાનોનો રડતો વિવાદીત વીડિયો વાયરલ\nદિલ્હીઃ ભારત અને ચીન વચ્ચે સીમા વિવાદ ચાલી રહ્યો છે અને બંને દેશના જવાનોને સરહદ ઉપર તૈનાત કરવામાં આવ્યાં છે. દરમિયાન ચીનની સેનાનો એક વીડિયો સોશિયલ મીડિયામાં વાયરલ થયો છે. જેમાં દાવો કરવામાં આવી રહ્યો છે કે, ચીનની સેનાના જવાનો ભારતની સરહદે પોતાનું પોસ્ટીંગ થતા રડી રહ્યાં છે. આ વીડિયો ચીનના સોશિયલ મીડિયામાં પોસ્ટ કરવામાં આવ્યો હતો. જો કે, દુનિયામાં તાકાતવાર હોવાનો દાવો કરતા ચીન સરકારે પોતાની બેઈજતી થવાના ડરે આ વીડિયોને ડિલીટ કરાવ્યો હોવાનું જાણવા મળે છે.\nતાઈવાન ન્યૂઝના એક રિપોર્ટમાં દવો કરવામાં આવ્યો છે કે, આ વીડિયો ફૂયાંગ રેલવે સ્ટેશન જતી બસમાં શૂટ કરવામાં આવ્યો હતો. આ બસ ચીન સેનાના જવાનો સવાર હતા. ચીન સેનામાં નવા ભરતી થયેલા જવાનોને તાલીમ બાદ ભારત સાથે જોડાયેલી ચીન સરહદ ઉપર પોસ્ટીંગ માટે મોકલવામાં આવી રહ્યાં છે. આ જવાનોને પહેલા હુબેઈ પ્રાંતના એક આર્મી કેમ્પમાં જવાનું હતું. તે બાદ તેમની પોસ્ટીંગ ભારત-ચીન સરહદ ઉપર થવાની હતી.\nઆ વીડિયો પ્રથમવાર ફૂયાંગ સિટી વીકલીના વીચેટ પેજ પર પોસ્ટ કરવામાં આવ્યું હતું. ત્યાર બાદ ચીન દ્વારા તેને હટાવાયો હતો. આ પોસ્ટમાં ચીનના અનહુઈ પ્રાંતના રંગરૂટોને દેખાડવામાં આવ્યાં હતા. ચીન સેનાના રંગરૂટ હજુ કોલેજના વિદ્યાર્થીઓ છે તેમની ટીમમાંથી પાંચ જવાનો તિબેટમાં સેવા કરવા માટે સ્વૈચ્છાથી સ્વયંસેવક પણ રહી ચુક્યાં છે. વીડિયોમાં ચીનના જવાનો દબાતા સુરમાં PLAના ગીત ગ્રીન ફલાવર્સ ઈન ધ આર્મી ગાતા જોવા મળે છે. તેમજ જવાનો રડતા હોવાથી તેમને અવાજ પણ નીકળતો નથી.\ntags: Boundary Dispute china china army india Move video Viral\nprevious ઐતિહાસિક યુદ્ધજહાજ INS વિરાટ ભાવનગરના દરિયામાં પહોંચ્યું, 28મી સપ્ટેમ્બરે અપાશે અંતિમ સલામી\nnext બોલિવૂડ અભિનેતા આયુષ્માન ખુરાનાનો વિશ્વના ટોચના 100 પ્રતિભાશાળી લોકોમાં સમાવેશ


સુરતમાં પાલિકા દ્વારા અનોખી સ્કીમ જાહેર:વેક્સિનનો બીજો ડોઝ લેનારને એક લિટર તેલ વિનામૂલ્યે અપાશે\nસુરતમાં હજી પણ છ લાખ જેટલા લોકોએ કોરોના વેક્સિનનો બીજો ડોઝ લીધો નથી.\nસુરત: સુરત પાલિકા દ્વારા લોકોને વેક્સિન લેવા પ્રોત્સાહન આપવા માટે અનોખી સ્કીમ જાહેર કરી છે.પાલિકાએ જણાવ્યું છે કે,તમામ સેન્ટર પર જે પણ વેક્સિનનો બીજો ડોઝ લેશે તેને એક લિટર તેલ ફ્રી આપવામાં આવશે. જો કે, સુરતમાં હજી પણ છ લાખ જેટલા લોકોએ કોરોના વેક્સિનનો બીજો ડોઝ લીધો નથી.\nસુરત કોર્પોરેશન દ્વારા રાજ્યમાં સૌથી પહેલા પહેલો ડોઝ આપવા માટેની 100 ટકા કામગીરી પૂર્ણ કરવામાં સફળતા મળી છે. જોકે બીજા ડોઝ લેવામાં લોકો એટલા ઉદાસીન દેખાઈ રહ્યા છે કે, અનેક પ્રયાસો કરવા છતાં પણ તેને વેગ મળી રહ્યો નથી. વિશેષ કરીને સુરત શહેરમાં લિંબાયત અને ઉધના ઝોનની અંદર બીજા ડોઝ લેનારાઓની સંખ્યા ખૂબ જ ઓછી જોવા મળી રહી છે. આ વિસ્તારના લોકો ઝડપથી વેક્સિનેશન સેન્ટર ઉપર પહોંચે તેવા પ્રયાસો કોર્પોરેશન દ્વારા કરવામાં આવી રહ્યા છે.\nઆરોગ્ય અધિકારીએ જણાવ્યું કે, એક એનજીઓ સાથે સંકલન કર્યા બાદ નિર્ણય કર્યો છે કે, આવતીકાલથી જે વેક્સિનનો બીજો ડોઝ લેશે તેમને એક લિટર તેલ વિનામૂલ્યે આપવામાં આવશે. જ્યાં સુધી અમારી પાસે તેલનો જથ્થો ઉપલબ્ધ હશે, ત્યાં સુધી બીજો ડોઝ લેનારાઓને એનજીઓ થકી તેલ આપવામાં આવશે. જેટલા સ્ટોકમાં હશે એટલા લોકોને આપવાનો નિર્ણય કર્યો છે. અમારો હેતુ એટલો જ છે કે વેક્સિનેશનની કામગીરી ઝડપથી થાય તે જરૂરી છે. એનજીઓ દ્વારા જેટલા પ્રમાણમાં અમને તેલનો જથ્થો ઉપલબ્ધ કરાવશે એટલા ડોઝ પ્રમાણે અમે દરેક વ્યક્તિને આપવાનો પ્રયાસ કરીશું. વેક્સિન લેવા માટે એક પ્રકારે અમે લોકોને પ્રોત્સાહિત કરી રહ્યા છીએ. સાથે એનજીઓ પણ આ બાબતે ગંભીરતાથી અને પોતાનું સામાજિક ઉત્તરદાયિત્વ સમજીને આગળ આવી છે.


શાસ્ત્રવિધાન: યક્ષ અને યુધિષ્ઠિરનો સંવાદ (૨૨) | વિચારોનું વૃંદાવન\nશાસ્ત્રવિધાન: યક્ષ અને યુધિષ્ઠિરનો સંવાદ (૨૨)\nPosted નવેમ્બર 19, 2017\nપુરાણોમાં પ્રસિદ્ધ યક્ષ અને યુધિષ્ઠિરનો સંવાદનો બાવીસમો પ્રશ્ન છે :\nश्राद्धस् कालमाख्याहि ततः पिब हरस्व च ।।\nઅર્થાત : દિશા શું છે ? જળ શું છે ? અન્ન શું છે ? વિષ શું છે ? શ્રાદ્ધ નો સમય સમય શું છે એ બતાવો ?\nश्राद्धस्य ब्राह्मणः कालः कथं वा यक्ष मन्यसे ।।\nઅર્થાત : સત્પુરુષ દિશા છે (કારણકે તેઓ ભગવદ પ્રાપ્તિનો માર્ગ બતાવે છે ) . આકાશ જળ સ્વરૂપ છે. ગાય અન્ન સ્વરૂપ છે (કારણકે ગાયથી દૂધ-ઘી આદિ હવ્ય ઉત્પન્ન થાય છે એ હવ્ય યજ્ઞદ્વારા વર્ષા થાય છે અને એ વર્ષાથી અન્ન ઉત્પન્ન થાય છે). પ્રાર્થના (કામના) વિષ છે. બ્રાહ્મણ શ્રાદ્ધનો સમય છે (કારણકે જયારે ઉત્તમ બ્રાહ્મણ મળે ત્યારે શ્રાદ્ધ કરવું જોઈએ)\n« જાણવા જેવું – શ્રેષ્ઠ શું છે ?\nકોઇ નઝમ ૪૩ »


“હસ્તમેળાપ” | પ્રવીણ શાસ્ત્રી અને મિત્રોની વિવિધ વાતો\n25 જૂન 20162ટિપ્પણીઓ\nહોસ્પિટલમાં સમીરના બિછાના પાસે તેના કાકા ઈશ્વરલાલ અને કાકી સવિતાબેન રડતી આંખો સાથે બેઠા હતા. આખો રૂમ સગા અને મિત્રોથી ભરાઈ ગયો હતો. નર્સે બે વાર બધાને બહાર બેસવા તાકીદ કરી હતી. કાકાના એપાર્ટમેન્ટની સામેજ રહેતા જયંતીભાઈ, હંસાબેન અને એની પુત્રી મુગ્ધા બહાર બેઠા હતા. જયંતીભાઈ, કાકી સવિતાબેનના દૂરના પિત્રાઈ ભાઈ થતા હતા. લ્યુસી એક ખૂણાંમાં ભીંત સાથે અંઢેલીને અદબ વાળીને ઉભી હતી. સમીર ભાનમાં આવે તેની સૌ રાહ જોતાં હતા.\nસમીરના બન્ને હાથ કોણી નીચેથી કાપી નાંખવા પડ્યા હતા. સમીરને તેની ખબર ન હતી. કાર એક્સિડન્ટ પછી તે ભાનમાં આવ્યો જ ન હતો. ડ્રાઈવ કરતી કોલેજ મિત્ર લ્યુસી ને ખાસ ઈજા થઈ ન હતી. ટ્રક પેસેન્જર સાઈડ પરજ અથડાઈ હતી. સમીરજ કચડાયો હતો.\nસમીર બે વર્ષ પહેલાજ સ્ટુડન્ટ વિઝા પર અમેરિકા આવ્યો હતો. કાકા ઈશ્વરલાલને ત્યાં રહી અભ્યાસ કરતો હતો. સામેના એપાર્ટમેન્ટમાં રહેતા જયંતીલાલની પુત્રી મુગ્ધા સાચા અર્થમાં મુગ્ધા જ હતી. એને સમીર ગમવા લાગ્યો હતો. કેમ ન ગમે? સમીરના ગાલ પરનું ખંજન તેને વધુ રૂપાળો બનાવતું હતું. મુગ્ધા એના પર મરતી હતી. સમીરના આવ્યા પછી એ કંઈનું કંઈ બહાનું કાઢી જયંતીકાકાને ત્યાં કાકીને મદદ કરવા પહોંચી જતી. તે હાઈસ્કુલના છેલ્લા વર્ષમાં હતી. આવડતું હોય તો પણ સમજ નથી પડતી કહીને સમીર પાસે હોમ વર્ક કરાવવા પહોંચી જતી. વડિલોના ધ્યાનમાં હતું. પણ તેઓ ઈરાદા પૂર્વક આંખ આડા કાન ધરતા. સમીર લ્યુસી સાથે કોલેજ આવે જાય તે મુગ્ધાને ગમતું તો ન જ હતું. પણ છૂટકોજ નહતો. સમીર પાસે કાર ન હતી. લ્યુસી એજ ગાર્ડન એપાર્ટમેન્ટ કોમ્પ્લેક્સમાં રહેતી હતી. કોલેજમાં ભણતી હતી. લ્યુસી એને મફત રાઈડ આપતી હતી. સમીરની આજની દશા માટે મુગ્ધા લ્યુસીને જ જવાબદાર ગણતી હતી.\nઆતુરતાનો અંત આવ્યો.. સમીરે આંખ ખોલી. સામેજ કાકી બેઠા હતા. ‘કેમ છે બેટા?’\n‘કાકીમાં! હું ક્યાં છું?’\n‘બેટા! તું અમારી સાથેજ છે. તને કારમાં વાગ્યું હતું એટલે હોસ્પિટલમાં લાવ્યા છે.’\nકંઈક યાદ આવતું હોય તેમ સમીરે કહ્યું ‘અમારે કોલેજ જવાનું છે. લ્યુસી મારી સાથે હતી એ ક્યાં ગઈ?’ ‘વ્હેર ઈઝ લ્યુસી? કાકી બાવીસ વર્ષના દીકરા સમા ભત્રીજાને નાના બાળકની જેમ ખવડાવતા. વાળ હોળતા. કાકા એને નવડાવતા, એના કપડા બદલતા. અરે! ટોયલેટમાં મળશુધ્ધી પછીની સાફસુફી પણ કરતા. દરેક વખતે સમીરની આંખોમાંથી નદી નહિ પણ ખારો સમુદ્ર ઉછળતો.\nધીરે રહીને લ્યુસી બેડ પાસે આવી. તે વાંકી વળી. ગાલ પાસે વ્હાલથી ગાલ ગોઠવ્યા. મૈત્રી ચુબનનો બુચકારો થયો. સમીર એને વળગવા ગયો…..\n‘ઓહ! નો.. મારા હાથ ક્યાં છે? પ્લીઝ ‘મને કોઈ કહો મને શું થયું છે?’\nએની ચીસથી રૂમની ચાર દિવાલો હાલી ઉઠી. કાકાએ એના કપાળ પર હાથ મુક્યો. ‘દીકરા હિમ્મત રાખજે. ધીમે ધીમે ભગવાન સૌ સારા વાના કરશે.’ અપંગ થયેલો ભત્રીજો મોતના મોંમાંથી પાછો આવ્યો એ જ એમને માટેતો મોટી પ્રભુકૃપા હતી. નર્સ આવી. આઈ.વી.માં એક ઈજેક્શન આપી ગઈ. કહેતી ગઈ. ‘પેશન્ટ નીડ રેસ્ટ. કાકી સિવાય બધાને બહાર જવું પડ્યું. સમીરે આંખો બંધ કરી. ધીમે ધીમે તે ઊંઘી ગયો. લ્યુસીએ મુગ્ધાને આલિંગન આપ્યું. ગાલ પર હાથ ફેરવ્યો અને ચાલતી થઈ.\nએક્સિડન્ટ પહેલાજ સમીરે કારમાં લ્યુસીને આનંદના સમાચાર આપ્યા હતા.\nકાકા કાકીએ જયંતીલાલ અને હંસાબેન સાથે નક્કી કર્યુ હતું કે આ સમરમાં મુગ્ધા સાથે સમીરના લગ્ન કરી દેવા. લગ્નથી સમીરને સીધો ગ્રીન કાર્ડ મળી જશે. લગ્ન પછી સગવડ અને રૂચી પ્રમાણે બન્ને ભણ્યા કરશે. સૌને હરખની એ વાત મંજુર હતી. મુગ્ધા અમેરિકન સીટીઝન હતી. અહીંજ જન્મી હતી. રૂપાળી હતી. ભાવુક હતી અને એને પણ સમીર ગમતો હતો.\nકારમાં આ વાત થઈ ત્યાર પછી તરતજ ચાર રસ્તા પર સ્ટોપ સાઈન ચૂકીને જમણી બાજુથી આવતી બેફામ ટ્રકે, લ્યુસીની કારને ટક્કર મારી. કાર પચ્ચીસેક ફુટ ટ્રક સાથે ઘસડાઈ.પેસેન્જર સાઈડ પર બેઠેલો સમીર કચડાયો. બે ત્રણ પાંસળી તૂટી. ઘૂંટણ ભાંગ્યું પણ પ્રભુકૃપાથી જીવ બચ્યો. બરાબર સત્તર દિવસ કોમામાં રહ્યા પછી ભાન આવ્યું. દરમ્યાન ઘણી સર્જરી થઈ સૂકી હતી. કચડાયલા અને અર્ધબળેલા બન્ને હાથ કાઢી નાંખવા પડ્યા હતાં. સદભાગ્યે લ્યુસીને ગંભીર ઈજા થઈ ન હતી. ચાર દિવસ પછી તે હરતી ફરતી થઈ ગઈ હતી. કોલેજ, એકસિડન્ટ અંગેની જરૂરી ઈન્સ્યુરન્સ, પોલિસ રિપોર્ટ, એટર્ની વગેરે કાર્યવાહીમાં તે વ્યસ્ત હતી. રોજ સાંજે છ વાગ્યે હોસ્પિટલ આવતી. એક કલાક બેસતી. નર્સ સાથે વાત કરતી. હાથ જોડતાં શીખી ગઈ હતી. કાકાકાકીને નમસ્તે કરીને ચાલી જતી. લ્યુસી રાત્રે આઠથી બાર એક ડાઈનરમાં વેઇટ્રેસ તરીકે કામ કરતી હતી.\nઈશ્વરલાલ અને જયંતીભાઈએ, મનોમન વાસ્તવિકતા સ્વીકારી લીધી હતી કે હવે સમીર અને મુગ્ધાના સંબન્ધની શક્યતા નથી. એ બન્ને કુટુંબો મુગ્ધાને હોસ્પિટલથી દૂર રાખવા માંગતા હતા, પણ મુગ્ધા તો રાત દિવસ હોસ્પિટલમાંજ પડી રહેતી હતી. સમીરના ભાનમાં આવ્યા પછી લ્યુસીનું આવવાનું ઓછું થઈ ગયું હતું. અવાર નવાર ઈશ્વરકાકાને ફોન પર સમાચાર મેળવી લેતી હતી.\nસમય પસાર થતો ગયો. સમીર માનતો હતો કે ભગવાને તેને જીવતો રાખીને ગત જન્મના કોઈક પાપોની ભયંકર સજા કરી છે. એને રિહેબ સેન્ટરમાં ખસેડાયો. ત્રણ મહિના પછી એ કાકાને ઘેર આવ્યો.\nએક નવું, હાથ વગરનું લાચાર અને કપરું જીવન શરૂ થયું.\nકાકી બાવીસ વર્ષના દીકરા સમા ભત્રીજાને નાના બાળકની જેમ ખવડાવતા. વાળ હોળતા. કાકા એને નવડાવતા, એના કપડા બદલતા. અરે! ટોયલેટમાં મળશુધ્ધી પછીની સાફસુફી પણ કરતા. દરેક વખતે સમીરની આંખોમાંથી નદી નહિ પણ ખારો સમુદ્ર ઉછળતો.\nમુગ્ધા ઈશ્વરકાકાને ત્યાંજ આખો દિવસ ભમ્યા કરતી. કાકીને મદદ કરતી. ધીમે ધીમે સમીરને ખવડાવવાનું કામ કાકી પાસે પડાવીજ લીધું. કોઈ ન હોય ત્યારે સમીરના ગાલ પર બકી કરી લેતી. સમીર અકળાતો. ઈન્ડિયા ચાલ્યા જવાનું વિચારતો હતો. ત્યાં એકલી વિધવા વૃદ્ધ માં હતી. કાકા કાકીએજ અમેરિકામાં કુટુંબને ભેગું કરવાની યોજના કરી હતી. પહેલા સમીર અમેરિકા આવે, અહીં કોઈ રીતે સીટિઝન થાય અને એ માને બોલાવે. હળીમળીને ઘડપણનો સથવારો પામીયે. ઉદ્દાત ભાવના હતી. સમીર તેજસ્વી અને પ્રભાવશાળી યુવાન હતો. બધાની આશા અપેક્ષાઓ પર કુદરતે પાણી ફેરવી દીધું હતું. વડિલોએ હતાશ થઈને સમીર મુગ્ધાના સંબંધ અંગે મૌન સેવ્યુ હતું હવે એને ઈન્ડિયા જવું હતું પણ મુગ્ધા એને વળગી રહી હતી.\nએક દિવસ રાત્રે બધા બેઠા હતા. સમીરે કહ્યું ‘કાકા, મુગ્ધાને બોસ્ટન કોલેજમાં મોકલી આપો. અહીં રહેશે તો એ જરાયે ભણશે નહીં.’\n‘મારાથી છૂટકારો મેળવવા મને બોસ્ટન કાઢવી છે કેમ ખરુંને!’ મુગ્ધાએ શરમ વગરનો ધડાકો કર્યો. ‘મારે ક્યાં ભણવું છે! મારે તો જેમ બને તેમ જલ્દી તારી સાથે પરણવું છે. તને કાકા કાકીની જરાયે દયા નથી આવતી? એની પાસે આટલી ઉમ્મરે કેટલી વેઠ કરાવી છે? ભાઈસાહેબને તો ઈન્ડિયા નાસી જવું છે. ત્યાં માજીની સેવા કરવાને બદલે તારે એની પાસે હજુ તારું નરક ધોવડાવવાનું બાકી રહ્યું છે ખરુંને?’\nમુગ્ધા રડતાં રડતાં વડિલોની હાજરીની પરવા કર્યા વગર બેડ પર જઈને સમીરને વળગી પડી.\nસમીર… ‘આઈ લવ યુ. આઈ વીલ લવ યુ ટીલ ડેથ ડુ અસ એપાર્ટ.’\nચારે વડિલો મુગ્ધાની મક્કમતાથી નિઃશબ્દ અને સ્તબ્ધ થઈ ગયા.\n‘મુગ્ધા તું તો ગાંડી થઈ ગઈ છે. જુની ઈન્ડિયન ફિલ્મની મીના કુમારી થવાનું છોડી દે. ધીસ ઈઝ રિયલ લાઈફ. તું અહીંજ જન્મી છે પણ દેશી ગામડિયણ જેવા વિચારવાનું કોની પાસે શીખી? મારા જેવા અપંગ સાથે તારું જીવન બગાડીને તારે કયું નૉબેલ પ્રાઈઝ મેળવવું છે? અને તું તો દીવો લઈને કુવામાં ઉતરવાની હઠ કરે છે.’\n‘આઈ ડોન્ટ અંડરસ્ટેન્ડ કુવો – બુવો. આઈ ડોન્ટ નો એની મીના કુમારી. આઈ અંડરસ્ટેન્ડ ઓન્લી લવ. ડુ યુ નો, વોટ ઈઝ લવ? લવ એટલે પ્રેમ. હું તને પ્રેમ કરું છું. કેમ તે હું જાણતી નથી. લગ્ન કરીને કે લગ્ન વગર હું તારી સાથેજ જીવવાની છું.’ મુગ્ધા રડતાં રડતાં લડતી હતી.\n‘હું તને કોલેજ લઈ જઈશ. તારા શર્ટના ગજવામાં તને પેન વોઈસ રેકોર્ડર સેટ કરી આપીશ.ઘરે હું તું કહેશે તે પ્રમાણે નોટ્સ તૈયાર કરી આપીશ. તું ખૂબ ખૂબ ભણજે.’\nકાકી મુગ્ધાને માટે પાણી લઈ આવ્યા, ‘જો દીકરી હજુ તો તું અઢારની થઈ. ખરેખર તો તારેજ ખુબ ભણવાનું છે. તારે તારા ભવિષ્યનો વિચાર કરવાનો છે. તારી આ ઉમ્મર કાંઈ લગ્ન કરવાની નથી. ભણવાની છે. આ કંઈ અમારા જમાનાનું ઈન્ડિયા નથી. આ અમેરિકા છે અને સમય પણ જૂદો છે. દીકરી ગાંડી ગાંડી વાત ન કર. તારી કોલેજ પુરી કર અને પછી તને જેમ ઠીક લાગે તેમ કરજે. હમણાંતો હું મારા અપંગ દીકરાની સેવા કરવાવાળી બેઠી છું. ચાર વર્ષ પછી હું તને સોંફી દઈશ બસ. તું નિરાંતે બોસ્ટન જઈને ભણ.’\n‘વાહ કાકી! કાકી તમને શું ખબર. અમારી હાઈસ્કુલમાં કંઈ કેટલી છોકરીઓ વગર પરણ્યે પારણા ઝૂલાવતી થઈ ગયેલી છે. સમય આવશે ત્યારે હું પણ ભણીશ. તમેતો જાણે નાની કિકલીને પટાવો છો. તમને એમ કે હું ચાર વર્ષ દૂર રહું. સમીરને ભૂલી જાઊં અને પછી બીજા કોઈને પરણી જાઊં. ફરગેટ ઈટ. કાકી! ચાર વર્ષમાં તો તમે સમીરને વધારે હેન્ડીકેપ બનાવી દેશો. મેં બે ઈન્ડિયન મુવી જોઈ છે. એક જુની મધર ઈન્ડિયા અને બીજી શોલે. તમારે સમીરને મધર ઈન્ડિયાનો રાજકુમાર બનાવવો છે કે શોલેનો સંજીવ કુમાર બનાવવો છે? ‘\n‘ચાલો જવાદો એ વિષય. બીજી એક વાત કહું? આજે રાત્રે ૯ વાગ્યે સમીરની ગર્લફ્રેન્ડ એના બીજા ફ્રેન્ડસને લઈને આવવાની છે. મને સવારે મળી હતી. કાકીમાં, તેમને માટે આપણે પિઝા મંગાવી લઈશું. કેમ સમીર, ચાલશેને?’ જાણે મુગ્ધાગૃહીણી બોલતી હતી. આજ સુઘી કોઈએ શરમાળ મુગ્ધાને આવા રંગોમાં જોઈ ન હતી. અઢારની મુગ્ધા અટ્ઠાવીસની હોય એવા એના અધિકાર પૂર્વકના વાણી વ્યવહાર હતા.\nએણે ફરમાવ્યું, ‘જો સમીર! દોસ્તો આવે ત્યારે નિઃસહાય દર્દીની જેમ બૅડમાં પડી રહેવાનું નથી. આ રિક્લાયનર પર હસતે મોઢે બેસવાનું છે; ઓકે એ..’\nમુગ્ધાએ જ એને રિક્લાઈનર ચેર પર બેસાડ્યો. હુંફાળા નેપ્કીનથી ચહેરો સાફ કર્યો. સરસ વાળ ઓળ્યા. આંખ પટપટાવીને પૂછ્યું ‘ હોઠ પર લિપસ્ટીક કરી આપું?’\n‘એ બાકી હોય તો એ પણ કરી દે. ક્લાઊન ની જેમ નાક પણ રંગી દે. હું ક્યા તારો હાથ પકડવા જવાનો છું! હાથ હોય તો પકડું ને!\n‘યાર, જો વડિલો ના હોત ને તો મારા હોઠની લિપસ્ટીક જ તારા હોઠ પર લગાવી દેત.’\nવડિલો સાનંદાશ્ચર્યથી મોટી થઈ ગયેલી મુગ્ધાની શરારતી હરકતો જોઈ-સાંભળી રહ્યા હતાં.\n‘હાથ નથી ત્યાં સુધી તકનો લાભ લઈ લે. હાથ આવ્યા પછી આવો સરસ ચાન્સ કદાચ ન પણ મળે.’ કહેતાં સમીરની ક્લાસમેટ દીપિકા ચૌહાણ રૂમમાં દાખલ થઈ.એની પાછળ યુવાનીયાનું ટોળું નાના એપાર્ટમેન્ટમાં દાખલ થઈ ગયું. લ્યુસીના હાથમાં મોટો બુકે હતો. લ્યુસીના બોયફ્રેન્ડ સ્ટિવના હાથમાં પોષ્ટર સાઈઝ્નો કોલેજ મિત્રોએ સાઈન કરેલો મોટો કાર્ડ હતો. મિથુન ભાર્ગવ ફ્રુટ બાસ્કેટ લાવ્યો હતો. રણધીર ચોપરા અને દીપિકા ચોકલેટ બોક્ષ લાવ્યા હતા. કોઈને ઔપચારિક સ્વાગતની જરૂર ન હતી. સોફા પર, બેડ પર કૉફિ ટેબલ પર કે ફ્લોર પર જ્યાં જગ્યા મળી ત્યાં બેસી ગયા.\nદીપિકાએ શરૂ કર્યું. લ્યુસીએ અમને તારા સમાચાર આપ્યા. હોસ્પિટલમાં ક્રાઉડ ભેગું કરવાને બદલે અમે લ્યુસી દ્વારા રોજે રોજની સમીરની ખબર મેળવતા રહ્યા. દસ મિનીટ ભેગા મળી તારી રિકવરી માટે પ્રાર્થના કરતા રહ્યા. અમારી પ્રાર્થના ફળી. લ્યુસી, રણધીર અને હું ઓટો ઇન્સ્યુરન્સ, સોસીયલ વેલફેર સાથે તારો કેઇસ આગળ વધારતા રહ્યા. મિથુને કોલેજના જુદા જુદા સ્ટુડન્ટ યુનિયનનું કોઓર્ડિનેશન કરીને મેડિકલ ટ્રિટમેન્ટ માટે ફંડ કલેક્ટ કર્યું. હવે તારે માટે મોટી સર્જરીની બધી તૈયારી થઈ ગઈ છે. માત્ર તારી ‘હા’ ની જ જરૂર છે. લ્યુસીના ફ્રેન્ડ, એક્ચ્યુલી બોય ફ્રેન્ડ ડો. સ્ટિવન્સ સર્જરીમાં ઈન્ટર્નશીપ કરે છે. એણે યુનિવર્સીટી હોસ્પીટલ સાથે બધી વાત કરી દીધી છે. એ આપણને બાયોનિક આર્મ અંગે ટૂકમાં સમજાવશે.\nઆધુનિક સર્જરીથી કૃત્રીમ અંગો ટ્રાન્સપ્લાન્ટ કરી શકાય છે. તમારા કપાયલા હાથની જગ્યાએ આર્ટિફિસીયલ હાથ મુકીને છાતીના સ્નાયુના ચેતાતંત્ર એટલે કે નરવસ સિસ્ટિમ સાથે જોડવામાં આવશે. માક્રોકોમ્પ્યુટર અને ઈલેક્ટ્રોડ, નર્વના સિગ્નલ્સને એમ્પ્લિફાય કરશે કે જેનાથી તમે હાથ અને આંગળાનું હલન ચલન કરી શકશો. આ સર્જરી જટિલ અને ખર્ચાળ છે. સેંકડો સ્ટુડન્સ તમારી સર્જરી માટે, ચેરીટી સંસ્થાઓ પાસેથી ફંડ મેળવી રહ્યા છે. ખુબ સારો સહકાર મળે છે. ઈન્સ્યુરન્સ કંપની અને મેડિકેઈડની પણ મદદ મળવાની સંભાવના છે. ખાસતો તમારી સર્જરીમાં મને પણ હાજર રહેવાનો લાભ મળશે. પહેલા જમણા હાથમાં સર્જરી થશે અને છ માસ પછી ડાબા હાથનું ગોઠવાશે.\nહાજર રહેલા ઘણાંને સર્જરીની મેડિકલ ટેકનોલોજી ન સમજાઈ પણ સૌ એટલુંતો સમજ્યા કે આધુનિક શસ્ત્રક્રિયાથી સમીરને કૃત્રિમ હાથો મળશે અને જિંદગીભર લાચારીથી જીવવું નહીં પડે.\nમુગ્ધા લ્યુસીને વળગી પડી. આનંદ અને આભારના ડૂસકા સિવાય, બોલવા માટે એની પાસે બીજા કોઈ શબ્દો ન હતા.\nસમીરે ગળગળા થઈને કહ્યું, ‘એટેન્શન પ્લીઝ! મારે કંઈક કહેવું છે. અમેરિકામાં મને આવા ઉમદા મિત્રો મળશે એવી મને કલ્પના પણ ન હતી. આપ સૌનો ખૂબ ખૂબ આભાર.’\n‘……..અને એક બીજી પણ વાત કહેવી છે. મને જ્યારે મારો જમણો હાથ મળશે ત્યારે તમે બધાના પ્રેમભર્યા પ્રયત્નોથી આપેલો એ હાથ; હું મુગ્ધાના જમણા હાથમાં મુકવા માંગું છું. જો એ હસ્તમેળાપ સમયે મારો કૃત્રિમ હાથ પકડવા તૈયાર હોય અને વડિલો ની મંજુરી હોય તો આપ સૌ મારા મિત્રોની હાજરીમાં ડાયમંડ રીંગ વગર મુગ્ધાને પૂછવા માંગું છું, “મુગ્ધા વીલ યુ મેરી મી?”\nમુગ્ધાનો જવાબ હતો. “યસ યસ એન્ડ યસ.”\nશ્રદ્ધાનું બળ અગાધ છે, અજમાવીતો જુઓ!\nજહાજો ડૂબે ત્યાં બાવડે તરવાનું શક્ય છે.\nસાગરનાં મોતી – પ્રા. ચન્દ્રકાંત દેસાઈ\nPrevious પુરુષ — સંવેદનાનો સળવળાટ Next કાવ્ય-શાસ્ત્ર શિક્ષણનું પહેલું ચરણ\nજૂન 26, 2016 @ 07:13:36\nહૈયા મળે તો હસ્ત મેળાપની અગત્યતા નથી\nજુલાઈ 02, 2016 @ 00:52:24\nPrem-maitry ane technology no bhavya melap


social science rashmin shah writes about how to achieve the art of being less hurt | છો એનાથી ઓછા દુઃખી થવાની કળા કેવી રીતે હાંસલ કરવી? - news\nછો એનાથી ઓછા દુઃખી થવાની કળા કેવી રીતે હાંસલ કરવી?\nPublished: Oct 25, 2019, 16:36 IST | સોશ્યલ સાયન્સ - રશ્મિન શાહ | મુંબઈ\nસામેની વ્યક્તિ શું વિચારશે એ પહેલાં વિચારવું. જો આ વાતને અમલમાં મૂકી દીધી તો છો એના કરતાં ઓછા દુઃખી થશો અને દુઃખી પણ ઓછા કરશો\nમૂળ વિષય પર આવતાં પહેલાં એક કિસ્સો કહેવો છે.\nઓશો એ સમયે ઓશો નહોતા બન્યા, હજી રજનીશ તરીકે ઓળખાતા અને પુણેમાં તેમના આશ્રમમાં જ રહેતા હતા. સવારના સમયે ઓશો બધાને નિરાંતે મળતા, વાતો કરતા, શિષ્યોના મનની વાતો જાણતા અને એ પછી તે સાંજની સભામાં એ વાતોનું તારણ રજૂ કરતા. જરૂરી લાગે તો પુછાયેલા પ્રશ્નો કે પછી મૂંઝવણના જવાબ પણ આપે. એક દિવસ રજનીશે પોતાની વાતની શરૂઆત જ શિષ્યોની મૂંઝવણ અને તેમના પ્રશ્નોથી કરી. રજનીશે કહ્યું કે હું સતત જોઉં છું કે બધાને એક જ ચિંતા છે, એક જ વાતની પરેશાની છે કે સામેવાળાને શું લાગશે, લોકો શું કહેશે, કેવી વાતો કરશે. લગતા હૈ મુઝે, યે એક બીમારી હો ચૂકી હૈ. કૅન્સર, ટીબી જૈસી બીમારી સે ભી બડી બીમારી, બડા રોગ. ક્યા કહેંગે લોગ?\nઅહીંથી રજનીશનું પેલું સુવિખ્યાત ક્વોટેશન આવ્યુંઃ સબ સે બડા રોગ, ક્યાં કહેંગે લોગ.\nમુદ્દો એ નથી કે લોકો શું કહેશે એ રોગ છે કે નહીં, મુદ્દો એ પણ નથી કે એ બીમારીને હાંકી કાઢવાનો કોઈ ઇલાજ કેમ રજનીશે આપ્યો નથી; પણ મુદ્દો એ છે કે લોકો શું કહેશે એ વાતને બીમારી ગણાવવાનું કામ ક્યાં થયું?\nએ કામ આશ્રમમાં થયું અને પાંચસો-હજાર કે બે હજાર રજનીશના શિષ્યો સામે થયું. એવા શિષ્યો સામે જે સંસાર છોડીને ભગવાધારી બની ગયા હતા. દુનિયા છોડીને લાંબા ઝભ્ભા જેવા પહેરણમાં આવીને આશ્રમમાં રહેવા માંડ્યા હતા. બહાર શું ચાલે છે અને શું ચાલવાનું છે એનાથી કોઈને કંઈ પરવા નહોતી અને એટલે જ કહેવાનું આવે કે જીવનમાં ક્યારેય આ વાતનો અમલ કરવો નહીં. ક્યારેય માનવું નહીં કે લોકો તો બોલે, આપણને શું?\nના, કારણ કે આ ઉત્કૃષ્ટ એવું સુવાક્ય સમાજને ધ્યાનમાં રાખીને નહીં, સામાજિક પ્રાણીત્વને ધ્યાનમાં રાખીને નહીં પણ આઝાદી અને સ્વચ્છંદતાને ધ્યાનમાં રાખીને કહેવાયું હતું અને એ સ્વચ્છંદતાને સમાજમાં કોઈ સ્થાન નથી. સુખી થવું હોય તો નહીં, છો એના કરતાં ઓછા દુઃખી થવું હોય તો, અત્યારે છો એના કરતાં ઓછી તકલીફો વેઠવી હોય તો કોઈ પણ પગલું લેતાં પહેલાં વિચારવું, તમારા એ કૃત્યને જોઈને સામેવાળો શું વિચારશે? બહુ જરૂરી છે આ. ખાસ કરીને ત્યારે જ્યારે તમને તમારી પડી નથી હોતી. ખાસ કરીને ત્યારે જ્યારે તમને તમારી દરકાર રાખવાની આદત નથી હોતી. એક વખત, માત્ર એક વખત એ વિચારજો કે તમારા દરેક સ્ટેપ પર કોઈની ને કોઈની નજર છે અને એ નજર રાખીને તે પણ પોતાની વિચારધારા એની સાથે જોડી રહ્યો છે. શું વિચારશે તે, શું વિચાર આવશે તેને? સામેની વ્યક્તિ શું વિચારશે એ જો એક વખત કલ્પના કરતા થઈ ગયા તો આવનારા વિરોધને પણ વ્યવસ્થિત પારખી શકશો અને સામેની વ્યક્તિ શું વિચારશે એ જો એક વખત સાચી દિશામાં વિચારતા થઈ ગયા તો ખોટાં પગલાં લેતાં ખચકાટ પણ શરૂ થઈ જશે.\nજરૂરી છે, એમાં કશું ખોટું નથી.\nકહેવાયું, ‘સબ સે બડા રોગ, ક્યા કહેંગે લોગ.’ પણ આ કહેવાતી વખતે એનો ઇલાજ શોધાયો નહીં અને એટલે જ અત્યારે કહેવામાં આવતી વાતને ઇલાજ તરીકે પણ જોઈ શકાય છે. જો એક વખત સામેની વ્યક્તિની વિચારધારાને સમજવાની, ઓળખવાની, પારખવાની કોશિશ કરશો તો તમને એ ડર નહીં રહે, તમને સમજાશે કે લોકો આ જ કહેવાના છે અને લોકો આ જ બોલવાના છે. જો સાચી દિશામાં આગળ વધતાં હશો તો લોકોની વાતનો, લોકોના મનમાં ચાલતા વિચારની તમને બીક નહીં રહે, બીજા શું વિચારે છે એ બીમારી તમને નહીં વળગે. કોઈ પણ પગલું લેતાં પહેલાં, કોઈ પણ ઍક્શન લેતાં પહેલાં અને કોઈ પણ દિશામાં ડગ માંડતાં પહેલાં એક વાર, માત્ર એક વાર એ વિચારજો કે સામેની વ્યક્તિ શું વિચારશે. ઘરમાંથી જુદા થવાની વાત કરતી વખતે પહેલાં એક વાર એ વિચારજો કે આ વાત સાસુને કે સસરાને ખબર પડશે ત્યારે તેના મનમાં શું વિચાર આવશે? સાસુ સાથે આડોડાઈ કરતાં પહેલાં એક વખત પતિની મનોદશાને પણ સમજવાની કોશિશ કરશો, તે શું વિચારશે એ એક વખત વિચારશો તો સમજાશે કે તેના વિચારોમાં પીડા અને વ્યગ્રતા કયા સ્તર પરની હશે? બહેનને મહત્વ આપતી વખતે વાઇફના મનમાં કેવા ભાવો જાગશે એ પણ વિચારવાનો પ્રયાસ કરજો અને દીકરાને મહત્વ આપતી વખતે દીકરીના મનમાં કેવી લાગણી જન્મશે એ પણ એક વખત વિચારવાની કોશિશ કરજો. લાભમાં તમે રહેશો, નકારાત્મકતાને તમે કાપશો અને સકારાત્મકતાની દિશામાં એક પગલું પણ તમે માંડશો. એક વખત, માત્ર એક વખત વિચારજો કે સામેની વ્યક્તિ શું વિચારશે? જો એ વિચાર કરતા થઈ ગયા તો સામેની વ્યક્તિના મનને પારખવાની ક્ષમતા પણ આવી જશે અને એને લીધે આપણી વ્યક્તિને પહેલેથી વિશ્વાસમાં લેવાની ક્ષમતા પણ આવશે. આ ક્ષમતાની સાથોસાથ આત્મવિશ્વાસ પણ દૃઢ બનશે. ‘ક્યા કહેંગે લોગ?’ની ચિંતાનો ક્ષય થશે, પણ સાથોસાથ આ જ પ્રશ્નનો જવાબ પણ સાંપડશે. બહુ જરૂરી છે એ જવાબ સાંપડવો. એવા સમયે ખાસ જ્યારે તમે સામાજિક પ્રાણી છો. આશ્રમમાં રહેતા નથી અને સંન્યાસીના લાંબા ઝભ્ભા જેવું પહેરણ તમે પહેર્યું નથી.\nએક વખત માત્ર એક વખત, પગલું ભરતાં પહેલાં સામેની વ્યક્તિ શું વિચારશે એ પહેલાં વિચારજો. જો એને અમલમાં મૂકી શક્યા તો છો એના કરતાં ઓછા દુઃખી થશો અને બીજાને દુઃખી પણ ઓછા કરશો.\nગૅરન્ટી મારી, જવાબદારી તમારી. બસ, માત્ર એટલું જ કરવાનું છે. સામેની વ્યક્તિ શું વિચારશે એ પહેલાં વિચારજો.


કેટરીના કૈફે શેર કરી માલદીવ બીચથી ખૂબસુરત તસવીરો, તસવીરોમાં જોવા મળતી મનમોહક સ્માઇલે ખેંચ્યુ બધાનું ધ્યાન - Chel Chabilo Gujrati\nભાભી અંદર બ્રા પહેરી છે? સ્વર્ગ જેવા માલદીવની તસવીરો જોઈને ફેન્સે પૂછ્યા આવા સવાલો\nબોલીવુડની ટોપ એક્ટ્રેસ કહેવાતી કેટરિના કૈફ આજ્કાલમ માલદીવમાં મોજ કરી રહી છે, જ્યારે તેનો નવો નવો હસબન્ડ વિકી કૌશલ હાલમાં ઈન્દોરમાં ફિલ્મનું શૂટિંગ કરી રહ્યો છે. કેટરિનાએ માલદીવની પોતાની કેટલીક સુંદર તસવીરો શેર કરી છે. કેટરિનાને માલદીવમાં જોઈને ચાહકો ચોંકી ગયા છે અને વિચારી રહ્યા છે કે કેટરિના વિકી વિના માલદીવ કેમ ગઈ છે?\nA post shared by katrinakaif (@katrinakaifhots)\nમીડિયા રિપોર્ટ્સ અનુસાર, કેટરિના એક ટીવી કોમર્શિયલના શૂટિંગ માટે માલદીવ ગઈ છે. કેટરિના એક શૂટ માટે માલદીવ આવી છે. તે અહીં એક બેવરેજ બ્રાન્ડ માટે શૂટિંગ કરશે. અભિનેત્રી લાંબા સમયથી આ બ્રાન્ડ સાથે જોડાયેલી છે. સૂત્રો અનુસાર, કેટરિના અહીં થોડા દિવસ રોકાશે અને પછી ભારત પરત ફરશે.\nબીજી બાજુ, વર્ક ફ્રન્ટની વાત કરીએ તો આ અભિનેત્રી પાસે સલમાન ભાઈજાનની ફિલ્મ ટાઈગર3છે. આ ફિલ્મના મોટાભાગના સીન શૂટ થઈ ગયા છે પરંતુ ફિલ્મનું શૂટિંગ પૂર્ણ થયું નથી. માનવામાં આવી રહ્યું છે કે સલમાન અને કેટરીના ફિલ્મના આગામી શેડ્યૂલનું શૂટિંગ દિલ્હીમાં કરવાના છે.\nપતિને અહીંયા મૂકી કેટરીના કૈફ માલદીવ્સમાં એકલી શું કરી રહી છે તેનો ખુલાસો પણ થયો છે. ન્યૂઝ 18 ડોટ કોમના રિપોર્ટ પ્રમાણે, કેટરીના કૈફ જાહેરાતના શૂટિંગ માટે માલદીવ્સ ગઈ છે. ‘કેટરીના કૈફનું ત્યાં શૂટ છે. તે એક બેવરેજ બ્રાન્ડ સાથે લાંબા સમયથી જોડાઈ છે અને તેઓ ઉનાળા માટે એક રસપ્રદ ટીવી એડનું શૂટિંગ કરી રહ્યા છે. તે થોડા દિવસ ત્યાં રહેવાની છે’, તેમ રિપોર્ટમાં કહેવામાં આવ્યું છે.\nકેટરીના કૈફે તેના સોશિયલ મીડિયા હેન્ડલ પર માલદીવ્સમાંથી પોતાની હોટ તસવીરો શેર કરી છે. જેમાં તેણે ટ્રોપિકલ શર્ટ અને ફ્લોરલ પ્રિન્ટેડ શોર્ટ્સ પહેરી છે. આ તસવીરોમાં તે ગજબની સુંદર લાગી રહી છે. તસવીરોની સાથે તેણે લખ્યું છે ‘માય હેપ્પી પ્લેસ’.\nA post shared by Katrina Kaif Fanpage 🦋💜 (@katrina.hottie)\nતમને જણાવી દઈએ કે બે દિવસ પહેલા જ કેટરીના કૈફ મુંબઈ એરપોર્ટ પર જોવા મળી હતી. આ દરમિયાન તે ક્યાં જઈ રહી હતી તેનો ખુલાસો થયો નહોતો પરંતુ હવે આ અંગેની સ્પષ્ટતા થઈ છે. વિદેશી સાથે લગ્ન કરવા વાળી પ્રિયંકા ચોપરાથી શિલ્પા શેટ્ટી, સેલિબ્રિટીએ બાળક માટે કેમ અપનાવ્યો સરોગસીનો વિકલ્પ? ટીવી એડનું શૂટિંગ પતાવીને મુંબઈ આવ્યા બાદ કેટરીના કૈફ તેની અપકમિંગ ફિલ્મ ‘ટાઈગર 3’ના શૂટિંગમાં જોડાશે.\nઆ ફિલ્મમાં તે સલમાન ખાનના ઓપોઝિટમાં જોવા મળશે. ફિલ્મના ફાઈનલ શિડ્યૂલનું શૂટિંગ દિલ્હીમાં જાન્યુઆરીની શરૂઆતમાં થવાનું હતું પરંતુ રાજધાનીમાં કોરોનાના વધતા કેસો વધતા શૂટિંગ પાછળ ધકેલાયું હતું. હિરોઈન પાસે ‘ટાઈગર 3’ સિવાય અન્ય પણ કેટલાક પ્રોજેક્ટ છે. તે ઈશાન ખટ્ટર અને સિદ્ધાંત ચતુર્વેદી સાથે ફિલ્મ ‘ફોન ભૂત’માં જોવા મળશે.\nA post shared by katrina kaif fantcy (@katrina_kaif_sexy_0)\nઆ સિવાય તેની પાસે શ્રીરામ રાઘવન સાથેની અનટાઈટલ્ડ ફિલ્મ છે. ઉપરાંત તે ગર્લ ટ્રિપ પર આધારિત ફરહાન અખ્તરની ફિલ્મ ‘જી લે ઝરા’નો પણ ભાગ છે. જેમાં તેની સાથે પ્રિયંકા ચોપરા અને આલિયા ભટ્ટ પણ લીડ રોલમાં છે. બોલિવુડ અભિનેત્રી કેટરીના કૈફ અને અભિનેકતા વિક્કી કૌશલે જયારથી લગ્ન કર્યા છે, ત્યારથી તે સોશિયલ મીડિયા પર ચર્ચામાં છે. કેટરીના અને વિક્કી બંને સોશિયલ મીડિયા પર એક્ટિવ રહે છે\nઅને અવાર નવાર તસવીરો શેર કરી ચાહકોને અપડેટ રાખે છે. બંને લગ્ન બાદથી ઘણી તસવીરો ચાહકો સાથે શેર કરી રહ્યા છે. ત્યારે હાલમાં કેટરીના કૈફે તેની ત્રણ એવી તસવીરો શેર કરી છે, જે સોશિયલ મીડિયામાં શેર થતાની સાથે જ જોતજોતામાં વાયરલ થઇ ગઇ છે. કેટરીનાની ફેન ફોલોઇંગ ઘણી લાંબી છે અને તે તેના ઇનસ્ટાગ્રામ પોસ્ટની લાઇક્સ પરથી જોઇ શકાય છે.\nકેટરીનાએ હાલમાં જ તેની ત્રણ તસવીરો શેર કરી છે, જેમાં તે સમુદ્ર કિનારે જોવા મળી રહી છે. અભિનેત્રીની આ તસવીરોમાં તેની સ્માઇલ બધાનું ધ્યાન ખેંચી રહી છે. અભિનેત્રીએપ પ્રિન્ટેડ બ્રા અને શોર્ટ્સ સાથે શ્રગ કેરી કર્યુ છે. તેણે તેની ખુશીના પળ ઇન્સ્ટાગ્રામ પર ચાહકો સાથે શેર કર્યા છે. આ તસવીરો શેર કરતા કેટરીનાએ લખ્યુ હેપ્પી પ્લેસ.\nA post shared by @moviez_dot_com\nમીડિયા રીપોર્ટ અનુસાર આ તસવીર અભિનેત્રીના માલદીવ વેકેશનની છે. કેટરીનાને હાલમાં જ મુંબઇ એરપોર્ટ પર સ્પોટ કરવામાં આવી હતી અને તે બાદ તેણે આ તસવીરો શેર કરી છે. કેટરીનાની આ તસવીરો પરથી ચાહકો અનુમાન લગાવી રહ્યા છે કેટરીના માલદીવમાં વેકેશન માણી રહી છે. જો કે, કેટરીનાએ જગ્યાનો કોઇ ઉલ્લેખ કર્યો નથી.\nવર્કફ્રંટની વાત કરીએ તો, કેટરીના જલ્દી જ વિજય સેતુપતિ સાથે મેરી ક્રિસમસનું શુટિંગ કરશે, આ ફિલ્મ શ્રીરામ રાઘવન દ્વારા નિર્દેશિત અને રામ તૌરાની દ્વારા સમર્થિત છે. આ ક્રિસમસ 2022 પર રીલિઝ થવાની છે. આ ઉપરાંત કેટરીના સલમાન ખાન સાથે ફિલ્મ ટાઇગર 3માં જોવા મળશે. આ ઉપરાંત ઇશાન ખટ્ટર અને સિદ્ધાંત ચતુર્વેદી સાથે તે ફિલ્મ ફોન ભૂતમાં પણ જોવા મળશે.\nરાજસ્થાનમાં રોયલ સ્ટાઈલમાં ડેસ્ટિનેશન વેડિંગ કર્યા બાદ કેટરિના અને વિકી દરરોજ પોતાના લગ્નની વિધિઓના ફોટા શેર કરી રહ્યા છે. મહેંદી, હલ્દી, સાત ફેરાથી લઈને રોયલ પેલેસમાં રોયલ ફોટોશૂટ સુધી, આ નવપરિણીત યુગલના ફોટા બધે જ જોવા મળી રહ્યા છે. દુલ્હન બનેલી કેટરિના પરથી લોકો નજર હટાવી શકતા નથી. બીજી તરફ વિક્કીના લુકને જોઈને ફેન્સ તેના પ્રેમમાં પડી ગયા છે. દરેક ફોટામાં તેમની ખુશી જોવા મળી રહી છે.


1st Day 1St Show: ધમાકેદાર છે અજય દેવગણની શિવાય, એક્શન +ઇમોશન | shivaay movie review live audience response - Gujarati Oneindia\n| Updated: Friday, October 28, 2016, 17:46 [IST]\nઅજય દેવગણની ફિલ્મ શિવાય દેશભરમાં રિલિઝ થઇ ચૂકી છે. ત્યારે તમે પણ કદાચ તે મીઠી મુંઝવણમાં હશો કંઇ ફિલ્મ પહેલા જોવી તો તમને જણાવી દઇએ કે ફિલ્મ શિવાય માટે ઓડિયન્સનું શું કહેવું છે. જેથી કરીને તમે આ દિવાળીએ કંઇ ફિલ્મ જોવી તે વાતને મહત્વ આપી શકો. તો જાણો દર્શકોએ આ ફિલ્મને શું રિવ્યૂ આપ્યા છે.\nજાણો દર્શકોનું શું કહેવું છે આ ફિલ્મ વિષે\nઅજય દેવગણની મચ અવેટેડ ફિલ્મ શિવાયની દર્શકો લાંબા સમયથી રાહ જોઇ રહ્યા હતા. ત્યારે તેના રિલિઝ પર દર્શકોએ આ ફિલ્મને મિક્સ પ્રતિસાદ આપ્યો છે. કેટલાક લોકોને આ ફિલ્મ ખુબ જ ગમી છે તો કેટલાકને નહીં\nદર્શકોનું શું કહેવું છે!\nદર્શકોએ અજય દેવગણની આ એક્શન પેક ફિલ્મના વખાણ કર્યા. ચોક્કસથી અજય દેવગણના તમામ ફેન્સને અજયની આ ડાયરેક્ટર ડેબ્યૂ ફિલ્મ ખૂબ જ ગમી છે.\nદર્શકોનું શું કહેવું છે.\nદર્શકોનું કહેવું છે કે લોકોશન તો અદ્ઘભૂત છે સાથે જ તેના સ્ક્રીન પ્લેના પણ વખાણ કર્યા છે. જો કે તેવું નથી કે બધા લોકોને આ ફિલ્મ પસંદ આવી. અજય આ ફિલ્મમાં એક પિતાનો રોલ નિભાવી રહ્યા છે. લોકોને આ રોલ તેમનો ગમ્યો છે. પણ કેટલાક દર્શકોનું આ પણ કહેવું છે. આગળ વાંચો\nકેટલાકને ફિલ્મ ના પણ ગમી\nકેટલાક લોકોને આ ફિલ્મ વધુ પડતી ભાવનાત્મક અને બોરિંગ પણ લાગી. તેમને આ ફિલ્મમાં એટલો દમ પણ ના લાગ્યો.\nImagining Review of Shivaay :3hrs of boredom 😌😌\n— ⚜ (@Deykk__) October 18, 2016\nકેટલાક દર્શકોને લાગી બોરિંગ\nતો કેટલાક દર્શકોને આ ફિલ્મ બોરિંગ પણ લાગી. ત્યારે આ દિવાળીએ અજય દેવગણની આ મોંઘી ફિલ્મ અજય દેવગણને કોઇ ફાયદો કરાવે છે કે નુક્શાન તે તો હવે જોવું જ રહ્યું.\nshivaay review bollywood movie ajay devgan શિવાય રિવ્યૂ બોલીવૂડ ફિલ્મ અજય દેવગણ\nshivaay movie review live audience response.


રાજકોટઃવધુ એક ભૂમિનો છત પરથી છલાંગ લગાવી આપઘાત,સંતાન ન હોવાથી ભર્યું પગલું – News18 Gujarati\nરાજકોટઃવધુ એક ભૂમિનો છત પરથી છલાંગ લગાવી આપઘાત,સંતાન ન હોવાથી ભર્યું પગલું\nરાજકોટઃ અમદાવાદ બાદ રાજકોટમાં ફરી એક ભૂમિ નામની મહિલાએ આપઘાત કર્યાની ઘટના સામે આવી છે. ગોંડલ ઓવરબ્રિજ પાસે રાધે એપા.માંથી પરિણીતાએ પડતુ મૂક્યું છે. વહેલી સવારે એપાર્ટમેન્ટની છત પરથી છલાંગ લગાવી આપઘાત કર્યો છે.\nLast Updated : February 01, 2016, 15:31 IST\nપરિણીતા એપાર્ટમેન્ટની આસપાસના વિસ્તારની રહેવાસી છે. માલવિયાનગર પોલીસે ગુનો નોંધી વધુ તપાસ હાથ ધરી છે. સફાઇ કરવા આવેલા કર્મીઓને મહિલાના આપઘાતની જાણ થતાં પોલીસને જાણ કરી હતી.\nભૂમિના મૃતદેહ પાસેથી પોલીસને સ્યુસાઈડ નોટ મળી આવી છે. જેમાં3વર્ષના લગ્નમાં સંતાન થતું ન હોવાને કારણે પગલું ભર્યું હોવાનો ઉ્લલેખ છે.અનેક ટ્રીટમેન્ટ કરાવી હોવા છતાં સંતાન ન થતા આપઘાતનો ઉલ્લેખ કર્યો છે.\nરામનગર વિસ્તારમાં રહેતી અને પરિણીત યુવતીએ સવારના સમયે તેજ વિસ્તારમાં આવેલા રાધે એપાર્ટમેન્ટ પરથી છલાંગ લગાવી આપઘાત કર્યો છે. સવારના સમયે એપાર્ટમેન્ટના રહીશોને જાણ થતા પોલીસને જન કરવામાં આવી હતી. ઘટનાની જાણ થતા માલવિયાનગર પોલીસ ઘટના સ્થળે પહોચી તપાસ હાથ ધરી હતી. પોલીસને ભૂમિના મૃતદેહ પાસેથી સુસાઇડ નોટ પણ મળી આવી છે. જેમાં ભૂમિના લગ્નને ત્રણ વર્ષ થયા છે અને તેને સંતાન ના થતા તેને આ પગલું ભર્યું હોવાનો ઉલ્લેખ કર્યો છે.\nએક તરફ ભૂમિના મૃતદેહ પાસેથી જે સુસાઇડ નોટ મળી આવી છે તેમાં સંતાન ન થાઉં હોવાનું કરણ જણાવવામાં આવ્યું છે તો ભૂમિના પતિ દ્વારા પણ સંતાનનું કારણ જ પોલીને જણાવવામાં આવી રહ્યું છે. પરંતુ ભૂમિના પિતરાઈ ભાઈ દ્વારા પારિવારિક કંકાસ હોવાનું જણાવવામાં આવી રહ્યું છે. ત્યારે પોલીસે પણ સુસાઈડ નોટ અને ભૂમિના ભાઈ ના જણાવ્યા અનુસાર હવે આગળની તપાસ હાથ ધરી છે.\nFirst published: February 01, 2016, 11:53 IST\nTags: આપઘાત, મોત, રાજકોટ, સ્યુસાઇડ


રેશન કાર્ડમાં પરિવારના નવા સભ્યનું નામ એડ કરવાનું છે? તો જાણી લો આ સરળ પ્રોસેસ - News Gujarat\nJune 15, 2021 Parth Patel\nરેશન કાર્ડ દ્વારા સરકાર દેશના અલગ અલગ રાજ્યોમાં રહેતા મધ્યમ અને ગરીબ પરિવારોને રાશન આપે છે. આ રેશનનું અનાજ મેળવવા માટે રેશન કાર્ડ હોવું જરૂરી છે. એ સિવાય પણ રેશન કાર્ડનો ઉપયોગ અનેક જગ્યાઓએ કામ આવે છે અને ઓળખના પુરાવા તરીકે પણ કેટલીક જગ્યાઓએ તે માન્ય ગણવામાં આવે છે. દાખલા તરીકે જો ઘરેલુ ગેસ સિલિન્ડર માટે કનેક્શન લેવું હોય કે ડ્રાઇવિંગ લાયસન્સ બનાવડાવવાનું હોય રેશન કાર્ડ એડ્રેસ પ્રુફ તરીકે માન્ય રાખવામાં આવે છે. પરંતુ અહીં ધ્યાન આપવા કહેવી બાબત એ પણ છે કે રેશન કાર્ડ ગમે તેનું નથી બની શકતું. અને તેની મર્યાદા અલગ અલગ રાજ્યોમાં અલગ અલગ હોય છે. એ સિવાય તમે રેશન કાર્ડમાં પરિવારમાં શામેલ થયેલા નવા સભ્યનું નામ પણ જોડાવી શકો છો.\nજો તમારા પરિવારમાં પણ કોઈ નવા સભ્યનો ઉમેરો થયો હોય એટલે કે ઘરમાં બાળકનો જન્મ થયો હોય કે ઘરમાં નવી વહુ પરણીને આવી હોય તો તેનું નામ તમે પરિવારના રેશન કાર્ડમાં જોડાવી શકો છો. આ માટે તમારે અમુક સરળ સ્ટેપ્સ ફોલો કરવાના રહેશે.\nઅહીં આપવી પડશે માહિતી\nરેશન કાર્ડમાં નવા સદસ્યનું નામ જોડવા માટે તમારે તમારબાધાર કાર્ડમાં સંશોધન કરાવવું પડશે. દાખલા તરીકે જો કોઈની દીકરી તમારા ઘરે પરણીને આવે અને તે પોતાની અટક બદલીને સાસરિયા પક્ષની રાખે તો તેણીએ પહેલા પોતાના આધાર કાર્ડમાં પોતાના પિતાની જગ્યાએ પતિનું નામ અને ત્યારબાદ પતિના પરિવારની અટક, તેમજ નવા એડ્રેસને અપડેટ કરવું પડશે. ત્યારબાદ નવા આધાર કાર્ડની માહિતી સાસરિયા પક્ષના વિસ્તારમાં આવેલા ખાદ્ય વિભાગના અધિકારીને આપવી પડશે.\nતમે ઇચ્છો તો આ કામગીરી ઓનલાઇન પણ કરાવી શકો છો. આ માટે ઓનલાઇન વેરિફિકેશન કરાવ્યા બાદ ઘરના નવા સદસ્યનું નામ જોડાવી શકાય છે. તેની પ્રોસેસ મુજબ તમારે જુના રેશન કાર્ડમાંથી જે તે નામ કમી કરાવી તેનું નામ નવા રેશન કાર્ડમાં જોડવા માટે એપ્લાય કરવી પડશે. આ કામગીરી માટે તમારો મોબાઈક નંબર રજીસ્ટર્ડ હોવો જરૂરી છે અને આ ઓનલાઇન કામગીરી માટે તમારે જે તે રાજ્યની ખાદ્ય અને પુરવઠા વિભાગની સત્તાવાર વેબસાઈટ પર જવું પડશે.\nઆ.ડોક્યુમેન્ટની જરૂર પડશે\n> રેશન કાર્ડમાં જો નવા જન્મેલા બાળકનું નામ ચડાવવાનું હોય તો આ માટે ઘરના મુખ્ય સભ્યના રેશન કાર્ડ (ઓરીજીનલ અને ઝેરોક્સ બન્ને), બાળકના જન્મનું પ્રમાણપત્ર અને બાળકના માતા પિતાના આધારકાર્ડની જરૂર પડશે.\n> રેશન કાર્ડમાં જો ઘરમાં પરણીને આવેલી નવી વહુનું નામ જોડવાનું હોય તો તેના માટે તેના પિયરીયાના રેશન કાર્ડમાંથી નામ કમી કરાવ્યાનો દાખલો, મેરેજ સર્ટિફિકેટ (લગ્નનું પ્રમાણપત્ર), પતિનું રેશન કાર્ડ (ઓરીજીનલ અને ઝેરોક્સ બન્ને) અને પત્નીનું આધાર કાર્ડ જરૂરી છે.\n← હૃદયના દર્દીઓએ ખાસ બચવું જોઇએ કોરોનાથી, ફોલો કરો આ હેલ્થ ટિપ્સ તમે પણ\nએક સાથે જન્મેલા 10 બાળકો ગેરકાયદેસર નીકળ્યા, પિતા પહેલેથી જ પરણિત છે અને હવે માતા પણ ગાયબ થઈ ગઈ →\nપીઠ પર સ્કૂટી ઉપાડીને જઈ રહ્યો હતો યુવક, લોકોએ કહ્યું, મોંઘા પેટ્રોલના પરિણામ આવવાના શરૂ\nએકબીજા સાથે હાથ મિલાવવાની અને ગળે લગાડવા પર પ્રતિબંધ, છતાં આ ઓલમ્પિકમાં થયું 150000 કોન્ડોમનું વિતરણ\nFebruary 10, 2021 February 10, 2021 gujjunews\nસસ્તા અનાજ વિતરણને લઈ મોટા સમાચાર, દિલ્હીમાં પણ લાગૂ થઈ આ મોટી સુવિધા\nSeptember 13, 2021 Sunshine\t0


અમદાવાદમાં નાની ક્વોન્ટીટીમાં થાય છે ડ્રગ્સ ડીલ, આ પેંતરો અજમાવી પેડલર પોલીસને આપે છે થાપ, નેટવર્કમાં ઘૂસવું મુશ્કેલ | Police Commissioner Sanjay Srivastava told DB, Drugs network has spread to new spots, our plan is ready to end it! - Divya Bhaskar\nPolice Commissioner Sanjay Srivastava Told DB, Drugs Network Has Spread To New Spots, Our Plan Is Ready To End It!\nડ્રગ્સ મામલે અમદાવાદ CPનો ઇન્ટરવ્યુ:અમદાવાદમાં નાની ક્વોન્ટીટીમાં થાય છે ડ્રગ્સ ડીલ, આ પેંતરો અજમાવી પેડલર પોલીસને આપે છે થાપ, નેટવર્કમાં ઘૂસવું મુશ્કેલ\nડ્રગ્સનું વેચાણ થાય છે એવા સિંધુભવન રોડ, એસપી રિંગ રોડ આસપાસના કેટલાક સ્પોટ આઇડેન્ટિફાઇ કર્યા\nયુવા પેઢી-વિદ્યાર્થીઓમાં ડ્રગ્સનું દૂષણ અટકાવવા તેમનાં માતા-પિતાની ભૂમિકા સૌથી મહત્ત્વનીઃ શ્રીવાસ્તવ\nશહેરમાં ડ્રગ્સ કેવી રીતે ઘુસાડવામાં આવે છે અને સંડોવાયેલા લોકોને કેવી રીતે શોધવામાં આવી રહ્યા છે એ અંગે દિવ્ય ભાસ્કરે અમદાવાદ શહેર પોલીસ કમિશનર સંજય શ્રીવાસ્તવ સાથે એક્સક્લુઝિવ વાતચીત કરી હતી. એમાં તેમણે ડ્રગ્સ નેટવર્કના નવા સ્પોટથી લઈ આ નેટવર્કને ખતમ કરવાના પ્લાન અંગે જણાવ્યું હતું.\nદિવ્ય ભાસ્કરઃ અમદાવાદમાં ડ્રગ્સનુ પ્રમાણ વધ્યું છે, લોકો વધુ ડ્રગ્સ લઇ રહ્યા છે તમે કયા સ્પોટ નક્કી કર્યા છે અને શું કરવા માગો છો?\nસંજય શ્રીવાસ્તવઃ અમદાવાદમાં પહેલાં શાહપુર અડ્ડા, પટવાશેરી જેવા વિસ્તાર વધારે કુખ્યાત હતા, જ્યાં ડ્રગ્સનું વેચાણ વધુ થતું હતું. પહેલાં ચરસ ચાલતું હતું અને ગાંજો પણ વેચાતો હતો, પરંતુ હાલ સિન્થેટિક ડ્રગ્સ વધારે વેચાય છે, લોકો સિન્થેટિક ડ્રગ્સ વધુ લઇ રહ્યા છે. એમાં આજે પટવાશેરી અને શાહપુરમાં થોડા પ્રમાણમાં છે એની સાથે નવા સ્પોટ સામે આવ્યા છે. એમાં સિંધુભવન રોડ, ભંડેરીપોળ, એસપી રિંગરોડ આસપાસના કેટલાક સ્પોટ, બોમ્બે હોટલ, ફૈઝલ પાર્ક વિસ્તાર આઇડેન્ટિફાઇ કર્યા છે, જ્યાં ડ્રગ્સ મળવાના ચાન્સ વધારે હોય છે, ત્યાં પેડલર પર નજર રાખી રહ્યા છીએ અને તેમની પર કડકમાં કડક કાર્યવાહી કરવાની તૈયારી કરી દીધી છે.\nદિવ્ય ભાસ્કરઃ અમદાવાદમાં ડ્રગ્સનું રેકેટ કઇ રીતે ચાલે છે અને તમારી તપાસમાં શું સામે આવ્યું છે, તમારો પ્લાન શું છે?\nસંજય શ્રીવાસ્તવઃ ડ્રગ્સ-પેડલર અને બીજા ગુનેગારમાં ખૂબ અંતર છે. આ ડ્રગ્સ-પેડલર ખૂબ નજીકના ગ્રુપમાં ક્લોઝ નેટવર્કમાં કામ કરે છે. તેમની સિસ્ટમમાં ઘૂસવામાં થોડી તકલીફ પડે છે. આ લોકો ઓળખીતાને ડિલિવરી આપતા નથી, તેમના પરિચિત કોન્ટેક્ટ વગર ડિલિવરી થતી નથી. એટલે ડેફિનેટલી અમને એ નેટવર્ક સુધી પહોંચવા માટે મુશ્કેલી પડે છે. એ માટે અમારે એ રેકેટમાં ઊતરવા અમારે પેનીટ્રેટ કરવું પડે છે.\nઆ પણ વાંચોઃ અમદાવાદના બિલ્ડરો-ઉદ્યોગપતિઓ એસ્કોર્ટ ગર્લ સાથે ડ્રગ્સ મગાવતા\nઘણીવાર બાતમીદારો મારફત યુવાનોની સાથે જે આ રેકટમાં સામેલ હોય, પણ હવે બહાર નીકળવા માગતા હોય તેમની મદદ લેવામાં આવે છે. ઘણી વખત સારા ઘરના લોકો અમારી પાસે આવે છે, જેઓ અમને કહે છે, મને બચાવો. તેમના પાસેથી પણ ઇન્ફોર્મેશન મળે છે. એના આધારે અમે તેમના નેટવર્કમાં ઘૂસીએ છીએ, પછી પેડલર કોણ છે એ જાણીને રેકેટને વિથ ડ્રગ્સ પકડવા પ્રયાસ કરવામાં આવે છે.\nદિવ્ય ભાસ્કરઃ લોકો અંડર કવર પોલીસ માટે કામ કરવાના છે, તેમને કઇ રીતે પોલીસ ટ્રેન કરશે?\nસંજય શ્રીવાસ્તવઃ જે પોલીસ એન્ટી ડ્રગ્સ કેમ્પેનમાં કામ કરે છે એ સામાન્ય રીતે સિવિલ ડ્રેસમાં કામ કરે છે. એ ટીમ પોતાના સોર્સ ડેવલપ કરે છે. આ સોર્સને પોલીસની સાથે અને દૂર રહીને કઇ રીતે કામગીરી કરવી એ અંગે સમજાવવામાં આવે છે. સોર્સ કે અંડર કવર લોકોને સુરક્ષા આપવામાં આવે છે તેમજ તેને ડ્રગ્સ કઈ રીતે મગાવવુ કઈ રીતે તેમની સાથે ડીલ કરવી અને કઈ રીતે આરોપીને ડ્રગ્સ સાથે પકડવા એ અંગે માહિતી આપવમાં આવે છે. કઈ રીતે કામગીરી કરવી અને શું કરવું એની ટ્રેનિંગ આપીએ છીએ.\nઘણી વખત પોલીસ રેડની ખબર પડી જાય, ત્યારે તે એલર્ટ થઇ જાય છે, કારણ કે આજકાલ નાની ક્વોન્ટિટીમાં ડ્રગ્સ ડીલ થાય છે ત્યારે ડ્રગ્સ નીચે નાખી દે છે અથવા ડિસ્ટ્રોય કરી નાખે છે. ઘણી વખત ડ્રગ્સ નીચે માટીમાં પડી જાય તો એને અલગ કરી શકાતું નથી એટલે પેડલર પોતે બચવા માટે કંઈપણ કરી શકે છે. એટલા માટે અમે અમારા માણસને ટ્રેઇન કરીએ છીએ.\nદિવ્ય ભાસ્કરઃ તમારી પાસે ઘણી મહિલા ઓફિસર છે, તે કઈ રીતે ડ્રગ્સ રેકેટ કંટ્રોલ કરવામાં મદદ કરી શકે એ અંગેનો કોઇ પ્લાન છે?\nસંજય શ્રીવાસ્તવઃ પોલીસ વિભાગમાં પહેલાં મહિલાઓની સંખ્યા ઓછી હતી, હવે ધીમે ધીમે વધી રહી છે. અમદાવાદ શહેરમાં 11 ટકા મહિલા પોલીસની સ્ટ્રેન્થ છે. સિનિયર લેવલમાં પણ અમારી પાસે ડીસીપી કક્ષાના અધિકારીઓ છે. જ્યારે ડ્રગ્સ ડીલના રેકેટનો પર્દાફાશ કરવામાં મહિલાઓને ઇન્વોલ્વ કરીએ છીએ. તેમની પાસે ખાસ સ્કિલ હોય છે, તેઓ ડ્રગ્સ લેનારી યુવતીઓ સાથે સારી રીતે વાત કરી શકે છે, તે જે કરી શકે છે એવું કોઈ કરી શકતા નથી. લેડી ઓફિસર કોઈ પુરુષથી ઓછી નથી. તે પુરુષ સમોવડું કામ કરી શકે છે. ડ્રગ્સનું દૂષણ દૂર કરવા માટે તે ખૂબ સારું કામ કરી રહી છે. જે યુવતીઓ આમાંથી બહાર આવા માગે છે તેમની સાથે ખૂબ સારી રીતે ડીલ કરી શકે છે.\nદિવ્ય ભાસ્કરઃ ડ્રગ્સમાં સંડોવાયેલા મોટાં માથાંને પકડવા પોલીસ શું કરી રહી છે?\nસંજય શ્રીવાસ્તવઃ અમદાવાદના7મોટા ડ્રગ્સ-ડીલરની અમે ધરપકડ કરી લીધી છે તે તમામ હાલ જેલના સળિયા પાછળ છે, તેમની સામે કડક કાર્યવાહી કરવામાં આવી છે. હવે જે પણ છે એ પેડલર છે. પેડલર થોડા થોડા પ્રમાણમાં ડ્રગ્સ રાખે છે, તેમને પકડવા માટે અમે પ્રયાસ કરી રહ્યા છીએ.\nથોડા સમય પહેલાં અમે સિંધુભવન પાસેથી પેડલરની ધરપકડ કરી છે. હવે અમારું ફોકસ પેડલર પર છે, કારણ કે મોટા ડીલર હાલ જેલમાં છે. અમારી સામે સમસ્યા એવી છે કે પેડલર ખૂબ વધારે પ્રમાણમાં છે. આ પેડલર બાળકોથી લઈ યુવાઓ સુધી પહોચી શકે છે, જે ખૂબ ખતરનાક છે, કારણ કે જેનાથી યુવાધન બરબાદ થઈ રહ્યું છે. એ દિશામાં અમે ખૂબ ગંભીરતાથી કામ કરી રહ્યા છીએ.\nદિવ્ય ભાસ્કરઃ પોલીસ કમિશનર તરીકે તમે માતા-પિતાને શું કહેવા માગો છો અને શું ખાતરી આપવા માગો છો?\nસંજય શ્રવાસ્તવઃ જ્યાં સુધી સ્ટુડન્ટની વાત છે ત્યાં સુધી અમે વિદ્યાર્થીઓ સાથે વેબીનાર કર્યો હતો. થોડો સમય ઓફ લાઇન પણ સંપર્ક કર્યો હતો. હાલ વેકેશન છે, પણ જ્યારે સ્કૂલ -કોલેજ ખૂલશે ત્યારે અમે મોટા પ્રમાણમાં વિદ્યાર્થીઓ સાથે સંવાદ કરવાના છીએ. બાળકો સૌથી વધારે પ્રભાવમાં આવી જતા હોય છે. ડ્રગ્સ-પેડલર તેમનો સંપર્ક કરતા હોય છે.\nઅમે આ વખતે વિદ્યાર્થીઓ સાથે કન્વર્ઝેશન કરવા માગીએ છીએ, તેમને ડ્રગ્સવિરોધી માહિતી અને એની અસર વિશે સમજાવવા માગીએ છીએ. એનાથી અમને પણ માહિતી મળશે, આખી ચેનલ પણ સામે આવશે. એક કોમ્યુનિકેશન ચેનલ શરૂ થવાથી અમને માહિતી પણ મળશે અને રેકેટ સુધી પહોંચી શકાશે.\nઆજકાલ સૌથી મોટો પ્રોબ્લેમ એ છે કે ફેમિલી વચ્ચે કોમ્યુનિકેશન ગેપ વધ્યો છે. ઘણી જગ્યાએ બાળકોનું કામ સિવાય કોમ્યુનિકેશન પણ રહ્યું નથી, એનું અલગ અલગ કારણ છે, હું બધાને રિક્વેસ્ટ કરું છું કે પોતાનાં બાળકો સાથે માતા-પિતાએ કોમ્યુનિકેશન રાખવું જોઇએ. નાની નાની વાત હોય છે, જ્યાં માતા-પિતા તેમના ગાઇડ બને છે. બાળક જેવો મેઇન ટ્રેકથી હટ્યો, માતા-પિતા તેમને સંભાળી શકે છે.\nબાળકોનું બિહેવિયર એબ્નોર્મલ થવા લાગે એટલે કે તે નોર્મલથી અલગ હોય, જેમ કે બાળક એકલા રહેવા લાગ્યો હોય આઇસોલેશનમાં રહેવા લાગ્યો હોય ત્યારે કંઇક ગરબડ છે. આ એક વોર્નિંગ સિગ્નલ છે, ત્યારે માતા-પિતા બાળક સાથે વાત કરે તેમના મિત્રો સાથે વાત કરે અથવા ભાઇ-બહેન સાથે વાત કરશે તો તેમની માહિતી મળશે. ત્યારે અમે તેમને જે મદદની જરૂર હશે એ આપી શકીએ છીએ.\nઆ પણ વાંચોઃ મોભાદાર પરિવારની યુવતીઓને ફસાવી ડ્રગ્સ ડીલરો દેહવેપાર કરાવે છે\nમાતા-પિતાને એટલી વિનંતી છે કે બાળકો સાથે કોમ્યુનિકેશન રાખે અને કોઇ વસ્તુની ખબર પડે તો પોલીસનો સંપર્ક કરે. અમારી પાસે 1908નો નબર છે, તેના પર ફોન કરીને અમને માહિતી શેર કરો. જો અમને પેડલર કે ડીલરની માહિતી શેર કરશે તો અમે તેમની મદદ કરીશું.\nદિવ્ય ભાસ્કરઃ કોઈ તમને ડ્રગ્સની માહિતી આપે તો તેમની આઇડેન્ટિટી રિવિલ ન થાય એનું તમે ખાતરી આપો છો?\nસંજય શ્રીવાસ્તવઃ હા, ચોકકસ. 1908નો હેતુ જ એ છે, જેમાં તમારી આડેન્ટિટી રિવિલ ન થાય એ જ હેતુ હોય છે. તમે માહિતી આપો, અમને તમારી આઇડેન્ટિટી નહીં, પણ માહિતીમાં રસ છે, એના આધારે અમારી ટીમ કામ કરે છે. તમારા વિશે પણ જાણવાની કોશિશ નહીં કરે. તમે કોઈ પોલીસ ઓફિસરનો સંપર્ક કરો તોપણ તે તમારી મદદ કરશે, તેઓ તમારી આડેન્ટિટી રિવિલ નહિ કરે. તમે અને અમે સાથે મળીને નાર્કોટિક્સ વિરુદ્ધ કામ કરી શકીશું.\nઅમદાવાદમાં ઝડપાયેલા7મોટા ડ્રગ્સ-ડીલર\nમહમ્મદ ફિરોઝ, કારંજ\nશાહનવાઝ ઉર્ફે શાનુ, શાહપુર\nરવિ દંતાણી, વાસણા\nડાહ્યા કરશન ભાટી, વાસણા\nવેલનકની દાસ ક્રિશ્ચયન, રાણીપ\nપ્રેમચંદ તિવારી, વિઠ્ઠલનગરનો ટેકરો\nમોહંમદ શેખ, શાહપુર\nક્રાઈમ બ્રાન્ચની કાર્યવાહી: પોસ્ટ ઓફિસ મારફતે અમેરિકામાં 2.95 કરોડનું ડ્રગ્સ ઘુસાડવાના ષડયંત્રમાં રાજસ્થાનના આરોપીની ધરપકડ\nભાસ્કર એક્સકલૂઝિવ: પ્રેમલગ્ન કર્યા બાદ પતિ રોજ 5-10 ગ્રાહક પાસે મોકલી પૈસા કમાતો, તેનાથી છૂટવા મેં સ્પામાં નોકરી કરી તો તેનો સંચાલક ડ્રગ્સ લેવડાવતો\nસુરત પોલીસની કાર્યવાહી: સ્પામાં ગ્રાહકોને સેક્સ પાવર વધારવા માટે અપાતું 10 લાખનું ડ્રગ્સ ઝડપાયું, આરોપીની ધરપકડ\nધોરાજીની પીડિતાની આપવીતી: પ્રેમી અસહ્ય સિતમ ગુજારતો, ડ્રગ્સ પીવડાવીને મારી પાસે ખોટાં કામ કરાવતો, મારા જ ન્યૂડ ફોટા મને બતાવી જાહેર કરવાની ધમકી આપતો


શરુ થઇ એક્ટ્રેસ નિહારિકા કૉનીડેલા ના લગ્નની તૈયારી, શેયર કરી પ્રિ-વેડિંગ ફંક્શનની તસવીરો\nHomeફિલ્મી દુનિયાશરુ થઇ એક્ટ્રેસ નિહારિકા કૉનીડેલા ના લગ્નની તૈયારી, શેયર કરી પ્રિ-વેડિંગ ફંક્શનની તસવીરો\nદેશભરમાં લગ્નની સિઝન શરૂ થઈ ગઈ છે, આવી સ્થિતિમાં ઘણાં ફિલ્મ સ્ટાર્સ પણ લગ્નના બંધનમાં બંધાય રહ્યા છે, જ્યારે કેટલાક એવા પણ છે જે બાંધવાના છે. પછી તે બોલિવૂડ સ્ટાર્સ હોય કે સાઉથ સ્ટાર્સ દરેકના એક પછી એક લગ્ન થઈ રહ્યા છે. તાજેતરમાં જ કાજલ અગ્રવાલ, નેહા કક્કડ અને આદિત્ય નારાયણે તેમના જીવન સાથીઓ સાથે સાત ફેરા લીધા છે. તો હમણાં સાઉથ ઇન્ડસ્ટ્રીમાં લગ્નની ઉજવણી શરૂ થઈ ગઈ છે.\nતાજેતરમાં અભિનેતા રાણા દગ્ગુબતીએ તેની પ્રેમિકા મિહિકા બજાજ સાથે લગ્ન કર્યા. હવે અભિનેત્રી નિહારિકા કોનિડેલા લગ્ન કરવા જઇ રહી છે. નિહારીકાના લગ્નની તૈયારીઓ ખૂબ ધૂમથી શરૂ થઈ ગઈ છે. આ દરમિયાન અભિનેત્રીની પ્રી-વેડિંગ સેલિબ્રેશન પણ શરૂ થઈ ગઈ છે. અભિનેત્રીએ હાલમાં જ તેના સોશ્યલ મીડિયા એકાઉન્ટ દ્વારા માહિતી આપી છે.\nનિહારિકા કોનિડેલાએ તેની કેટલીક ખૂબ જ સુંદર તસવીરો સોશિયલ મીડિયા પર પોસ્ટ કરી છે. તાજેતરમાં તેણે એક ફોટો શેર કર્યો છે જેમાં અભિનેત્રીની માતા એક બાજુ ઉભી રહી છે અને બીજી બાજુ નિહારિકા. તે બંને સરખી સાડી પહેરેલી જોવા મળી રહી છે. ફોટો જોતા લાગે છે કે નિહારિકાએ તેના એક ફંક્શન માટે તેની માતાની 32 વર્ષ જૂની સાડી પહેરેલી છે.\nઅગાઉ તેણે બે બ્લુ લહેંગામાં તેના બે મિત્રો સાથે એક ફોટો શેર કર્યો હતો.આ તસવીરો પોસ્ટ કરતા અભિનેત્રીએ લખ્યું, 'ઓકે... હું કહી દવ.કે તે મારી હિલ્સ સરખી કરી રહી છે. જો આ બંને સંપૂર્ણ અપરિણીત સાહેલી નથી તો મને ખબર નથી કે કોણ હશે. હું તમને ખૂબ પ્રેમ કરું છું.'\nતમને જણાવી દઈએ કે નિહારિકા કોનિડેલા તેના બોયફ્રેન્ડ ચૈતન્ય જોનાલગાડા સાથે લગ્ન કરવા જઇ રહી છે.9ડિસેમ્બરે તેમના લગ્ન થવાના છે. ચૈતન્ય જોનાલગડ્ડા વ્યવસાયે ઉદ્યોગપતિ છે. તે ગુંટુરના આઈજી એમ પ્રભાકર રાવનો પુત્ર છે.\nઆ કારણોસર, નિહારિકા કોનિડેલા અને ચૈતન્ય જોનાલગડ્ડાના લગ્ન એ દક્ષિણ સિને જગતની ભવ્ય ઘટના છે. જેમાં ઘણા સ્ટાર્સ જોવા મળવાના છે. તમને જણાવી દઈએ કે નિહારિકા કોરિડેલા સાઉથની ફિલ્મ અભિનેત્રી હોવા ઉપરાંત ચિરંજીવીના પરિવાર સાથે સંબંધ ધરાવે છે. ખરેખર તે અભિનેતા નાગા બાબુની પુત્રી છે જ્યારે તેલુગુ સુપરસ્ટાર ચિરંજીવી અને વેંકટેશની ભત્રીજી છે.


husband love with his wifes sister in law ag– News18 Gujarati\nમાધુપુરા પોલીસ સ્ટેશન\nAhmedabad Crime News- મહિલાના પતિએ ચાર વર્ષથી બાંધ્યા હતા સાળાની પત્ની સાથે સંબંધ\nLast Updated:Sep 28, 2021, 12:12 am\nઅમદાવાદ : શહેરમાં (Ahmedabad)પતિ પત્ની ઔર વો ના કિસ્સા વધી રહ્યા છે. આવો જ એક કિસ્સો શહેરના માધુપુરા પોલીસ સ્ટેશનના (Madhupura Police Station)ચોપડે નોંધાયો છે. જેમાં પતિએ અન્ય કોઈ સ્ત્રી સાથે નહીં પણ પોતાની પત્નીના ભાઈની પત્ની સાથે જ ચાર વર્ષથી પ્રેમ સંબંધ (Love affair)બાંધ્યા હતા. આ પ્રેમિકાને ઘરમાં લગ્ન કરી લાવવા પતિ પત્નીને ત્રાસ આપતો અને કાઢી મુકતો હતો. આશરે 44 દિવસ પહેલા મહિલાનો પતિ અને ભાઈની પત્ની ઘરેથી ભાગી ગયા હતાં. બાદમાં માધવપુરા પોલીસ મથકે ગઈકાલે હાજર થયા હતા. હાજર થતા જ આ મહિલા ત્યાં પહોંચી તો પતિએ છૂટું કરી દેવા ધમકી આપી અને જાનથી મારી નાખવાની પણ ધમકી આપતા મહિલાએ પોતાના પતિ સામે ફરિયાદ નોંધાવી છે.\nશહેરના માધવપુરાના દુધેશ્વર ખાતે આવેલી એક કોલોનીમાં 30 વર્ષીય મહિલા9વર્ષના પુત્ર અને5વર્ષની પુત્રી તથા પતિ અને સાસુ સસરા સાથે રહે છે. વર્ષ 2011માં આ મહિલાના લગ્ન થયા હતાં. બાદમાં તે આ દુધેશ્વર ખાતે તેના સાસરે રહેવા આવી હતી. છેલ્લા ચારેક વર્ષથી મહિલાનો પતિ તેને નાની નાની બાબતોમાં બોલીને ઝઘડા કરી ત્રાસ આપતો હતો. મહિલાને જાણવા મળ્યું કે તેના મોટા ભાઈની પત્ની સાથે પતિને આડા સંબંધો હતા અને તેની સાથે લગ્ન કરવા તે મહિલાને માર મારી ઝઘડા કરતો હતો.\nઆ પણ વાંચો - સુરત : સગા ભાણેજે જ મામીના ફોટા ઉપર અપશબ્દો લખીને ઇન્સ્ટાગ્રામમાં વાયરલ કર્યા, જાણો કેમ\nજ્યારે પતિ આ મહિલાને ઘરમાંથી મારમારી કાઢી મુકતો ત્યારે મહિલા તેના પિયરજનો અને સાસુ સસરાને ફરિયાદ કરતી હતી. ત્યારે આ તમામ લોકો સમાધાન કરાવી દેતા હતા. પણ મહિલાની ભાભી સાથે પતિને લગ્ન કરી ઘરમાં લાવવી હોવાથી તે મારમારી આ પ્રકારનો ત્રાસ આપતો હતો. ગત 14મી ઓગસ્ટના રોજ મહિલાનો પતિ નોકરીએ જવાનું કહી ઘરેથી નીકળ્યો પણ બાદમાં સાંજે તે પરત આવ્યો ન હતો. બીજી બાજુ મહિલાના ભાઈની પત્ની એટલે કે તેની ભાભી પણ ઘરેથી સવારથી ગુમ હતી. ભાભી ગુમ થવા બાબતે ઉમરેઠ પોલીસ સ્ટેશનમાં જાણ કરાઈ હતી. જ્યાં મહિલાએ પણ માધવપુરા પોલીસ સ્ટેશનમાં જાણ કરી હતી.\nગત 26મીના રોજ મહિલાનો પતિ અને ભાભી માધવપુરા પોલીસ સ્ટેશન હાજર થતા મહિલા ત્યાં આવી હતી. ત્યાં આવતા જ મહિલાના પતિ અને ભાભીએ ધમકી આપી કે તું શું અમારું બગાડી લઈશ અમે આ જ ઘરમાં રહીશું, તું છૂટું કરી નાખ નહીં તો જાનથી મારી નાખીશ. જેથી મહિલાએ આ મામલે તેના પતિ સામે ફરિયાદ નોંધાવતા પોલીસે તપાસ શરૂ કરી છે.undefined\nFirst published:Sep 28, 2021, 12:12 am\nAhmedabad crime newsCrime newsઅમદાવાદ\nIND vs PAK Live Score: પાક બોલરોની તોફાની બોલિંગ, ભારતની ત્રણ વિકેટો પડી


આ બ્લોગ શું છે તે વિશે છે અને તમે મારો સંપર્ક કેવી રીતે કરી શકો છો તે અહીં છે\nઆ "બ્લોગિંગ વિશેનો બ્લોગ" શું છે તે અહીં છે\nલાગે છે કે આ દિવસોમાં દરેક જણ બ્લોગર છે. કદાચ તમે વિશ્વ સાથે પણ તમારા જ્ knowledgeાન અથવા જુસ્સાને શેર કરવા માટે કોઈ બ્લોગ પ્રારંભ કરવા માંગતા હોવ! પરંતુ જો તમે તકનીકી ન હોવ અને તે બધા વિચિત્ર કમ્પ્યુટિંગ ટૂંકાક્ષરોનો અર્થ શું છે તે જાણતા નથી.\nઅરે ત્યાં 👋 હું મેથિઆસ છું ...\nહું જે શીખી રહ્યો છું તે શેર કરવાની રીત તરીકે, મેં 2014 માં પાછા બ્લોગિંગ શરૂ કર્યું marનલાઇન માર્કેટર તરીકેની મારી નોકરી.\nમારે શું કરવું તે અંગેની ચાવી નહોતી, પરંતુ મેં શરૂ કરવાનું નક્કી કર્યું, બુલેટને કરડવાથી અને વર્ડપ્રેસથી બ્લોગ કેવી રીતે પ્રારંભ કરવો તે શીખો અને ફક્ત પોસ્ટિંગ મેળવો. મેં વિચાર્યું, મારે શું ગુમાવવું છે?\nજો હું બ્લોગ કેવી રીતે બનાવવો તે શીખી શકું, તો પછી તમે પણ કરી શકો છો!\nતમારું લક્ષ્ય બ્લોગિંગથી આજીવિકા મેળવવાનું છે, વ્યક્તિગત બ્રાન્ડ લોંચ કરવું છે, અથવા ફક્ત ઉત્સાહી છે અને લખવું છે, એવું કંઈ નથી જે હું વધારે ભલામણ કરીશ તમારી જાતને પડકારવા અને તમારા પોતાના બ્લોગને પ્રારંભ કરવા કરતાં.\nઅને અહીં સારા ભાગ છે ...\nજ્યારે હું પ્રારંભ કરું છું તેનાથી વિપરીત આજે બ્લોગ પ્રારંભ કરવાનું પહેલા કરતા વધુ સરળ છે કારણ કે તે વર્ડપ્રેસને કેવી રીતે ઇન્સ્ટોલ કરવું અને સેટ કરવું, વેબ હોસ્ટિંગને ગોઠવવું અને તેથી વધુ.\nપરંતુ આજની તકનીકીનો આભાર તમારે કોઈ તકનીકી વિગતો વિશે ચિંતા કરવાની જરૂર નથી બ્લોગ શરૂ કરવાનો. કારણ કે એક મહિનામાં $ 10 કરતા ઓછા સમય માટે તમે બ્લ installedગ ઇન્સ્ટોલ કરી શકો છો, સંપૂર્ણ રીતે ગોઠવેલો છે અને જવા માટે તૈયાર છો!\nઆ સાથે મારું મિશન “બ્લોગ શરૂ કરવા વિશેનો બ્લોગ” વિગતવાર માર્ગદર્શિકાઓ, ટ્યુટોરિયલ્સ અને તમે કેવી રીતે તરત જ ક્રિયામાં મૂકી શકો છો તે કેવી રીતે કરવું તે પ્રકાશિત કરવાનું છે.\nઅહીં તમે વ્યૂહરચનાઓ, વ્યૂહરચનાઓ અને સાધનો વિશે શીખી શકશો જે તમારે તમારા બ્લોગને જાદુઈ શક્તિ આપવા માટે જરૂરી છે.\nમેં આ બ્લોગ કેમ બનાવ્યો છે\nમેં આ બનાવ્યું છે “બ્લોગ શરૂ કરવા વિશેનો બ્લોગ” કારણ કે હું શરૂઆત કરનારાઓને મદદ કરવા માંગુ છું જેમને લાગે છે કે તેઓ ક્યાંય નથી મળ્યા.\nહું બરાબર જાણું છું કે તે જેવું લાગે છે કારણ કે હું ત્યાં રહ્યો છું.\nપરંતુ ત્યાં અટકી.\nકારણ કે બ્લોગિંગમાં સફળ થવું શક્ય છે, અને હું આશા રાખું છું કે મારી બ્લોગિંગ માર્ગદર્શિકા તમને તમારા પોતાના બ્લોગ શરૂ કરવાના તમારા લક્ષ્ય સુધી પહોંચવામાં મદદ કરશે.\nમદદ જોઈતી? પછી મારો સંપર્ક કરો\nજો તમે તમારો બ્લોગ સેટ કરવા સાથે સંઘર્ષ કરી રહ્યાં છો અથવા મારી પાસેથી થોડી ઝડપી સહાય મેળવવા માંગતા હો, તો નીચે સંપર્ક ફોર્મનો ઉપયોગ કરો.\nPS તમને પાછા જવા માટે મને લગભગ 48 કલાકનો સમય લાગશે. અઠવાડિયા ખૂબ લાંબી છે કારણ કે હું મારી પત્ની અને બાળકો સાથે કમ્પ્યુટર ખર્ચ કરવામાં કમ્પ્યુટરથી દૂર રહીશ.\nપીપીએસ તમે મને ઇમેઇલ મોકલો તે પહેલાં, કૃપા કરીને પ્રયત્ન કરો પહેલા મારા માર્ગદર્શિકાને અનુસરીને તમારો બ્લોગ સેટ કરો. ફક્ત એક પગલું એકથી શરૂ કરો અને એક પગલું આગળ વધો. તે ખૂબ સરળ છે, હું વચન આપું છું.\nમારી સામાજિક પ્રોફાઇલ્સની લિંક્સ:\nઉપરના બટનને ક્લિક કરીને, તમે તમારી ક્વેરીમાં સહાય માટે મને ઇમેઇલ દ્વારા તમારો સંપર્ક કરવાની મંજૂરી આપી રહ્યાં છો.\nબ્લોગ કેવી રીતે શરૂ કરવો “આ" બ્લોગિંગ વિશે બ્લોગ "શું છે તે અહીં છે


હું બધા સંજોગને અપનાવતો ચાલ્યો ગયો – વેબગુર્જરી\nby Ashok Vaishnav • June 27, 2017\nહું બધા સંજોગને અપનાવતો ચાલ્યો ગયો,\nજિંદગીને એ થકી શોભાવતો ચાલ્યો ગયો,\nમારો પાલવ હું બધે ફેલાવતો ચાલ્યો ગયો,\nદોસ્ત દુશ્મન સર્વને અજમાવતો ચાલ્યો ગયો!\nમાણસને આ પૃથ્વી-લોકમાં જીવન મળે છે જીવવા માટે. આ પર્વતો, નદીઓ, જંગલો, આટલી સરસ હરિયાળી, આવા રૂપાળા ફળ-ફૂલ, આટલાં બધાં પશુ-પક્ષીઓ અને પ્રાણીઓ…….! દેવોને પણ દુર્લભ છે આ મનુષ્ય-જીવન. પણ માણસ તો અહીં પૃથ્વીલોક પર આવી કાળો કેર વર્તાવવા લાગ્યો છે. પર્વતોને ભેદી રસ્તાઓ બનાવે છે, નદીઓને નાથી નહેરો બનાવે છે, પુષ્પોને ચૂંટી અત્તર બનાવે છે. ચોમેર યુદ્ધ, ભાગદોડ અને વિનાશનું વાતાવરણ ફેલાવી દીધું છે એણે તો! પાણીનું પ્રદૂષણ, હવાનું પ્રદૂષણ અને માનવના મનમાં પણ પ્રદૂષણ! તે તો બસ કુદરતનો નાશ કરવા બેઠો છે અને પશુઓનો સંહાર કરવા બેઠો છે. માણસે અહીં આવી પૃથ્વીલોકનું જાણે નિકંદન કાઢી નાખ્યું છે.\nમાણસે કુદરતનો વૈભવ જાણે પોતાના માટે જ છે એમ માની લીધું છે. કુદરતને સાચવવાને બદલે તેનો ઉપભોગ કરવા લાગ્યો છે. જે તેને સહજતાથી મળ્યું છે તેનો આભાર માનવને બદલે, ‘Attitude of Gratitude’ ને સ્થાને તે ઘમંડી બની કુદરતને રંજાડી રહ્યો છે, બગાડી રહ્યો છે.\nપ્રકૃતિનો લાડકો માનવ આ બધાં ખેપાનો છોડી શાંતિથી જીવશે ત્યારે જ તે પોતાની માનવતાની ગરિમાને ઉજાળશે. કુદરતનું રક્ષણ કરશે, બીજાં જીવોને શાંતિથી જીવવા દેશે, બીજાં માણસોને પણ સુખથી પોતાનું જીવન જીવવા દેશે ત્યારે તે પ્રકૃતિનો ખરો લાડકવાયો કહેવાશે.\nઅને આ માટે એવું મોટું તો એણે શું કરવું પડશે ? કંઈ નહીં. કવિ કહે છે તેમ, ઈશ્વર કે ભગવાન તેને જે સંજોગોમાં મૂકે તે તેણે અપનાવી લેવાં જોઈએ. કોઈ પ્રતિકાર નહીં, કોઈ વિરોધ નહીં. ફક્ત સ્વીકાર. હા, બોલવામાં તો સહેલું છે, પણ કરવામાં કદાચ અઘરું છે! કોઈ પ્રતિકાર કે વિરોધ વગર જો સંજોગોને અપનાવશો તો જાતને પણ શોભાવશો અને જિંદગીને પણ શોભાવશો.\nકોઈ વિરોધ ન હોય તો ગુસ્સો કોના પર હોય? કોઈ પ્રતિકાર ના હોય તો આક્રમણ કોના પર હોય? કોઈની સાથે દુશ્મની જ ના હોય તો દુશ્મન કોણ હોય? બધાં જ દોસ્ત, બધાં જ મિત્ર! અને બધાં જ મિત્રો હોય તો કોને અજમાવવાના? બધું જ સ્વીકાર્ય હોય, બધું જ અપનાવી લીધું હોય તો કોઈને અજમાવીને કરવાનું શું? બસ, માણસે માણસ બનવાનું, માણસાઈ બતાવવાની, પ્રેમ કરવાનો અને પ્રેમનો પાલવ ફરકાવવાનો! જીવન જીવવાનું અને બધાંને જીવન જીવતાં શીખવવાનું. આવું કરતાં કરતાં ક્યારેક કંઈક ખોવું પડે, કંઈક ખરચવું પડે અને ક્યારેક કંઈક મળે પણ ખરું. બધાનો સ્વીકાર અને માત્ર સ્વીકાર. કવિ શ્રી મનહર મોદી એટલે જ કહે છે કે :\nઘણું પામ્યો, ઘણું ખોઈ દીધું, ક્યારેક હસવામાં, હવે, મનમાં ઊગે છે એ બધું, રાખું છું ગજવામાં.\nહું માણસ છું અને તેથી જ રાખું છું મને તરતો, ખબર છે કે બીજા પથ્થર બન્યા ઊંડે ઊતરવામાં.\n← ઐસે તૂટે તાર કે….\nબાળઉછેરની બારાખડી (૨) : બાળકની આંખોની સંભાળ અને દૃષ્ટિ સુધાર →\n2 comments for “હું બધા સંજોગને અપનાવતો ચાલ્યો ગયો”\nસરસ સમજણ આપી છે.મુળ તો માનવ મનના પ્રદુષણ નો જ ફેલાવ છે આ સઘળી સમસ્યાઓ.\nThanks Nagji bhai!\nLeaveaReply to Desai nagji Cancel reply\nTotal views : 12183371